
Mistika ir asketizmas. 


Tikybinės psychologijos vaizdelis. 


Tarp x. a. D-ro S. Šultės palikimo rasta ir šis straip- 
sniz, Jis judina įdomių ir svarbių klausimų, todel ir dedame 
jį „Draugijon“. Tačiau drauge laikome savo pareiga pažy- 
mėti, jog kai kuriuos čia išreikštus autoriaus teigimug lai- 
kome perdrąsiais ir neįrodytais, Red, 


Mistika yra gyvo tikėjimo širdis ir esmė. Žmogus giliai 
tikįs būtinai yra mistikas. Kur nėra mistikos, ten nėra tikro ti- 
kėjimo, ten tikt šaltas paviršutinis tormalizmas, ten tikėjimo 
parodija. 

Nereikia išsigąsti žodžio „mistika“, kurio daugelis nesu- 
pranta, kurs neretai yra tamsus ir imamas įvairioj prasmėj. Jei 
ištikrųjų prisižiūrėsime įvairioms to žodžio prasmėms, tai atra- 
sime ten daug negriežtumų ir net klaidų, bet vien delto, kad 
ien auksas tapo sumaišytas su rūdimis, jis niekados savo ver- 
tės nenustoja. Mistika yra gražiausis sielos gyvenimo žiedas, 
tai augščiausis dvasinio gyvenimo apsireiškimas. 

Kas giliai tiki į Dievą ir į antrąjį pasaulį, tas neikiek 
neabejoja, kad Dievas girdi mūsų prašymus ir juos išklauso; 
tas neretai gauna iš dangaus proto apšvietimo, atjaučia savy 
Dievo malonės veikimą. O jei kas, melsdamos į Dievą, nesiti- 
ki būti Jo išklausytas ir Dievo atsakymo negirdi, tas, žinoma, 
nėra mistikas. Kas kalbėdamas maldelę į šv. Dvasią ir prašyda- 
mas Jos ateiti į mūsų širdį ir ją pripildyti, nesitiki, kad šv. Dva- 
sia ateis ir apsigyvens mūsų širdyj, kas nesitiki justi Jos vei- 
kimo savo širdyj, tas be abejo nėra mistikas. Jo malda yra tada 
tušti žodžiai, ir jo tikėjimas yra negyvas. Tada tikt žmogus yra 
tikrai tikįs, jei bent kiek jaučia savo sieloj bendravimą su Die- 
vu ir anuo pasauliu, nes tikėjimas (religio) yra santykiavimas, 
bendravimas su Dievu; juo tie bendri ryšiai su Dievu yra ank- 
as ir gyvesni, tuo tikėjimas yra gyvesnis. O tai jau yra mis- 
tika, 

Kas, ar tai po karštos maldos, ar po geros atgailos ir 
dievobaimingai priimtos šv. komunijos, yr prityręs savo širdyj 
ypatingos Dievo malonės arba gyvai atjautęs Dievą apsigyve- 
nusį savo širdyj, tas yr prityręs mistikos pergyvenimą, tas yra 
jau mistikas, nors to ir nežino. Tokiu mistiku buvo Napoleo- 
nas, priėmęs savo pirmąją komūniją, kurią jis atminė per visą 
savo gyvenimą. Vieną sykį, paklaustas, kokia yr buvusi laimin- 
giausioji jo gyvenime diena, Napoleonas aiškiai pavadino pir- 
mosios komūnijos dieną, nes (ei viso pasaulio užkariavimas, 

nei ciecoriaus vainikas nebuvo suteikęs jam tos dangiškos lai- 
mės, kokią jis atjautė gerai priimtoj komūnijoj. Dauguma giliai 
tikinčių krikščionių nei manyte nemano, kad jie esą mistikai, o 
ištikrųjų jie dažnai turi mistikos pergyvenimų, atrasdami mal- 
doj ir tikybinėse praktikose tikrą širdies nuraminim4 ir stipru- 
mą. Jie mano, kad didžiausieji krikščionybės mistikai esą visai 
kas kita, pertoli nuo mūsų. Tuo tarpu visi tie „tikybos žiedai 
ir genijai“ stovi ant viršūnės tų pačių dangiškų laiptų, kurių 
žemesniąją dalį užima paprastai tikintieji ir dievobaimingi žmo- 
nės, Didžiausieji mistikai yr pasiekę jau augščiausį tobūlybės 
laipsnį, paprastieji tikintieji tikt pradeda arba stengiasi tobūlin- 
tis. Didžiausi mistikai jau gyvena prakilniausiu, dievišku gyve- 
nimu,—paprasti gi tikintieji vos užmazgą bei pirmąją pradžią jo 
teturi. Delto visi tikrieji mistikai sakydavo kartu su šv. Paulium 
apaštalu „gyvenu jau nebe aš, bet gyvena manyje Kristus“. Jie 
ankščiausiai buvo susijungę su Kristum, jie turėjo dangišką 
šviesą, net aiškiai matė tuos tikėjimo dogmatus, kurie mūsų 
protui yra dabar nesuprantami, jie neturėjo tikėjimo, bet jau tik- 
rą jo tiesų matymą ir delto dar čia žemėje atjausdavo dangiš- 
ką laimę. Taip antai šv. Paulius apaštalas buvo pagautas į tre- 
čiąjį dangų ir gavo aiškų dangiškų daiktų matymą, kuriuos taip 
aprašo: „nei akys neregėjo, nei ausys negirdėjo, ką Dievas yr 
suteikęs tiems, kurie Jį myli“. Anot mistikų jokia kalba negali 
aprašyti to, ką jie yr matę, nes jei paprastiems širdies jau- 
smams išreikšti yra neturtinga mūsų kalba, tai dangiškiems 
daiktams ji visai netinka. | 


N Materialistai ir kiti netikėliai, kurių pasaulėžiūra nepripa- 
žįsta nieko viršgamtinio ir stebūklingo, šventųjų matymus va- 
dina „mistikų klajojimais“ ir lygina juos su histerikų halucina- 
cija, didžiuose histerijos krizyse. Histerija yra tai nuolatinė dirk- 
snių liga, vedanti beprotystėn. Histerijos antpuoliuose yra trys 
laipsniai: visųpirmu pradeda drebėti sąnariai, kūnas sustingsta: 
akys išsiverčia; toliaus ligonis pradeda baisiai mėtytis į šalis 
=(konvulsija); pagalios jam pasirodo baisūs matymai, kurie jam 
atrodo tikri. Taigi netikėliai šventųjų dvasios pagavimą lygi- 
na su šitais histerikų matymais. Bet palyginimas yra visai ne- 
tikes; tai vis tiek kaip lyginti balta spalva su juoda, vien tikt | 
delto, kad viena ir antra yra spalva ir viena ir antra yra akim 
matomi. Ir pas šventuosius ir pas histerikus būna didžių tyzio- 
loginių kūno atmainų; bet jos yra iššauktos visai kitoniškomis 
priežastimis. Mistikų dvasios pagavimas yra viršprigimtinis sie- 
los stovis, einąs iš Dievo, kurs atidengdams protui dangiškas 
paslaptis, taip užima jį ir valią, kad kūnas beveik nustoja visų 
fiziologinių apsireiškimų. Atvirščiai, histerikų draskymos, akių 
išvertimas eina iš dirksnių ligos ir tikt paskui jų liguistai vai- 
dentuvei pasirodo įvairūs biaurūs matymai. Tiesa, mistikai jau 
nebemato akimis, nebegirdžia, vos kvėpuoja, kraujas gyslose 
išlengva beteka, bet vis tai nėra jų dirksnių ligos palydovai: jų 

protas ir valia, būdami begalo įtempti dangišku daiktų matymu, 
nuosekliai apsilpnina pajautines ir vegetatyvias sielos išgales, ir 
delto sulaiko kūne fiziologinius apsireiškimus. Bet nieks iš teo- 
logų šitą kūno nejautrumą niekados nėr vadinęs siebūklingu 
apsireiškimu: tai grynai fiziologiniai palydovai kiekvieno begali- 
nio įtempimo proto ir valios išgalių. Pas mistikus begalo vei- 
kia protas ir valia, jo supratimas kuoaiškiausis, apreikštos tie- 
sos yra prakilniausios ir nuosekliai tarp savęs surištos, taip 
kad protas, jas paskui sau atmindamas, įgija nepaprastos švie- 
sos visam savo gyvenimui. Taigi mistikų matymas tikrai ap- 
šviečia protą ir jų valią sudrūtina kovai del augštesnių idealų. 
Priešingai darosi su histerikais: jų protas ir valia visai aptem- 
sta, liguista gi vaidentuvė, nebesuvaldoma augštesniomis sielos 
išgalėmis, nenormaliai veikia, karščiuojasi, nuolat maino baisiau- 
sius vaizdus, iš kurių viens kitam prieštarauja ir vargina sielą. 
Mistikų dangiški matymai suteikia jiems tikrai dangišką laimę; 
histerikų gi halucinacija juos kankina. Mistikų proto matymai 
nėra išreiškiami žmonių kalba, nes tai gryno proto matymai, 
kuriems joki žodžiai, joki vaizdai neatatinka tikrenybei; jie vien 
tegali ištarti: „nei akys matė, nei ausys girdėjo“. Priešingai, his- 
terikų halucinacija susideda vien tikt iš vaizdų, fantastiškai, sa- 
vavališkai suderintų, nepastovių, protui prieštaraujančių. Jie visi 
gan lengva yra žodžiais išreikšti, nes jie susideda iš mums 
matytų vaizdų, tikt nepaprastoj tarp savęs kombinacijoj. Delto 
tat liguista histerikų halucinacija prasideda kūno drebėjimų, 
blaškymosi ir galų gale beveik visados baigiasi beprotyste. Nie- 
ko panašaus nėr pas mistikus. Yra tai sveiki normaliai žmonės, 
labai tankiai dvasios milžinai ir žmonijos genijai, kurie iš dva- 
sios pagavimo gauna nepaprastą mokslą ir proto aiškumą, o 
jų valios energija žymiai padidėja. Tatai yr negalima lyginti 
dvasios milžinų su nykštukais ir išsigimėliais histerikais, kurie, 
anot D-ro Richeto „neturi jokios valios įėgos atsispirti kūno 
geiduliams“. Jų vaidentuvė yra nuolat įkaitinta, užgeidalai kas 
valandą mainosi, instinktyviai jie yra verčiami meluoti, jie nega- 
li surinkti savo minčių, galvoti, savęs nesuvaldo, nori vien tikt 
iš tuštybės kitiems pasirodyti; jie yra pilni savimeilės, atkaklu- 
mo... Tokia tai yra histerikų psychologija. Kas gi bedrįs po to 
šventuosius vadinti histerikais, arba su jais lyginti! Tat nešva- 
riai elgiasi netikėliai, tyčiodamies iš mistikų apreiškimų ir va- 
dindami juos „liguistos vaidentuvės klajojimais“. Ne, didieji 
krikščionių mistikai, kaip antai: šv. Paulius apaštalas, šv. Au- 
gustinas, šv. Bonaventura, šv. Pranciškus Asižietis, šv. Teresė 
ir daugybė kitų visai nebuvo histerikai, psychopatai arba ne- 
normaliai svajotojai. Jų nepaprasti darbai, proto aiškumas, mok- 
slas, nuoseklumas, šventumas—visa kas juose liudija, jog tai 
buvo žmonijos žiedai, jos genijai, vadai. Jų gryno proto (o ne 
vaidentuvės) matymai tikėjimo paslapčių yra neabejotini; jie yra 
taip aiškūs, taip prakilnūs ir nieko bendro netyri su vaidentu- 

vės vaizdais arba klajojimais. Tuom tat ir skiriasi didžiųjų mis- 
tikų matymai nuo visų halucinacijų, kad jie, būdami kartais pa- 
prasti žmonės, įgija apie dangiškus daiktus taip augšto supra- 
timo, kad ir mokyti teologai ieško pas juos apšvietimo. Sv. 
Tomas Akvinietis, pirmutinis ir didžiausis teologas, kurio ge- 
nialiai veikalai yra dabar dedami pamatan visų katalikiškų aka- 
demijų ir universitinių studijų, aiškiai mums tvirtina, jog nepa- 
prastą savo mokslą daugiaus yr sėmęs po kryžium ne kaip iš 
knygų. Pats Kristus prabilo nuo kryžiaus, pagirdamas jo veika- 
lus: „Gerai parašei apie mane, Tomai! Kokio nori užtat užmo- 
kesnio“? Bet Tomas nieko kito neprašė, tikt dar didesnės Dievo. 
meilės. Delto tat mokslo ištroškusiam jaunimui jis pataria dau- 
giau ieškoti šviesos maldoj ir dvasiniuose dūmojimuose, negu 
pas šio pasaulio išminčius, 


Augštesnių daiktų pažinimas, kurį įgija mistikai, taip jų | 
protą apšviečia, jog tikėjimo paslaptys beveik nustoja viso savo 
tamsumo; jie visa tai taip aiškiai supranta ir grynu protu per- 
mato, kad tai jiems nebesirodo tikėjimas, bet matymas. Iš šito 
atžvilgio pažymėtinas yra atsakymas brolio Egidijaus, vieno iš 
artimiausių šv. Pranciškaus Asižiečio draugų. Keistas yra jo iš- 
sireiškimas, kad jis visai nustojęs tikėjimo, ir jo vietoj esanti 
jam duota prakilnesnė dovana. Vienam iš jo draugų paklausus: 
„Ką gi darytumei, jei būtum kunigu ir turėtumei per mišias. 
giedoti: Tikiu į vieną Dievą (credo in unum Deum)?... Kaip 
gi galėtumei giedoti aš tiliu ?“ Užuot atsakius, Egidijus užgiedo- 
jo smagiu tonu: „pažįsiu vieną Dievą (cognosco unum Deum)!“ | 

Sesuo Teresė nuo Jėzaus Kūdikėlio, viena iš labiau žino- 
mų praeito amžiaus mistikų, labai gražiai aprašo savo dangiš- 
kų daiktų matymą dienyne šiais žodžiais: „Miela motinėle, 
kaip gi mes esame laimingos, kad galime suprasti giliausias 
mūsų Sužieduotinio paslaptis! Jeigu tamsta panorėtumei aprašy- 
ti visa, ką žinai, turėtumėm prakilniausį veikalą; bet... ištikrųjų 
negalima žodžiais apsakyti dangaus paslapčių!... Ką del manęs, 
nors aš vis tai aprašiau, man atrodo, kad aš dar nepradėjus; 
nes ten tiek yra įvairių akyračių, tiek yra begaliniai daug spa!i- 
vų bangavimų, kad tikt dangiškasis tapytojas tegalėtų suteikti, 
pasibaigus šio gyvenimo nakčiai, dieviškų dažų, kuriais tegali- 
ma atvaizdinti tuos stebūklingus daiktus, kuriuos Jis atidengė 
mano sielos akims“, 


Iš daugelio mistikų išsitarimų, kurie maž daug vienodai 
kalba apie savo dvasios pagavimą, paimkime dar dienyną vie- 
nos motinos mirusios 1908 m. Biidama šeimininke ir su vaikais, 
ji neturėjo augšto pasaulinio mokslo, bet tikt aiškų pažinimą 
viršprigimtų dangiškų daiktų, kurs bendras yra visiems misti- 
kams. Birželio 24 d. 1879 m., kada jos vyresnioji duktė buvo priė- 
mus bažnyčioj sutvirtinimo sakramentą, ji rašo: „Kada aš kar- 
štai meldžiaus už ją ir už visus, kurie kartu su ja turėjo būti 
padrūtinti šv. tikėjime, aš gavau malonę ir buvau sujungta su 

Dvasia, kuri paliko manyje degančią meilę ir buvau iškelta virš 
žemiškų jausmų. Šita malonė paskui man buvo panaujinta“. 
Taigi mistikai yra prityrę, kad malonė ateina iš Dievo, jos ne- 
prityrę pseudomistikai; Dievo malonė permaino, nuvalo nuo 
žemiškų troškimų žmogaus širdį ir po to realiai jungia su Die- 
vu, kurio ne tikt esimą bet ir visų trijų Trejybės asmenų skir- 
tinumą kuoaiškiausiai savo protu mato ir atjaučia. Balandžio: 
1880 m. ji vėl rašo: „Kada aš meldžiaus į šv. Trejybę lygias 
taip pat gavau laimę jausti savo sielą sujungtą su trimis Die- 
viškais Asmenimis. Tada buvo galima įsigilinti, kiek tai silpny- 
bė leidžia, ir nepaprastoj sau šviesoj matyti santykius, kurie 
jungia tarp savęs tuos šv. Asmenis: tai buvo kaž kas taip pra- 
kilnu, taip gražu, kad siela užmiršta patį save ir viską. Jeigu 
nereikėtų visados abejoti savo išganymu, aš manyčiau, kad po- 
šitokio nepaprasto matymo sielai yra visai nebegalima atšalti- 
meilėj ir užmiršti Dievas“. Taip tat kalba visi krikščionys mis- 
tikai. Jie visai neabejoja savo matymo tikrumu, kaip normalis. 
žmogus neabejoja materialio pasaulio realumu. Dangiška gro- 
žybė taip pavergia jų protą, jog jie viską užmiršta, įsigilinę į 
Dievo esmę, kurioj paskęsta. bet nenustoja savo asmeniškumo. 
Kadangi mokslo reikalavimu mes pripažįstame visus prity- 
rimo faktus, vieno ar kito mokslininko pritirtus, lygiai taip pat 
rimtas mokslas pripažįsta ir didžiųjų mistikų prityrimus, nes vi- 
są tai yra žmogaus prityrimo srityj. Jų prityrimas yra neabejoti- 
nas, nors tikt išrinktiesiems tėra tai prieinama; bet gi menkes- 
niame laipsnyj jis yra galimas ypatingose aplinkybėse ir papras- 
tiems tikintiesiems. Tas „ramunas ir aiškumas“, kurs įžengia į 
sugėlusią mūsų širdį po karštos maldos yra menkas atspindys 
anos „didžiausios tylos“, kurią atjaučia didžiųjų mistikų siela. 
Tas „ūmai paaiškėjo“, arba „nepaprasta šviesa apšvietė protą“, 
kurią gal ne syk esame prityrę savo sieloj, yra tikt pirmutinis 
menkas atspindys, tos „dangiškos šviesos“, kurią mato savo 
protu dvasios milžinai mistikai.Visi minėtieji tikybiniai pergy- 
venimai gerai yra pažįstami tam, kurs turi bent kibirkštėlę gyvo 
tikėjimo. Tikyba be šitokių pergyvenimų, be žinių iš ano pa- 
saulio atrodo kaip ir nepilna. Tikyba, kur stora siena skiria sie- 
14 nuo antrojo pasaulio, kur jokia šviesa, joks balsas nepasie- 
kia skausmu aičiojančią sielą, nėra tobūla. Tai aišku. Iš čia sa- 
vaime plaukia mistikos reikalingumas. Bet kaip ji prieiti? 
Vienintėlis. kelias teveda į misticizmą, o juomi yra krikš- 
čioniškas: asketizmas. Asketizmas yra gyvenime vienas iš svar- 
biausių klausimų. Kas skiria valstiją nuo bažnyčios, o gyvenimą 
nuo tikybos, tam neiškyla asketizmo klausimas; pas jį tikyba 
eina savo keliu, o kasdieninis gyvenimas vėl savo taku, Bet 
kaip tikt augštesnio paskyrimo pažinimas apima žmogaus protą, 
tikybinis jausmas įsikeroja širdyj ir asketizmo klausimas tampa 
opiausiu: iš vienos šalies priprotis ir kūnas traukia prie šio pa- 
saulio, iš kitos gi tikyba primena, kad tik „siauras takelis ir 
ankšti vartai“ teveda į Dievą, kad reikia išsižadėti savęs ir, pač- 

mus savo kryžių, sekti Kristų. Iš pradžios siela stengiasi sutai- 
kinti du sau prieštaraujančiu dalyku, mėtos iš vieno kraštutinu- 
mo į kitą, kankinasi, draskosi, neretai šita vidujinė kova baigia- 
si Katastrota. 


Taip tat asketizmo klausimas yra neišvengiamas žmogui 
giliai tikinčiam ir del to reikia į įį įsigilinti. | 

Asketizmas yra tai lazda be kurios negalima užlipti ant 
. augšto krikščioniškos tobūlybės laipsnio, arba teisingiaus pasa- 
kius, asketizmas yra tuo vienintėliu „siauru takeliu ir ankštais 
vartais“ vedančiu į tobūlybės viršūnę, kur krūtinė laisvai kvėpuo- 
ja grynu oru, mato po savo kojų žemės tuštybės 0 virš savęs 
skaistų dangų. Asketizmas kaipo gėlė dygsta iš krikščionybės 
šaknų, o misticizmas yra jos žiedas; asketizmas yra būtina .gy- 
vo tikybinio gyvenimo sąlyga, bet nėra pageidaujamas pats sa- 
vyį (bonum in se), jis tikt tėra tinkamiausia priemonė, kuri ve- 
da prie augšto tikslo, o nėra sau tikslas. Asketizmas, kaipo prie- 
monė augštesniam siekiui, nėra vien tikt tikyboj vartojamas; pla- 
tesnėj prasmėj, arba teisingiau sakant, kitu vardu pavadintas, jis 
yra kasdieniniame gyvenime kiekvieno rimto žmogaus. Asketiz- 
mas ne kas kita, kaip tikt pritaikinimas prie tikybinio gyvenimo 
tos visiems bendros taisyklės, kad norint pasiekti bet kokį tik- 
slą, reikia vargo ir savęs pergalėjimo. 

„Kova yra žmogaus gyvenimas žemėje“, sako Hiobas. Nuo- 
lat reikia šio ar to išsižadėti; be aukų negalima apsieiti. Žmo- 
gaus širdis pilna begalinių troškimų, visako jam reikia; jam vi- 
so pasaulio permaž. Negalėdamas viską įgyti, jis yra priverstas 
siaurinti savo troškimus ir ieškoti betko vieno iš daugelio pa- 
geidaujamų daiktų. Visų kitų tenka išsižadėti, ir kaip neretai 
"fnums jų yra gailu! Tėvai ar motinos yra priversti išsižadėti 

mokslo ar dailės del vaikų labo. Jaunikaitis, apsirinkęs sau spe- 
cialumą, yra priverstas palaidoti daugel savo troškimų ir svajo- 
nės sapnų. Moksleivis besirengdamas į kvotimus yra priverstas 
išsižadėti ne vienos mielos valandėlės. Kas to nemoka padaryti, 
kas nesutelks visų savo išgalių vienam siekiui, tas to siekio 
nepasieks. 

Bet kaip smulkūs ir seklus neretai esti tie žemiški siekiai, 
del kurių žmonės didžiausias aukas deda! Dailioji lytis, besigai- 
niodama mados ir tuštumo varžo save ir ardo kūno sveikatą. 
Kits nieko nesigaili, nei sveikatos, turtams įgyti. Kits bevelija ba: 
dą kentėti, kad tik madniau pasirėdytų. Tai visiems yra aišku ir 
pigiai suprantama. Bet kaip tik priminsi, kad reikia kovos ir sa- 
vęs išsižadėjimo augščiausiam gyvenimo tikslui pasiekti, tai ta 
paprasčiausia ir aiškiausia tiesa tuoj tampa užmirštama. Svar- 
biausias gyvenime klausimas yra žinoti, kas yra žmogui geisti- 
na, koks dalykas privalo būti branginamas ir koks turi menkes- 
nės vertės, kad jį paaukojus augštesnėms brangenybėms įgyti. 
Nuo mūsų, žinoma, priklauso spręsti, kas reikia -labiau bran- 
ginti, kas yra vertesnis. Sulig savo pasaulėžiūros žmogus spren- 

džia apie daiktų vertę. Materialistas tikt materialiems daiktams 
tepriduoda tikros vertės: jo gyvenimo tikslas tikt šiame pasau- 
lyį. Krikščionis priešingai tikrą vertę temato dvasiškuose daik- 
tuose ir Dievuje, žemiški gi daiktai jam tėra tikt priemonės, ku- 
rios primena jam Dievą ir jo tobūlybes ir padeda pasiekti savo 
amžiną paskyrimą. Delto įvairių esama pažiūrų į daiktų vertę. 
Viens del mokslo išsižada savo šeimynos ir gyvenimo smagu- 
mų; kits nesigaili šviesios ir garbingos ateities del savo šeimy- 
nos labo. Viens nutraukia nuo savęs duonos kasnį, kad įgytų 
naudingą knygą; kitam gaila išleisti knygai vieno skatiko, kad 
daugiaus turėt pinigų girtuokliavimui. Demostenas išsižada žmo- 
nių draugijos, eina į kalnus ir ant juros kranto, vargina save, 
lavinasi iškalboj, kad taptų garsiu oratorium. Tai yra savo rūšies 
asketa. Todel asketizmas yra paprastas gyvenimo apsireiškimas, 
kur reikalaujama aukų ir savęs pergalėjimų o ypatingu būdu jis 
yra ten, kur pasiaukojama augščiausiam gyvenimo tikslui—Die- 
vo pasiekimui. Jei bet kokiam siekiui negalima apsieiti be aukų, 
aišku, kad Dievo nepasieksime be kovos su savo silpnybėmis, 
be išsitobūlinimo. Asketizmas yra tat lavinimos dorybėse, tobū- 
linimos, artinimos Dievop. Kas turi tikrą pasaulėžiūrą, kas rim- 
tai žiūri į gyvenimą, tas negali apsieiti be Dievo meilės, be to- 
būlinimosi dorybėse, be asketizmo. Pražūtis mus laukia, jei ti- 
kėjimas nusilpnėjo arba jei virto tuščiu jausmingumu arba pro- 
testantiškumu, kur nereikalaujamas doriškas išsitobūlinimas ir 
geri darbai sielos išganymui. Ten tikyba virsta nudžiūvusiu me- 
džiu be lapų ir vaisių. Stai asketizmas tikroj savo prasmėj ir jo 
pateisinimas. Kas aiškiai supranta prakilnų žmogaus gyvenimo 
paskyrimą, tam nebaisios visos tos aukos, kurios yra reikalauja- 
mos Dievui pasiekti. Jei gerbiame mokslavyrius paaukojusius- 
savo gyvybę mokslo reikalams, jei garbiname karžygius savo 
galvą guldančius už visuomenės labą, kaip gi mums nenusi- 
lenkti dvasios milžinams, kurie viską aukoja, viską po kojo- 
mis pamina, kad tik arčiaus susijungtų su Dievu, visų gerybių 
šaltiniu. Mistika yra tai Dievuje gyvenimas, asketizmas—tai ke- 
„las šitan gyveniman. 


Cia paprastai yra daromas asketizmui prikaišiojimas, kurs 
kaikuriems atrodo labai rimtas. Gerai, sako asketizmo priešai, 
lai asketizmas ir veda į dieviškąjį gyvenimą, lai žmogus ir 
džiaugiasi savo asmenine laime. Bet ar tai nėra savymeilė, ku- 
rią pasmerkia Kristus? Ar nėra asketizmas ypač jo kraštutinis 
apsireiškimas—nuo pasaulio atsiskyrimas tuo pačiu tikt pavir- 
Šutinis žmogaus išaugštinimas, o ištikrųjų žemas jo nupuolimas? 
Kada stos prieš Dievo teismą atsiskyrėliai, kurie beveik visą sa- 
vo.amžių praleido giriose, tyruose, kalnuose toli nuo žmonių, 
paklaus jų Kristus: Kam užkasėt žemėj savo talentus? —,„Aš 
savęs varginime, pasninke, maldoj ganiau savo sielą“ atsakys 
„atsiskyrėlis. Tada vėl tars teisėjas: „Tarne piktas ir nelabas, Ži- 
nojai, kad piaunu, kur nebuvau pasėjęs ir renku, kur nebuvau 

išbarstęs. Reikėjo tau pinigus atiduoti į banką, o aš atėjęs pa- 
siimčiau su nuošimčiais... Eikite nuo manęs prakeiktieji į ug- 
nį amžiną, kuri sutaisyta yra velniams ir jo angelams, nes al- 
kanas buvau, o nepavalgydinote manęs, troškau, o nepagirdėte 
manęs, buvau svečias, 0 nepriėmėte manęs, nuogas buvau, o 
neapdengėte manęs, silpnas ir kalėjime buvau, 0 neaplankėte 
manęs. Tada jie atsakys tardami: Viešpatie, kada tave matėm 
alkaną arba ištroškusį, arba svečią, arba nuogą, arba silpną, ar- 
ba kalėjime, o nepatarnavom Tau? Tada atsakys jiems tardamas: 
Iš tiesų sakau jums: „Ką tikt nepadarėte vienam iš tų mažutėlių, tai man 
nepadarėte“. 


Taigi atsiskirėlis, kuris tikt apie save temanė, o nesirūpino | 
gelbėti artimo, esąs pasmerktinas kaipo savyinylis, nes neišpildęs 
antrojo didžiausio Dievo įsakymo—artimo meilės. Del to tat 
šitas asketoms prikaišiojimas atrodo kai kuriems gailestingos širdies 
žmonėms labai rimtas. Bet rimtai ir šaltu protu į jį žiūrint ir 
nepasiduodant tuščiam jausmingumui, jis atrodo persilpnas. 

Be reikalo yra kaltinami atsiskyrėliai, kad niekam nuo jų 
nei šalta, nei šilta, kad niekam pasaulyį nieko gero jie nėsą pa- 
darę. Paprastas krikščionis, turįs vičujinį tikybinį prityrimą atsa- 
kys į šitą priekaištą visupirmu vienu žodžiu: „O jo maldos ?“ 

Gal būt net daugėlis „tikinčiųjų“ nustebs del šitokio 
atsakymo. Jie laukia kažko daugiaus, „rimtesnio“ atsakymo. Tei- 
sybę pasakius, nežiūrint nuolatinių Kristaus ir apaštalų raginimų 
melstis be pertrukio, daugeliui atrodo malda bergždžiu darbu, 
arba bent nerimtu užsiėmimu, taip sau nuvargusiai sielai pramo- 
gėle, nuo kurios niekam nei šalta, nei šilta. Steigti įvairias drau- 
gijas, jomis vadovauti, agituoti tarp liaudies, dalyvauti rinkimuose 
į steigiamajį susirinkimą ir panašūs užsiėmimai yra dabar laikomi 
tikrais darbais. Dabar jau nebetikima maldos galybe, Lai liaudis 
save apgaudinėja, kad malda esanti didžiausia jėga, bet inteligen- 
tija jau nustojo „vaikiško“ tikėjimo į nepaprastą maldos įėgą. 

Bet ką inteligentai beatsakys, jei šita „nepaprasta maldos 
ėga* ištikrųjų yra? Jei ji yra realė, galingiausia nepergalima jėga, 
kuri nuolat veikia pasaulyj ? 

Askėtų ir atsiskyrėlių maldos lygiai taip pat veikia pasaulyj, 
kaip ir mūsų triusas, arba fizinė jėga—o kas žino, ar ji nedaugiau 
nuveikia visuomenės labui negu mes ? Kalnui pajudinti iš vietos, 
reikia šimto tūkstančių ar net ir milijono rankų, o anot Išganyto< 
jaus išsireiškimo, ten pakanka vieno garstyčios gyvo tikejimo. 
grūdo. 

Tai nevienam pasirodys labai keista ir „blaivaus“ proto: 
inteligentas, neužsikrėtęs „liguistu misticizmu“ tikt su pasigai- 
lėjimu nusišieps, tardamas: „paslaptingi keliai, stebūkladariai 
atsiskyrėliai, magiška jų maldos jėga, jų apreiškimai—tai tikt 
gryniausios pasakos iš „1001 nakties“. 

Bet ką gi darysi? Sunku su aklu kalbėti apie įvairias spalvas. 
ir jų šešėlius. Neįtikinsi jo, jog pasaulis yra kur kas platesnis, 

negu jam atrodo, ir kad jame labai daug yra stebėtinų ir stebū- 
klingų apsireiškimų, kurie nesuprantami yra net „blaivaus ir 
rimto“ proto mokslavyriams ir netelpa į siaurą ir atgyvenusią 
materialistų bei pozityvistų pasaulėžiūrą. Be reikalo norima nukelti 
mistiką ir sielos gyvenimą nuo jų augštumo; neteisingai žiūrima 
į evangeliją kaipo į rinkinį sausų pamokinimų ir doriškumo vadovėlį: 
ten pilna yra paslapčių ir giliausių pamokinimų. Giliai tikįs 
krikščionis, kurs pats yra prityręs maldos galybės, žino, jog 
„paslaptingos“ jėgos veikia į mus, kaip plačios neišinatuo- 
jamo okeano bangos. Jis yra prityręs nematomos gilaus tikėjimo jė- 
gos; jis pažįsta galingus maldos sparnus; jis atjaučia paslaptingą ano 
pasaulio dvelkimą ir gerai supranta, kad ten viešpatauja pilnas, 
kilnus, skaistus ir iškilmingas gyvenimas. Tikt Žmogus, pats 
gyvendamąs intensyviu vidujiniu gyvenimu, teturi teisės spręsti 
apie sielos gyvenimo, realumą ir gražumą, kaip rimtas dailininkas 
autoritatyviai tesprendžia apie dailės veikalų vertę, Jis viens gerai 
tesupranta, kad gilus sielos gyvenimas tėra vienintėlis tikras 
gyvenimas, kurio nieku būdu negali suprasti ir įvertinti kūniškas 
žmogus, vien tikt pajautomis tegyvenąs, arba „blaivaus“ proto 
mokslavyris, neprityręs, paslapt ngos sielos gyvenimo įėgos. Jis 
viens tesupranta „paslaptingus atsiskyrėlių kelius“, o mokslavyrių, 
net ir teologų proto „blaivumas“ yra tikybinio prityrimo ir gyvo 
tikėjimo stoka. Jei dabartinis mokslas viską remia prityrimu ir ban- 
dymu, tai kaipgi be jokio prityrimo, dagi prieš svetimą prityrimą mok- 
slavyris galėtų vertinti augščiausį sielos gyvenimą? Nelaimingi, 
kurie nustojo tikėjimo ir vidujinio dvasios gyvenimo; vargas tiems 
kurių yra silpnas tikėjimas, nes tai yra sugedusi druska. | 


Bet kaip gi įtikinti tie kurie nepažįsta vidujinio sielos 
gyvenimo ir neturi jokio tikybinio prityrimo, o visgi drįsta 
iš augšto spręsti apie giliausias tikybinio gyvenimo paslaptis ? 
Jie remiasi „mokslu“. Tuotarpųu mokslas iki paskutinio laiko 
nei nejudino visų šitų klausimų. Jis perdaug buvo apstatytas 
bandymais ir įvairiais tardymais šio materialio, fizinio pasaulio. 
Sielos gyvenimas ir jos paslaptis kol kas jam visai nežinomi. 
Eksperimentalė psichologija tėra dar jaunutėlis mokslas ir jo 
išradimai greičiaus patvirtina „paslaptingus mistikų kelius“, o. 
neardo „mistikų klajojimus“. Bilokacija, arba sielos iš kūno 
išėjimas ir kitoj vietoj veikimas, kaip tai žinome iš šv. Alfonso 
Liguori ir šv. Antano iš Padvos gyvenimo, levitacija arba kūno 
svarumo nustojimas ir ore kabėjimas, nematomos jėgos apsėdimas 
ir įniršimas ant kaikurių asmenų, spiritizmas, hipnotizmas, tele- 
kinezis, telepatija, nepaprastas už tukstantis kilometrų matymas 
ir daugelis kitų nepaprastų faktų liudija apie slaptingą sielos 
galybę, Tyrinėti nepaprastiems sielos apsireiškimams yr susitvėrus 
Londone psichologų draugija, kuri savo laikraštyj skelbia tikrai 
stebėtinus ir „blaivam protui“ nesuprantamus fakius. Naujausieji 
psichologijos tardymai visai jau nebetelpa siauroj materialistų 
bei pozityvistų  pasaulėžiūroj ir reikalauja platesnės, dvasinės į 

žmogų pažvalgos. Nuolat išeina iš spaudos knygos įvardytos' 
„paslaptinga Žmogaus sielos galybė ir didybė“. Mokslas dabar 
viešai ir nuolat tvirtina, kad pasaulis ir jo paslaptys yra begaliniai, 
kad kiekvienam žingsny mes atrandame stebėtinų keistų gamtos 
apsireiškimų, ir iš viso to mes tikt menką dalelę teesame ištyrę 
ir pažįstame. Gamtos moksluose, kur iki šiol daugiausia padaryta 
pažangos, dar yra labai daug paslapčių. Kaip gi tat galima „blai- 
vam protui“ be jokio prityrimo su pašiepimu kalbėti apie „mistikų 
klajojimus“, jei mokslas iki šiol beveik nieko tikro nežino tikybinės 
paciologijos srity, ir tikt teturi surinkęs kaikuriuos stebėtinus 
aktus: 


Visgi, matos, dabartinis mokslas, ypač psichologija jau 
pradeda eiti tais keliais kurie veda prie mistikos ir asketizmo 
pagarbos. D-ras Th. Pascal'is savo konferencijose (Genevos 
universite 1900 m. aiškiai tvirtino, kad žmogus turįs ne 5 kūno 
pajautimus, bet 7, tarp kurių du paskutiniu esančiu dar už- 
mazgoj, ir tikt paskaikuriuos šiek tiek teišsivystę. Tikimasi, ypa- 
tingu lavinimu juodu būsią galima ištobūlinti, o tada evoliucijos 
keliu žmogui atsidengtų visai naujos gyvenimo perspektyvos, 
nauji keliai. 

tai kaip tai yra aprašinėjama mokslininkų knygose: 
„Naujas atgimimas mūsų laukia, Pirmasis buvo gamtos mokslo 
it dailės atgimimas; naujas antrasis — bus tikybiniai—filo- 
sotiškas atgimimas, kurs bus kartu ir grynai moksliškas. Tada, 
įsigėręs Rytų išminties, Europos barbaras susipažins su augš- 
čiausia viršžmogiškojo genijaus kultūra ir prieš jį atsidengs gi- 
liausios krikščionybės paslaptys. Kristus, kaip gyvas asmuo stosis 
prieš visą žmoniją lygiai taip pat, kaip ir prieš pavienį asmenį 
ir ateis laikas, apie kurį kalba „pasišnekėjimas su samariete“ . 
Sausos dogmatinės teologijos schemos turės griūti, kaip Jeri- 
chono sienos prie griausmingo trimitų atbalsio gyvaus tikybinio 
prityrimo ir žlugs visos sektos — tie nuolatiniai fanatizmo 
lizdai. Toks tai yra didis perversmas, kuris pradeda rodytis tarp 
dabartinio chaoso ir kovos“. !) 

Galima skeptiškai žiūrėti į išreikštas optimistiškas autoriaus 
pažiūras į ateitį, galima net jas visai atmesti) bet gi reikia 
pripažinti kartu su autorium didžią mokslišką vertę asketų ir 
mistikų tikybiniams prityrimams. Mistikai nebeturi dogmatų ir 
tikėjimo, kaip tai augščiaus matėme, bet pilną tikrenybę. Tikimasi 
atgimus filosofijai ir tikybiniam jausmui, panašų mistikų matymą 
suteikti visiems ir tada turėtų žlugti prieš aiškų matymą visos 
herezijos ir'anot Kristaus žodžių būtų „vienas piemuo ir viena 
avija.“ To galima trokšti ir svajoti. Stebėtina tikt yra tai, kad 
dabartinis mokslas jau paduoda ranką mistikams ir pradeda 
gerbti, paslaptingus jų kelius. 

1) Bmxerenn xnTepaTypH a zxE35E. EK. III. Cenrap6 1917 r. p. 9. 

2, Tikt krikščioniškas mistic;zmas antprigimtiniu keliu teveda prie ap- 
reiškimų. Kiti gi mistikai baigia panteizmu ir pasiduoda vaidentuvės svajonėms 

Kokiu gi būdu po tos aršios kovos su „mistikų klajojimais“ 
“dabartinis mokslas griežtai perkeitė agresyvumą santaikos 
alyvos šakele ? Nepaprasti, stebėtini sielos apsireiškimai, moks- 
lininkų draugijos surinkti, verčia juos pripažinti sielai nepaprastą 
galybe. Delto tat Dr. Th. Pascalis, tiems apsireiškimams išaiškinti 
pripažįsta sielai dvi nauji išgali: šeštuoju pajautimu esąs galėjimas 
permatyti per tamsias sienas ir daiktus, kaip su Rentgeno 
spinduliais. Panašaus permatymo faktai yra medicinos patvirtinti; 
septintuoju pajautimu esanti intuicija, arba taip sakant „psychi- 
nis telefonas“, kurio pasigaudama žmogaus siela be jokių prietaisų 
galinti susikalbėti su kita už daugel tūkstančių net milijonų 
kilometrų. Šiems faktams patvirtinti mokslas turi apšciai medegos. 
Betgi D-ro. Th. Pascalio tvirtinimas apie 7 kūno pajautimus 
tebėra moksliška hipotezė arba bandymas išaiškinti mokslui 
žinomus faktus, kaip tai telepatiją, telekinezį ir kitus. Jie yra 
taipogi brangūs rimtesniam misticizmo supratimui. 

Telekinezis, arba grynos valios galėjimas be jokių prietaisų 
pajudinti daiktus toli nuo mūsų esančius yra tikras moksliškas 
faktas, kurį dabartiniai mokslininkai tardo savo laboratorijose. 
Telekinezis rodo mums nepaprastą sielos jėgą veikti netikt 
į kito žmogaus sielą ar valią, bet ir į visus materialius ir orga- 
niškus sutvėrimus. Nemaža yra mokslui žinoma asmenų turinčių 
šitokią nepaprastą sielos pajėgą. Yra dabar nemaža Rytuose 
„žalčių tramdytojų“,kurie sušvilpę sušaukia to krašto žalčius į kruvą. 
Yra taipogi pelių ir žiurkių „karalių“, kurie sušaukia visas peles 
ir žiurkes ir jas išveda už miesto. Jei dabar yra tokių nepaprastų 
žmonių, nėra ko stebėtis, jei šventraštis mums sako, kad rojuj 
Adomas ir Ieva turėjusiu nepaprastą valdžią ant visų gyvulių, 
arba įei skaitome šventųjų gyvenime apie jų nepaprastą įtaką 
ant visų gyvūnų. Telekinezis gal mums išaiškinti tą nepaprastą 
kaikurių pirmųjų amžių kankinių sielos galybę, kad vien tikt savo 
valia paversdavo žemėn ir į trupinius sutriuškindavo dievaičių 
stabus, kuriems aukoti būdavo verčiami. Telekinezis, jei ir neaiškina, 
betgi gal būt nebeiššauks šypsenos ir pasigailėjimo „blaivaus“ 
proto, kad perkelti kalnui nereikia milijonų rankų, bet sulig Kris- 
taus išsitarimo, pakanka vien tikt gyvo tikėjimo. Nėra tat ko vadinti 
tai „arabų pasakomis iš 1001 nakties“, jei mes kalbame apie 
„nepaprastus mistikų kelius“, kurie būdami dvasios milžinais 
ir dagi sujungti su augštesme jėga gali veikti ir ištikrųjų 
daugiaus veikia šiame pasaulyj, negu mes. 


Bet kas tarp mūsų nėra prityręs ant savęs svetimos sielos 
veikimo? Kas iš mūsų nėra mėginęs gryna siela ant kito veikti? 
Stai reikia tikt įsmeigti savo akis į kitą toli esantį, arba minioje 
stovintį žmogų, o jis toj pajus neramumą ir į mus at- 
sigrįš, pats nežinodams delko tai padarė. Ar vėl didžiame susi- 
rinkime mudu kalbame apie draugą Joną, o jis. tuoj atjaučia ne- 
rzmumą, atsigręžia į mus ir numano, kad turbūt apie jį yra 
kalbama. Kas iš mūsų būdamas už daugel tūkstančių kilometrų 

i neatjaučia mirties tėvų arba mylimų asmenų? Aišku, kad ne vien 
tikt materialė jėga veikia pasaulyj, bet yra dar kur kas už ją ga- 


lingesnė dvasinė pajėga, kuri ir ant medegos ir ant sielos pilnai 
viešpatauja. 


Iki paskutinių laikų psichologai mus mokino, kad mūsų 
psichinė sąžinė težinanti kas mumyse dedasi ir esanti užtverta 
stora siena nuo svetimos sąžinės: aš vienas betarpiai težinau 
savo 1iintis, jausmus, norus; bet tepažįstu tikt savo. Kas deda- 
si svetimoj sąžinėj? Ką kitas mano, jaučia, trokšta? Apie tai te- 
žino vienas tikt Dievas. 


Šitam vienumui ir nuo kitų sąžinių atskyrimui pergalėti, 
mes turėjome išrasti kalbą ir susižinojimo ženklus. Bet kaip 
menka yra kalba ir kaip vargu su ja išreikšti visas sielos turi- 
nys! Juo mes intensyviau gyvename dvasios gyvenimu, tuo la- 
biaus atjaučiame, jog mūsų žodžiai menkai teišreiškia mūsų 
minties ir jausmų gausingumą. Augščiausiam sielos gyvenimui 
visai nėra tinkamų žodžių išreikšti. Delto gal būti mums ir yra 
nesuprantama mistikų kalba, kurie vartoja mūsų žodžius dvasi- 
niems daiktams išreikšti, neturintiems beveik jokio panašumo į 
mūsų supratimą. Dvasiniai dalykai galima atjausti, pergyventi, o 
ne kitiems išreikšti. Sv. Paulius apaštalas, vienas iš didžiausių 
mistikų, aiškiai mums sako, kad nei akis regėjusi, nei ausis gir- 
dėjusi, nei širdis galinti nujausti, ką Dievas suteikė žmonėms 
jį mylintiems. | 

Bet paskučiausiais laikais pradeda jau platintis tarp psi- 
chologų pažiūros, kad galima esą betarpiai susikalbėti,sielai su 
siela“, sąžinei su sąžine. Tai ir būtų anot Dr. Th. Pascalio „in- 
tuicija“ arba psichinis telefonas tarp įvairių sielų. Tiesa, nevisi 
žmonės turi taip švelnų sielos aparatą, kad galėtų priimti ir at- 
jausti svetimos „minties bangas“, bet gi mokslas turi užtektinai 
faktų, liūdijančių sielos su siela susišnekėjimą. Juo kas gyvena 
intensyvesniu dvasios gyvenimu ir turi išsidirbęs švelnesnį ir 
tobūlesnį sielos mechanizmą, tuo lengviaus atjaučia ir susikalba 
su sau panašia siela. Kūniškiems žmonėms, vien tikt gyvuliš- 
kiems geiduliams tarnaujantiems, tai yra visai nesuprantama ir 
neprieinama. Moterys, turinčios švelnesnius jausmus, lengviaus 
už vyrus išsidiba reikalingas sąlygas sieloms tiesioginai susi- 
kalbėti. Bet šita sielų bendravimo mintis visai nėra nauja. Ją 
tikt dabar tepradeda pripažinti mokslas, bet jau seniai buvo ži- 
noma asketams ir mistikams. Reikia tikt perskaityti šventųjų 
gyvenimus, o ten beveik kiekvienam žingsny atrasime, kad šitie 
dvasios milžinai susikalba tiesioginai savo sielomis ir mato sve- 
timą sąžinę. Atsidariusios jų dvasios akys skaito, kaip iš kny- 
gos, kitų paslapčiausias mintis, mato net mirusiųjų sielas ir tą 
garbę, kurią jie yr gavę pas Dievą. Kas žino, ar nėra tikt tai 
pamatas to bažnyčios mokslo apie „Šventųjų bendravimą“, su- 
lig kurio visi gyvieji ir Kristuje mirusieji tveria vieną bendrovę, 
kur jų nuopelnai ir geri darbai tenka ir mums. Nėra ko stebė- 

tis, jei mūsų mirusieji tėvai, broliai, seserys, giminės ir pažįsta- 
mieji atjaučia mūsų maldas ir mato visas mūsų mintis: jų jautri 
ir tobūlesnė vėlė dar lengviai negu gyvieji dvasios milžinai skai- 
to mūsų širdies mintis; jie gal būt net ir prašneka į mus, bet 
storumas ir neprisiruošimas mūsų sielos aparato neduoda 
mums suprasti dvasios šnekos; tai gali būti prieinama tikt dva- 
sios milžinams—mistikams ir asketams. 

Vis tai dar gali atrodyti kaikuriems „blaiviems“ protams 
„mistikų klajojimais“, Didžiausiais sielų bendravimo apgynėjais 
mūsų laikais yra teosofai, kurie tvirtina, kad Indijos asketai ar- 
ba adeptai turi gerai išlavinę tuos du pajautimu, apie kuriuodu 
kalba D-ras Th. Pascalis. Stai ką apie juos rašo A. P. Sinnet'as, 
teosofų. draugijoj Simlioj (Indijoj; pirmininkas savo veikale 
„Paslaptingasis pasaulis“. 

Pirmiausia turiu čia pažymėti, kad išgalė, kurią suteikia 
okultizmas savo sekėjams, eina iš žinojimo kaikurių gamtos įė- 
gų, apie kurias oficialis mūsų mokslas nič nieko nežino. Pasi- 
gaudamas šitų jėgų vienas adeptas gali susikalbėti su kitu, ne- 
žiūrint net didžiausio tolumo, kurs juodu skiria čia žemėje. Ši- 
ta psichinio telegrafo rūšis nereikalauja jokių mechanikos prie- 
taisų. Intuicijos dovana pas adeptą yra taip tobūla, jog jis žino 
kuotikriausiai visa, kas čia žemėj dedas. Kūnas yra sielos kalė- 
jimas paprastam žmogui. Adeptas turi to kalėjimo raktą ir pa- 
norėjęs visados gali iš jo išeiti; jam nėra tai kalėjimas, tikt ap- 
sigyvenimo vieta. Jo siela, iš kūno išėjusi, gali visur buvoti ir 
vis tai jis daro žaibo greitumu“. Toliaus Sinettas vis tai patvir- 
tina viešais taktais, kuriuos jis pats matęs savo akimis kartu su 
kitais jo svečiais. Jis paduoda surašytus protokolus, su parašai- 
rimtų liūdytojų. Taip antai, išėjusi iš kūno adepto siela, suranda 
visus pamestus daiktus, apiberia svečius šviežiomis Indijos gė- 
lėmis. Adeptas susirašinėja timai be krasos pagalbos su Sinnetu 
ir kitais. Blavatskienė kas valanda psichiniu telefonu susikal- 
ba su adeptu!). 

Zinoma, negalima aklai tikėti teozofų paduotiems taktams.?) 
Galima į juos skeptiškai žiūrėti ir reikalauti moksliškesnės gva- 
rantijos. Bet gi iš antros pusės žiūrint, mokslas išvisur yra ata- 
kuojamas panašiais nepaprastais ir stebėtinais faktais, kuriems 
jau labai sunku yra užginčyti tikrumo. Galų gale mūsų oficialis 
mokslas, dar nepilnai pasiliuosavęs iš materializmo vergijos, jau 
pradeda nusileisti ir pripažinti mistikams pilietybės teisių. Jau ir 
„blaivaus“ proto mokslavyrai pradeda pripažinti mūsų dvasios 
su dvasia susižinojimo galėjimą. | 

Cia reikia pažymėti, kokios nepaprastos ir svarbios išvados 
nuosekliai turi būti padarytos iš betarpio tarp dvasių bendravimo. 
Suteikus ypatingu tobūlinimu mūsų sielai dvasines akis ir au- 

1) Vis tai kas čia pasakyta yra paimta iš lenkiško vertimo Sinnetto knygos 
„Swiat Tajemny“, Biblioteka Dz'el Wyborowych. 

2) Indijos stebūklų tikruma labai abejotina. Sk.. nsujausį Bavarijos Kron- 
princo Rupprechto knygą: Reiseerinneringen aus Iudien (Kempten, Kėsel 1922). Red. 

sis, kurių pasigaudami mes įeiname į visų dvasių bendrovę, 
mes jau jungiame šį matomąjį pasaulį su anuo pasauliu, jau 
mums nebėra pasaulio paslapčių, mes galime tapti mistikais, ku- 
rie buvo dvasia pagauti į dangų ir aiškiai matė didžiausias tikė- 
jimo paslaptis. Cia tai yra tas pamatas kaikurių opatimistų spė- 
liojimams, kad susilaukus filosofijos ir krikščionybės atgimimo, 
kurs yra laukiamas po šitos pasaulinės katastrofos, mes prity- 
rimo keliu jau pažinsime ano pasaulio paslaptis, kad išnyks 
herezijos ir, pilnai atėjus žemėn Dievo karalystei, bus vienas 
ganytojas ir viena avija. Vis tai galėtų būti galutina evoliucija 
šio pasaulio, kurs, išėjęs iš Dievo vėl prie jo sugrižtų. 

Jei mes turime rimtų motyvų nepasiduoti aukso svajonėms 
ir abejoti  vispusišku dvasiniu, Žmogaus išsitobūlinimu, tačiau, 
pripažinę dvasių bendravimą, ir telekinezį, mes jau nebegalime 
atmesti atsiskyrėlių ir mistikų labai naudingo darbavimosi mūsų 
labui. Iš to privalo būti aišku, kad atsiskyrėlis, apleisdamas 
žmonių draugiją, pasilieka jų sielų bendrovėj, iš tyrų ir girių 
teka į jų sielas meilės, suraminimo ir pastiprinimo dvasiniai 
„upeliai. Kas šitaip žiūri į asketus ir mistikus, mokės įvertinti 
jų naudingus visuomenei darbus. 

Bet ne vien savo maldomis yra mums brangūs šitie dva- 
sios milžinai. Tikt ištolo, apgraibomis mes tegalime spėlioti apie 
jų vertę ir neišpasakytą reikšmę visatos tvėrimosi. Privesiu čia 
keletą palaidų minčių, kurie bent kiek nušvies dvasinio gyveni- 
mo paslaptis. 

Mes visi esame mistiski Kristaus nariai, vienas bendras 
organiškas kūnas. Tai mes išreiškiame kalbėdami poteriuose: Ti- 
kiū... į Šventųjų bendravimą.“ Dvasiniai turtai mūsų bendrc- 
vėj tai didėja, tai mažėja. Kiekvienas mūsų pasielgimas, žodis ir 
dagi mintis yra įplaukos į bendrą mūsų dvasinių turtų iždą. 
Kas intensyviai gyvena prakilniu dvasios gyvenimu, tas daugina 
bendrus turtus ir kelia gerybę ir grožę šiame pasaulyj; kas že- 
mai nupuola, tas ir visatą žemyn traukia: vieno pergalėjimas yra 
mūsų visų pergalėjimas, vieno nupuolimas yra visos žmonijos nti- 
puolimas. Štai del ko neišpasakytai yra mums brangūs dvasios 
milžinai, pakilę augščiaus į tobulybės kalną. Vienu brangiu ak- 
meniu mes labiau papuošiame vainiką, vienu šio pasaulio perga- 
lėtojų daugiaus pakeliame šio pasaulio vertę. Negana dar to: kil- 
damas pats, jis kelia ir mus savo galingais pečiais, jis traukia 
paskui save į augštybes visą sutvėrimą nes pasaulyj viskas 
yra tarp savęs sujungta. Negalima pakilti, nekeliant kitų, negali- 
ma žemyn nupulti, kitų žemyn netraukiant. Šv. Paulius apaštalas 
taip apie šitą dalyką rašo: „Visas sutvėrimas stena ir iki šiol 
kankinasi. Jis pasidavė tuštybei neliuosai, bet iš prievartos savo 
pergalėtojaus 1r tikisi, kad sutvėrimas bus paliuosuotas iš ver- 
gijos ir taps laisvais ir garbiais Dievo sunumis.“ Arba vėl: „Ji 
su viltimi laukia Dievo sunų apreiškimo.“ Taip tat šitie dvasios 
milžinai neša mus nusidėjėlius ant savo pečių ir tiek mums ge- 

ra padaro, kad be jų visi jau būtumėmi pražuve. Atsiminkim 
čia tikt, kad del Abraomo meldimo, Dievas būtų tikęs atleisti 
didžiausius Sodomos ir Gomoros prasikaltimus, jei ten butų 
radęs bent 10 teisingųjų. 

Antrą gi vertus, ar daug mes žinome apie jų darbavimosi? 
Jie turi visai kitas pažiūras į pasaulį ir į'dalykus. Negi galima 
jų darbus matuoti mūsų trumpu, subjektyviu mastu. Jų dva- 
sios akys praregėjo ir jie kur kas daugiaus už mus mato, kas 
yra nuo mūsų paslėpta. Jų dvasios jėgos mums yra nesupran- 
tamos ir neišmatuojamos. Jų kūnas gyvena žemėj, o jų sie- 
la kituose pasauliuose. Jų meilė apima visą pasaulį. Jie ben- 
drauja su visomis dvasiomis ir žino jų paslaptis. Kokie jų vei- 
kimų akyračiai jiems atsidengia? Kokios naujos pareigos ant jų 
yra uždėtos? Prieš juos yra begalinis pasaulis, kur galimas yra įvai- 
rus darbavimos. Gal būt jie tarnauja visuotinai bažnyčiai. Trum- 
pučius paminėjimus jų naujų tarnavimo kelių mes randame 
šitų didžiausių asketų ir mistikų raštuose. 


Mes visai nesuprantame šitų dvasios milžinų, kaip apskri- 
tai mes nesuprantame visų žmonijos genijų. Jų pažiūros griež- 
tai skiriasi nuo mūsų. Mes žiūrime į juos kaipo keleiviai ištolo 
į augštus kalnus, apdengtus tirštomis dujomis, kur tikt vietomis 
matytis jų išvaizda. Bet keleivis gerai žino kalno augštumas ir 
drąsiai keliasi augštyn. 

Palaiminti yra dvasios milžinai, kad gali atsigerti gyvo 
vandens stačiai iš gyvybės šaltinio. Stovėdami tobūlybės auk- 
štybėse ir bendraudami su ano pasaulio dvasiomis ir net su 
pačiu visos buities pirmapradžiu, jie jau pradėjo gyventi tikru 
gyvenimu. Pas daugelį iš mūsų tėra tikt šito gyvenimo užmaz- 
ga, o nemaža net tokių, kuriems dangiška manna yra visai ne- 
pažįstama, nepritirta. Neaplenkti yra tie, kurie čia žemėj renka 
lašelius dieviškos rasos, išbarstytos ant žemės gėlių. Ta dieviš- 
koji rasa, kuri gaivina mumyse tikrąjį gyvenimą, yra dailė, mok- 
slas, tikyba, dora, ir vis, kas kelia mūsų širdį prie ano pasaulio. 
Mes esame priversti tikt rasos lašais gesinti tikrojo gyvenimo 
troškimą. Dailė žadina mumyse kilnesnių jausmų, kurie yra 
menkas ano gyvenimo atspindys. Mokslas neretai ilgais keliais 
veda prie Dievo. Anot Bakono, paviršutinis mokslas atitolina 
nuo Dievo, bet gilus mokslas priveda prie Dievo, nes visas su- 
tvėrimas yra Dievo tobūlybių atspindys ir Jį mums primena. Ti- 
kyba ir dora tiesiu keliu jungia žmogų su Dievu ir leidžia gau- 
siau ragauti dangiškos mannos. 

Yra žmonių, kurie stovi virš dailės, virš mokslo, virš visų 
kultūros laimėjimų. Kas buvo, kaip šv. Paulius apaštalas, pagau- 
tas į trečiąjį dangų ir ten matė ir girdėjo „ko negali išreikšti 
žmogaus kalba“, tam nebereikalinga yra dailė, nebereikalingas 
teatras, gal būt nebereikalingas yra mokslas ir net teologija:) ir 


') Slg. bažnyčios g'esmės žodžius: Ut cor caduca deserens coeli voluptas 

visos žemės gerybės. Juk Sv. Paulius apaštalas aiškiai sako, 
kad skelbiąs ne šio pasaulio mokslą, bet stačiai jam iš dangaus 
apreikštą. Ir tai ne del to yra nebereikalingi pasauliniai mokslai 
ir kultūra, kad jis juos niekintų, ne, jis juos visus peraugo, 
nuėjo toliaus nuo jų, eidamas tiesiausiu keliu. Kam gi klausy- 
tis nuobodžių žemės giesmių tam, kurs girdi dangiškas gies- 
mes? Kam gi gėrėtis žemiška grože tam, kurs mato amžiną 
dangišką grožę? Kam gi džiaugtis žemiška kultūra ir jos turtais 
tam, kurs turi savyį amžinų turtų? Kam gi mokintis išminties 
pas šio pasaulio genijus, jei protas mato Amžiną Išmintį, visų 
pasaulinių mokslų Saltinį? Bet daugumui iš mūsų, einantiems 
paprastais žemiškais keliais, mums nykštukams, neprityrusiems 
ir neragavusiems dangiškų gerybių, vis tai yra labai naudinga 
ir reikalinga, nes dailė, mokslas, kultūra yra menkas grožės, 
dangiškos gėrybės ir išminties atspindys ir kelia mūsų sielą 
prie dangiškų daiktų. Vis tai yra mums keliarodžiai mūsų žemiš- 
kame gyvenime ir paraginimas prie augštesnio gyvenimo. Mums 
dar neatsidaiė plačiai dangaus karalystės vartai ir nematome 
ano pasaulio giliausių paslapčių. Dangiškos tiesos spinduliai 
mums vos prasimuša per tirštus mūsų pajautų rūkus. Dangiš- 
kos tiesos atspindžius mes randame išskaidytus po visą pasau- 
li; mokslas, nors eidamas klaidžiais keliais, stengiasi juos sū- 
rinkti į krūvą ir jais pasotinti mūsų amžinos tiesos troškimą. 
Gražūs dailės veikalai, dangiškos grožės menki atspindžiai, ge- 
sina mūsu idealės amžinos grožės nepasotinamą troškimą. 


Tyra, nekalta meilė mus atitraukia nuo kūniškų troškimų 
ir mokina sielų bendravimo, altruizmo. Žemės vargai ir nuolati- 
nė kova išlengvo mus mokina mylėti kryžiaus kančias, o ga- 
lų gale suteikia kančiose dangišką 'aimę. Kas neišmoko su 
džiaugsmu kentėti šio pasaulio kančių, niekados nepasikels prie 
tobūlybės augštumų ir netaps dvasios milžinu: nėra kito kelio į 
dangų, kaip tikt siauro ir ankšto takelio dygliais ir erškėčiais 
kloto. 


Visur, visur, kur tikt jaučiasi dieviškos Dvasios dvelkimas, 
kur tikt girdžiasi iškilmingi meilės, tiesos, grožės garsai,—visur 
ten yra mums keliai vedantieji prie dieviškumo ir patogi proga 
asketams lavintis dorybėse. 

Nevien tikt malda veda asketą į dangiškas aukštybes. Jei 
aš turiu gyvą tikėjimą, jei širdis dega dangiškų dalykų meile 
ir jeiaš iš visų pajėgų stengiuos juos pasiekti, tada visi daiktai, 
kur tikt atsispindi dieviška šviesa, iškelia mano sielą virš pasau- 
linių troškimų. Kadangi visas pasaulis, iš Dievo išėjęs, yra Jo 
tobūlybių atspindys tikt įvairiame laipsnyj, tatai asketas kiekvienam 
žingsny randa paraginimų kelti savo mintis  Dievop ir nuolat 
lavintis doroj. Jeigu aš godžiai gaudysiu šituos Dievo šviesos 
atspindžius, žinodamas, kad jie mane iškelia virš šio pasaulio, 
kad jie bent menką duoda supratimą dangiškų daiktų, kurių aš 
negaliu čia pats matyti „veid3s į veidą“, jei tat iš meilės tų 

dievystės atspindžių aš išsižadu kūniškų pamėgimų ir visa to, kas 
mane atitraukia nuo dangaus ir pririša prie žemės, aš esu jau 
tikroj prasmėj asketas. 


Jei užuot eiti tą valandą į parodą, aš nueinu į bažnyčią šv. 
mišių, manyj jau apsireiškia asketizmas. Jei užuot pasilikus namie 
tarp mylimųjų asmenų, arba atgulus, aš nueisiu į dailės paroda, - 
kur dailės kuriniai sužadins manyj kilnų estetinį jausmą, tai bus 
taipogi asketizmo apsireiškimas, nes aš tyčiomis aukoju kūniškus 
arba žemiškus smagumus del dieviškumo atspindžių, kurie kelia 
žmogų virš žemės. Aš nuolat kovoju su savim del augštesnių 
idealų ir naudojuos įvairiomis priemonėmis. Žinodams, kad dieviš- 
kumo atspindžiai bent valandėlei iškelią mane į augštesnes sritis, 
del tos valandėlės aš išsižadu žemiškų gerybių. Tai yra mano 
auka. Nors ji yra menka, bet ji yra padaryta del Dievo, kurs 
našlės skatiką labiau brangina, negu turtuolio didžią auką 


Taip tat asketizmas yra kova už kilnesnius dalykus, žemiškų 
daiktų paaukojimas del dvasinio turto įgijimo. Jis nėra priešingas kul- 
tūrai suprasti savo tikroj ir prakilnioį prasmėj, anaiptol asketizmas 
yra didžiausias kultūros bičiuolis ir dagi jos vienintėlis pamatas. Kur 
nėra kultūra remiama savęs išsižadėjimu del kilnesnių gerybių 
arba krikščioniška pasaulėžiūra, ten yra tikt žvilgus barbariškumas 
kurs visą kultūros ir mokslo pažangą apverčia savo brolių pa- 
vergimui arba išnaikinimui. Kultūra be asketizmo turi savyj nuodų, 
kurie ją žūdo. Tiesa, asketizmas yra priešingas tiems žemiems 
„kultūringų“ miestų smagumams, kurie vien tikt kūno geidulius 
erzina; asketizmas yra priešingas žemos rūšies vakaruškoms, 
puotoms, šokiams, teatrams, nes tai užmuša dvasios gyvenimą. 
Ten, kur viešpatauja amžinos grožės meilė, yra neapykanta viso, 
kas šlykštu, nešvaru, žema. Reikia tat, kad nuo mūsų kultūros 
dvelktų prakilnesnė, gaivinanti dvasia. 


Asketizmas neatima iš mūsų žemiškų gerybių, tikt jas su- 
vartoja augštesniems siekiams. Asketui nėra žemė amžinos bu- 
veinės vieta, tikt darbavimosi ir lavinimosi vieta, kur turi prisi- 
ruošti prie tikrojo gyvenimo. Delto savo tikslui jis naudojasi 
tikt augštesnėmis žemės gerybėmis, apleidęs žemesnes. Jis ne- 
niekina tiesos ir mokslo, tikt jo pasigaudamas ieško galutinos, 
amžinos tiesos; jis neniekina grožės, bet žemiška grožė jam yra 
dangaus šaukimas, nes ji yra menkas kitos prakilnesnės grožės 
atspindys, ano pasaulio minėjimu, keliu prie to, kas viršžemiška. 
Delto žemiškos grožės arba nepaprasto dailės veikalo pagauti 
mes jaučiame kaž kąkį stebėtiną, dorinantį, kilnų ilgėsį ir troš- 
kimą dar augštesnės grožės. 


Vien tikt žemiškomis gėrybėmis ir žemiška grože kaiku- 
Tių pasitenkinimas asketams atrodo naiviai—vaikiškoms ir siau- 
Toms pažiūromis be jokio augštesnių vertybių prityrimo. Jų pa- 
žiūros yra panašios į paprasto vaiko akyratį, kurs nieko toliaus 
savo kaimo arba miesto nėra matęs. 

Mažam vaikui jo miestas atrodo didžiausis ir gražiausis; 
bažnyčia rodos architektūros stebūklas; gimnazijos mūrai—mil- 
žiniški; mokytojai—didžiausi išminčiai; miesto smagumai ir pa- 
silinksminimai jį žavi. Bet tas pats vaikas, baigęs mokslus ir 
daug svieto matęs, jau visai kitaip žiūri į savo miestą, kur vis- 
kas atrodo jau dabar žema ir menkos vertės. Mat, jis įgijo pri- 
tyrimo ir išplatino savo žinių akyratį. 

Taip pat darosi ir su žmogumi, turinčiu gyvą tikėjimą, ir 
pačiam prityrusiam augštesniojo, dieviško gyvenimo saldumo. 
Asketas ir mistikas, kurs buvo gal būt į trečiąjį dangų pagau- 
tas ir dangiškos laimės ragavo, žemiškus turtus ir smagumus 
lygina su mėšlu. Mistikui jo paties prityrimas taip permaino jo 
pažiūras į šį pasaulį, kaip kadaisia astronomija permainė pažiū- 
ras į mūsų žemę; jis atidengia jam plačiausius kitus pasaulius 
ir suteikia visai kitą mastą vertenybėms matuoti. Kas pirmiaus. 
jam rodėsi taip gražu ir didu, dabar jau visai sumenkėjo, o jo 
vietoj kyla kitoniški idealai ir troškimai. Jo matymo akyratis la- 
bai praplito ir savo akimi jis apima visatos gyvenimą, supranta 
jos siekius ir naujas priemones. Žemė dabar jam atrodo men- 
kiausia dulkelė, o visi žmonių egoistiški troškimai ir gainiojimos 
pasigailėjimo verti. Iš menko egoistiško savo krašto piliečio jis 
tampa susipratusiu visatos piliečiu, dvasios milžinu, žmonijos 
geniju ir vadu prie augšto, kilnaus, dieviško gyvenimo. 

Jei tat krikščionybė su jos asketizmu ir mistika ištikrųjų 
mus veda į tikrąjį gyvenimą, lai jos mokslas perima visas mūsų 
mintis, jausmus ir darbus, lai visas viešas gyvenimas ir tarptautiniai 
santykiai bus nuormuojami. Kristaus įsakymais. Teesie šventas 
Dievo vardas. Teateinie Dievo karalystė Teesie Dievo valia, kaip: 
danguje, taip ir žemėje! 








M. Morkelis. 
Bažnyčios Tėvai ir klasiškoji dvasios 
kultūra.) | 


Vyriausieji klasiškosios kultūros centrai ir šaltiniai buvo 
Graikija ir Roma. Nepaprastai gabi, į tilosofinius galvojimus ir- 
dailės kontempliaciją linkusi, turinti įgimtą ritmo ir harmonijos 
nujautimą, graikų tauta jau žiloje senovėje pasiekė augštos dva- 
sios kultūros. Jos vyriausieji faktoriai buvo: anksti gimęs ir su- 
brendęs dailusis menas, taip vadinamieji šiėėxhos zaėei« mokslai, 
t. y. gramatika, retorika, dialektika, aritmetika, geometrija, astro- 
nomija ir muzika, o taipogi, be abejonės filosofija ir glaudžiai su 
visais kitais faktoriais surištoji stabmeldiškoji religija. Kita kla- 
siškoji tauta romėnai tuo atžvilgiu daug žemiau stovėjo už grai- 
kus: viena, jie kultūros auklėtojų uždavinį gvaldė visai priklau- 

somai nuo graikų, antra gi, savo įgimtimi daugiau linkdamį i 
oraktikos gyvenimą, ir dvasios kultūros faktorius lenkė daugiau- 
sia tarnauti tam pačiam praktikos gyvenimui. Tačiau, eidami tą- 
ja kryptimi, jie klasiškąją kultūrą papildė, įnešdami į ją išplėtotą 
teisės nujautimą ir teoriją. 


Krikščionijai pradėjus platintis ir organizuotis, nebeilgai te- 
ko laukti, kol tarp jos ir galingosios stabmeldijos iškils rimtas 
kontliktas. Iš pradžių stabmeldija, jausdama save tikrai galinga, 
į besiplatinančią krikščionybę žiūrėjo tartum su panieka. . Bei 
nebeilgai teko laukti, ir toji panieka pradėjo virsti aiškia neapy- 
kanta, šalia kurios, kaip koks antras tamsus šešėlis, slinko lyg 
instinktinga baimė, lyg neaiškus nujautimas, kad toji rami, taria- 
moji žydų sekta gali virsti mirtinu priešu. Toji neapykanta, vos 
kelioms dešimtims metų praslinkus nuo krikščionijos įsikūrimo, 
išsiveržė kruviniausiomis krikščionių skerdynėmis—persekioji- 
mais, kurie su nedidelėmis pertraukomis tęsėsi netoli trijų šimtų 
metų. Toje kovoje tik viena pusė, t. y. stabmeldija tebuvo apsi- 
ginklavusi aštriais, išmislingais materialiniais ginklais, antroji gi, 
t. y. krikščionija bevelijo kitokios rūšies ginklą — galingą, kantry- 
be apšarvotą dvasią. Tokiais atvėjais , paprastai, nors priešas 
dažniausiai ir neįstengia palaužti galingąją dvasią, tačiau kūnas 
turi pasiduoti už jį galingesnei tizinei įėgai. Taip būdavo ir 
stabmeldijos kovose su krikščionija. Ir be abejonės, krikščionija 
fiziniu atžvilgiu gal būtų buvusi ir galutinai nugalėta, jei šalia 
šios nelygios kovos ir ankštame su ja sąryšyje nebūtų ėjusi ki- 
tokios rūšies kova, kuri laimėjimą galutinai nukreipė krikščioni- 
jos pusėn. Tai senovės klasiškosios dvasios kultūros kova su 
naujai pasireiškusiąja krikščionių kultūra, Dviem priešininkėm 
atsiradus kitai kitos akyvaizdoje krikščionių kultūros sekėjams, 
kurie, atsimindami vyriausiojo savo vadovo pažadėjimą, jog su 
jais bus amžinai ir patiems pragaro vartams neleis jų nugalėti, 
tvirtai tikėjo savo pergale, turėjo kilti klausimas, ar visai savo 
priešininkė sunaikinti, ar panaudoti savo reikalams. Kitaip sa- 
kant, krikščionys, tomdviem kultūrom susidūrus, turėjo atsistoti 
priešais problemą: kokie privalėtų būti Kristaus mokinių santy- 
kiai su Graikų bei Romos kultūromis? Ar Kristaus mokiniams, 
kurie yra paveldėję Dangaus Apreiškimą ir gyvena būsimojo 
pomirtinio gyvenimo viltimi, dera siekti tų dviejų stabmeldiškųjų 
kultūrų turtų? Į tai pirmon galvon turėjo atsakyti tie asmens, 
kurie krikščionijai vadovavo, kurie buvo vyriausieji naujosios 
kultūros kūrėjai, kurie delei savo šviesaus ir gilaus proto, 0 
taipgi gilaus krikščionių tikybos pagrindų ir pasaulinių mokslų 
pažinimo, delei savo švento gyvenimo ir Bažnyčios idealams iš- 
tikimybės, visų buvo laikomi didelio autorito vyrais. Tie vyrai 
buvo Bažnyčios Tėvai, 


Bažnyčios Tėvų pažiūros į klasiškąją dvasios kultūrą toli 
gražu nevienodos. Vieni į ją žiūrėjo palankia!, kiti pilnu nepasi- 
tikėjimu, treti gi laikėsi kompromiso kelio. 

Daugiausia palankumo klasiškoji dvasios kultūra susilaukė 
iš Bažnyčios Tėvų ir rašytojų rašiusių graikų kalba. Dauguma jų 
yra įsitikinę, kad krikščionys netik gali, bet ir privalo savo dva- 
sią paduoti klasiškiems faktoriams kultūrinti, žinoma, apvalius 
juos nuo politeizmo. Toks šitos Tėvų grupės nusistatymas vi- 
siškai natūralus. Mat jų dauguma yra ėję mokslus žymiausiose 
anų laikų stabmeldžių mokslo įstaigose ir kultūros centruose, 
yra klausę žymiausių anų laikų mokslininkų ir menininkų pamo- 
kų ir tuo būdu galėjo tinkamiau įgytąjį mokslą įvertinti. Paga- 
liau, patys besiginčydami su mokytaisiais stabmeldžiais bei klai- 
džiatikiais ir savo tvirtinimus remdami stabmeldiškojo mokslo 
daviniais, matė iš to aiškios naudos!.) 


Jau pirmųjų krikščionių  apologetų didžiausis šv. Justi- 
nas Kankinys—tfilosofas (--tarp 163—167) savo pirmojoje 
apologijoje2) pareiškia labai klasiškai kultūrai palankią susyk ir 
originalią nuomonę. Anot jo, kadangi tiesos pilnybė yra krikščio- 
nijoje, todel visa, kas yra tiesa, susyk jau yra krikščioniška, Tas 
pats Logos, kurs Kristuje yr apsireiškęs visoje savo pilnybėje, 
kaipo Aojos smeppaTiės (—sėkliškas; sul. sTėp4e — sėkla) yra įskiepytas 
kiekvienam žmogui, Stabmeldžių filosofai ir poetai, būdami arti- 
mesniuose ar tolimesniuose santykiuose su juose esamuoju Lo- 
gosu, pažino tiesą, kaikurie gi net krikščionimis tapo, nors jie 
kitų ir buvo laikomi ateistais. Tokie, pavyzdžiui graikų tarpe bu- 
vę Sokratas, Heraklitas ir kaikurie kiti. Kaikurios tiesos yra pas. 
graikus tiesiog iš Sventojo Rašto atėjusios; pats Platonas kai 
kuriuos savo mokslo punktus skolinęs iš Mozės, o sielos nemi- 
rybės, bausmės po mirčiai ir panašios idejos esančios iš senojo 
Įstatymo Pranašų raštų pasemtos. 


Daug atsargesni šiuo atžvilgiu yra kituodu antrojo šimtme- 
čio apologetu, būtent Atenagoras Atenietis, krikščionių 
filosofu vadinamas, ir Antiochijos vyskupas Teotilis. Juodu 
daug ryškiau skiria, kas graikų filosofijoje bei literatūroje girtina, 
kas peiktina ir klaidinga. Pirmasis yra ne tik geras graikų kal- 
bos žinovas ir stylistas, bet taipogi savo apologijoje drąsiai ci- 
tuoja graikų poetus ir filosofus krikščionybės tiesoms paremti 
ir apginti. Panašiai daro ir antrasis savo lygiai dailia graikų kal- 
ba rašytose trijose knygose prieš Autoliką (Ilpės Adtėlowov) girda.. 
mas poetus Eschilį, Sofoklį, Pindarą ir kitus už, tai, kad jie skelb- 
dami, jog nusidėjėlių laukia neišvengiamos bausmės, tuo pat skel- 
bė Dievą esant visa žinantį teisingą teisėją; skelbė panašiai šver. 


1) Sal. Wilmann Otto, Didaktik als Bildungslehre nach ihren Be-- 
ziehungen zur Socialforschung und zur Geschichte der Bildung. Braunschweig 
1909,149 p. 

2) Sul. Apol. I 44, Išleista Gerhard Rauschen, Porilegium Patristi- 
cum. Fasciculus II. Bonnae 1911, Neturėdamas po ranka Migne'o Bažnyčios Tėvų 
raštų leidimo, visur cituoju panaudodamas kitus leidimus, 

tajam  Raštui apie pasaulio galą, pomirtinį gyvenimą ir t. p.!) 
Tačiau taip vienas taip antras aiškiai įžiūri filosofų, poetų bei 
šiaip jau rašytojų su krikščionybės idealais nesutaikomų pusių: 
jiems daugiau rūpį dailiai pakalbėti, negu pamokyti gera daryti, 
rūpinti savoji puikybė;?) nors įų dailia kalba rašytieji raštai ir 
pasako tiesos, vis delto, kaip medų padaro kenksmingą į jį įmai- 
šytieji nuodai, taip toji tiesa užnuodijama greta jos skelbiamaja 
klaida3). 

Tikrai sąmoningai klasiškosios kultūros faktorius ir davi- 
nius įvertina du didžiu Aleksandrijos mokslavyriu: Klemen- 
sas (--215) ir Origenas (Ą-254). Pirmasis šventai įsitikinęs, 
kad krikščionių mokslui klasikų mokslas gali tik didžiausios. 
naudos nešti. Filosofija, kurios tiesos yra skolintos iš Šventojo 
Rašto, Išganymo veikale užimanti labai žymią vietą. Kaip žydus 
Kristų pasitikti rengė Įstatas, taip stabmeldžius filosofija. Krikš- 
čionys tik filosofijos pagalba tegali nuo tikėjimo (riets) pakilti 
prie mokslo 1*66, kurs tikrai ir aiškiai įrodo tai, ką tikėdami iš- 
pažįstame“.4) Be filosofijos žengti prie mokslo tai tas pat, ką ne- 
prižiūrėjus vynmedžio, laukti iš jo vynuogių.*) Tais savo įsitikini- 
mais vadovaudamasis, Klemensas savo įžangoje į knygas, vadi- 
namas delei savo įvairaus turinio Ztpoparsis (kilimai) tartum kokį prog- 
ramą nustato, kuriuo eidamas yra pasiryžęs gausiai panaudoti fi- 
losofija, kad, kaip jis sako, tikėjimą į ją suvysčius. Matyt, šį sa- 
vo programą gyveniman vykdydamas, jis stabmeldiškuosius ir krikš- 
čioniškuosius mokslus suveda į didžiulę sistemą. Zemiausiąjį 
laipsnį sudaro mokslai, vidurinį filosofija ir augščiausiąjį 
krikščioniškoji išmintis. Į paskutiniąją dar veda trilypė įvada: 
Aoyoc TpOTPETTINIS (paraginimo žodis) Iaarvyos (pedagogas) ir Yzpuparels 
Tačiau, nežiūrint graikų klasikais persiėmimo, vis delto Klemensas 
kartais nesigaili tiems karčių žodžių. Taip, jis taiko į graikų meninin- 
kus Platono žodžius: „Jūs, graikai, amžinai pasiliekate vaikai, nėr jū- 
sų tarpe senio“,6) Taipgi nepraeina pro šalį nepapeikęs nepadorių 
stabmeldžių hulto formų.?) 


Klemenso darbą toliau varė gerokai savo mokytoją pralen- 
kęs jo mokinys Origenas. Jis su savo mokiniais išpradžių eina 
dialektiką, gamtos filosofiją, matematiką, astronomiją ir etiką; to- 
liaus pereina į filosofiją ir poeziją, viską mokiniams atskleisda- 


——-- 





1) Ilos Aurduxov 2,33 Cituota pas Stiglmayr'ą Jos S. J. Kirchenviter 
urd Klassizismus. Freiburg im Breisgau 19183, 6 p. ir sek, " 

2) Sul. Atenagoro Apnlogiją, i1 skyr. Cituota pas Stiglmayr'ą. Ten pat. 

3) 3ul, IIpoc Adrdkuxov 2,14 Cit. pas Stiglmayr'ą. Ten pat. 

*) Sul. Klemenso Aleksandrijiečio Stromata 7,10. Išleista serijoje „Saneto- 
rum Patrum opera polemica de veritate religionis Christianae contra gentiles et 
judaeos;“ patres graeci. Vol, Vi. Wirceburgi 1779 in 8 min. 

5) Strom, 1, 9, 

6) Aojoc TporpenTIxOS 2 ir 4 skyT, 

') Iaišaruyos 8, 2. Abu veikalu cituoju sulyg Stiglmayr'o  minėtąja knyga 
11 p. Sul. taipgi Bardenhewer Otto Dr. Geschichte der altkirchlichen Li- 
teratur Freib i, Br. 1914i 2 t, antroji laida 84 p. ir k. 

"mas ir išaiškindamas. lr tik po tokio prisirengimo įau prieina 
Sventojo Rašto egzegezą. Jis taip persiima klasiškosios dvasios 
kultūros daviniais, kad net pats nebepasijunta, kaip toli nužengia. 
Teisingai tat jį charakterizuodamas Bardenhewer'is sako: „Tik Ori- 
genas teįsiengė augščiausiame styliuje privesti iki galo graikų 
mokslo su pozityviaja krikščionybe suliejimą, tuo būdu sukurda- 
mas savo užbaigtumu ir vienybe imponuojančią filosofinę - teo- 
loginę sistemą... Oras, kuriuo jis kvėpavo, giliai jį paveikė, jam 
pačiam tai jaučiant, Jis pats tūlame laipsny net neoplatonikas bei 
gnostikas pasidarė“. | 

Ketvirtasis ir pirmoji pusė penktojo šimtmečio yra davę 
Bažnyčiai įžymiausių Tėvų. Kaipo tokių, jų pažiūra į klasiškąja 
dvasios kult'rą itin svarbi. Mūsų klausimą nagrinėjant, iš visų 
to periodo Tėvų pirmon vieton tenka pastatyti trys didieji, Ka- 
padokijos Vyskupai: šv. Bazilius (--379, Gregorius 
Nazianzietis (Ą-389 ar 390) ir Gregorius Nyssietis 
(--apie 394). Kaip labai jie brangino klasiškąją dvasios kultūrą, 
aiškiai matosi kad ir iš jų korespondencijos su savo buvusiuoju 
mokytoju stabmeldžiu Libanijumi. Visų trijų pirmon vieton tenka 
statyti šv. Bazilius, kurs net jau vyskupu būdamas vis dar ne- 
paliovė korespondavęs su savo mokytoju. Jo pažiūros į klasiš- 
kąją dvasios kultūrą geriausiai atvaizduoja jo raštas, skirtas gi- 
minaičiams (sesers sūnums), kurie rengėsi greitu laiku iškeliauti 
mokytis pas stabmeldžius mokytojus, paprastai lotyniškame ver- 
time vadinamas „Ad adolescentes, guomodo possint ex gentilium 
libris fructum capere“. Klasiškoji stabmeldžių litieratūra jo, išma- 
nymu, netik galima, bet būtinai reikia jaunimui studijuoti, kad 
geriau savo dvasios jėgas išlavintų, kad tuo būdu įstengtų į 
Sventojo Rašto paslaptis gilintis. Juk, girdi, ir Mozė yra išėjęs 
Aigipto mokslus, o pranašas Danielius chaldėjiečių, Tačiau, pa- 
sirenkant studijoms dalykas, reikia rūpestingai pasirinkti, kas yra 
geriausio—ieškot medaus, vengti nuodų. Uoliai ieškąs medaus, 
t. y. tiesos ir grožio, visumet ras gausybes. Nes poetai, istorijos 
rašytojai ir oratoriai, nors kartais ir be aiškaus noro, betgi dorą 
girdavo. Tuo būdu Heziodas, Homeras ir kiti žymieji rašytojai 
buvo sekmingiausi dorybių skelbėjai.2) 

Nepalyginamai aiškiau ir griežčiau už Bazilių savo nuomonę 
apie klasikų veikalų studijas pasako artimiausias jo draugas Na- 
zianzo vyskupas Sv. Gregorius. Didelį klasikų veikalų studijų 
reikalingumą Gregorius aiškiausiai yra pabriežęs savo prakalbos 
se, pasakytose prieš imperatorių Julijoną Atpuolėlį. Sis impera- 
torius, norėdamas pašalinti krikščionis iš viešojo gyvenimo, iš- 
leido įstatą, kuris jiems griežčiausiai draudė lankyti garsiąsia- 
stabmeldžių mokyklas ir aplamai studijuoti graikų mokslą bei 
dailę. Gregorius tokį įstatą vadina beprotišku ir tiranišku. Tarp 
kitko įis sakosi, palikęs savo turtus, augštą kilmę, garbę; galę ir 


1) Geschichte der altkirchlichen Literatur. Ten pat 102 p. irk, 
*) Opera D. Basilii Magni. Basileae 1565 in f0l, 407—414 p. p. 

aplamai visa, kuo šioje žemėje galima didžiuotis. Vien tik moks- 
1ą, del kurio tiek daug vargo padėjęs, sau palikęs. Jis mokslus šalia 
dieviškųjų dalykų laikąs didžiausiu gėriu, ir todel dabar jis savo 
brangųjį mokslą ir iškalbą mokslui ir iškalbai apginti pavartosiąs.') 
Bet dar aiškiau ir griežčiau jis tuo klausimu savo nuomonę at- 
skleidė prakalboje, pasakytoje savo mirusiajam draugui Baziliui 
pagerbti. Štai jo žodžiai, išversti į lietuvių kalbą: „Aš manau, 
jog visi išmintingieji sutiks, jog mokslas (eruditio) yra vi- 
sų mūsų turtų brangiausias, ir tai nevien taš kil- 
nusis mokslas, kuris privalus mums kaipo krikščionims ir kuris 
gali niekinti visus dailumus ir kalbos pažibas ir su išganymu 
bei tiesos grožiu yra surištas, bet taipgi ir anas pašalinis 
(externus) mokslas, kurį daugelis krikščionių 
negudriailaiko kenksmingu, pavojingu ir 
nuo Dievoatitraukiančiu. Nes, kaip mes dangų, že- 
mę, orą ir visa, kas jiems priklauso, neprivalome niekinti vien 
delto, kad kaikurie nuodėmingai juos kaipo dievus garbina, bet 
tik privalome jais naudotis, kiek mūs gyvenimui bei džiaugsmui 
reikalinga ir vengti viso, kas kenksmiuga, o taipgi būti tolimiems 
minties tvarinius augščiau Tvėrėjo statyti, užuot stengusis iš 
darbų pažinti jų Padirbėjąir protą privertus Kristaus klausyti, 
kaip ugnis, valgis geležis ir kiti daiktai patys iš savęs nėra nei 
naudingi nei kenksmingi, o tokie pasidaro tik kada juos vartoja- 
me, ir net šliaužiojantieji gyviai užpilti vaistais gydo negales,— 
taip lygiai yra ir su (stabmeldžių) mokslais, kurių uždavinys yra 
nagrinėti daiktus ir kuriuos mes pasisavinome, išmesdami iš jų 
-visa, kas mus veda pas piktasias dvasias, į klaidą ir pražūtį. Tuo 
būdu mokslai mums padedanet Dievą garbinti: 
pažindami mažesnį gėrį, mes priėjome prie pažinimo didesnio 
gėrio; iš jų (stabmeldžių) silpnumo pasidarėme mūsų mokslui 
ramstį. Todel mokslas niekubūdu nevalianie- 
kinti, remiantis tuo, kad daugelis kitaip yra įsitikinę: 
tokie tenka laikyti neišmintingais -ir tamsiais, nes jie, panašiai 
tvirtindami, mano visus su savimi sulyginsią ir tuo savo tamsu- 
mą paslėpsią“.2) 


Bet jei tai galėjo tvirtinti Bazilius ir Gregorius Nazianzie“ 
tis, juo labiau turėjo teisės tai daryti trečioji Kapadokijos Baž- 
nyčios žvaigždė šv. Gregorius Nyssietis, kuris senovės mokslo 
bei meno literatūrą daug geriaus žinojo, negu du minėtuoju. 
„Stabmeldžių filosofija—sako  Bardenhewer'is—beabejonės nei 
vienam ketvirtojo šimtmečio Bažnyčios rašytojui nebuvo taip 
„gerai žinoma, kaip Nyssiečiui. Daugiausia įtakos jo minties iš- 
siplėtojime yra padariusios Platono ir Neoplatonikų idejos“.3) O 


1] Sancti Gregorii Nazianzeni opera, Lutetiae Parisiorum 113 in fol. Tom, T- 
43 ir 61 p. p.“ | 

3) Sancti Gregorii Nazianzenį opera. Ten pat, 164 p. 

5) Geschichte der altkirchlichen  Lišeratur. Freib. in Breisg. 1912, III 
492 p. 

kaip jis, ypač savo jaunatvėje, buvo atsidavęs retorikos studijoms, 
aiškiai matosi iš jam rašytojo šv. Gregoriaus Nazianziečio laiš- 
ko, kuriame šis karčiais žodžiais išmėtinėja draugui, kam jis, jau: 
gavęs lektoriaus šventimus, dvasiškio pašaukimą pakeitęs reto- 
riaus pareigomis.!) Ir Nazianziečiui gerokai teko pavargti, kol sa- 
vo draugą atkalbėjo nuo to, į ką jis visa širdimi linko. 

Be visų išvardytųjų Rytų Bažnyčios Tėvų ir rašytojų dar 
galima būtų, kaipo klasicizmo šalininkus, bent simpatikus minėti 
Olimpo vyskupą M etodijų (311), artimą kapadokiečių Tė- 
vų draugą Amtfilochijų išlkonijos, Teodoretą 
iš Kyro(--458), Izidorių iš Peluzijaus (Ą-440), Baž- 
nyčios istorijos rašytojus Euzebijų (4-339 ar 340), ypač gi 
Sokratą (--apie 340), senovės humanistu vadinamą Kyrenos 
vyskupą Syn ezijų /-|-apie 413) ir daug kitų. Bet jau jų nuo> 
monių nebenagrinėsime, nes manome, jog, pažinus žymiausiųjų. 
Bažnyčios Tėvų nuomones, nebėra reikalo gilintis į nuomones 
tų, kurių autoritas, Bažnyčios akimis žiūrint, žymiai mažesnis. 

Tačiau negalime palikt nepaminėję, jog graikų kalba rašiu- 
sių ir graikų kultūroje išaugusių Tėvų tarpe yra taipgi ir tokių, 
kurie, likę krikščionimis arba jokio domėsi» į klasikų studijas 
nebekreipia, arba net joms dalinai priešingi yra. Pirmieji taip: 
laikosi dažniausiai todel, kad, būdami kuo kitu užimti, nebeturi 
laiko pasauliniems mokslams studijuoti. Toksai yra, pavyzdžiui, 

v. Atanazijus (--373). Antrieji gi neigiamai apie juos at- 
siliepia delei kaikurių filosofų bei poetų raštų turinio, kurs, ypač 
jaunimui, gali būti labai pavojingas. Yoks yra, pavyzdžiui, šv. 
Jonas Auksaburnis (;-407). Tačiau taip vieni, taip kiti 
netik ką su klasikų mokslo bei meno žinojimu nesislepia, bet 
visumnet, atsiradus reikalui, tas savo žinias panaudoja, 0 jų raš- 
tų forma dažniausiai pasilieka klasiška. Kasgi, pavyzdžiui, nežino 
kilniojo atticizmo tokio šv. Jono Auksaburnio, kurio veikalai dar 
ir mūsų dienų filologams tebėra platus tyrinėjimo laukas. 

Pagaliau yra ir tokių bažnytinių rašytojų, kurie klasikų vei- 
kaluose, vien pikta temato. Taip mano, pavyzdžiui, antrojo šimt- 
mečio apologetas Tationas.Asyrietis. Bet tai perdaug 
ekscentriška nuomonė, kad galėtų turėti daug sekėjų iš šviesių 
vyrų tarpo. Užtat visoje rytiečių Tėvų literatūroje Tationo balsas, 
galima sakyti, pasilieka kitų nepritariamas.?) 


Jei, skaitydami graikų kultūros Bažnyčios Tėvus ir rašyto- 
jus, mes, aplamai imant, pastebime net ir labai didelį klasiškajai 
dvasios kultūrai palankumą, tai to negalima pasakyti apie Baž- 
nyčios Tėvus ir rašytojus, lotynų kalba. Vakaruose, jei palyginsi- 
me juos su Rytais, klasiškosios kultūros atžvilgiu viešpatauja 
gana šaltas ūpas, o, imant skaičių, rasime daugiau jai nepalan- 
kių, negu palankių. Bet ir šie paskutinieji daugeliu atvėjų laikos 
su tula rezerva. Tokio nusistatymo priežastis, galimas daiktas, 


2) Sancti Gregorii Nazianzeni opera, Ten pat, 984 p. 
1) Sul, Stiglma yr'o minėtojo veikalo 6 p. 

buvo, kad Vakaruose trūko rimto susipažinimo su originaliais 
Attikos tragikų, oratorių ir filosofų veikalais. Tuo gi tarpu Ro- 
mos klasikų veikalai su Graikijos nieku būdu negalėjo lygintis,') 
Antra tokio nusistatymo priežastis galėjo būti jau pačioje Romos 
dvasios kultūroje glūdinčios kliūtys, kurios neleido jai taip lengvai 
su nauja krikščionių kultūra asimiliuotis, kaip tai buvo, susidūrus 
su krikščionybe graikų kultūra. Visas augštasis švietimas Romoje 
daugiausia rėmėsi retorika bei gražbylybe, ir tai daug daugiau, 
negu pačioje Graikijoje, iš kur toji tendencija skolinta. Tuo tarpu 
kai Graikijos dvasios kultūra, daugiau remiama filosofija, daugiau 
turėjo krikščionybei artimo idealio pobūdžio, Romoje buvo kitaip: 
čia, vyriausiai išsiplėtojus teisių mokslams, dvasios kultūra, tiesa, 
susikūrė moksliškus agrindus, bet tie pagrindai idealio impulso 
duoti neįstengė. Tokios dirbtina ir idealizmui palyginamai svetima 
gražbylybe garemtos kultūros nemėgo ne vien Bažnyčios Tėvai, 
bet taipgi kaikurie stabmeldžiai Romos valdovai. Pavyzdžiui, 
Konstantino Didžiojo priešininkai Licinijus Romos literatinį auklėji- 
mą vadina nuodais ir užkrečiamaja liga?). Beabejonės daug prisi- 
dėjo prie sudarymo pas Vakarų Bažnyčios Tėvus šaltų su klasiškaja 
Romos kultūra santykių taipogi ir toji aplinkybė, kad išlepintam 
Romos piliečių skoniui negalėjo patikti Sventojo Rašto kilnybė, 
įvilkta į menką literatišką formą. Todel jie, mažiaudomesio kreip- 
dami įidealią dalyko pusę, būdavo daug greitesni už graikus Sven- 
tojo Rašto formos menkumu pasityčioti ir tuo būdu lyg ir patį 
Sventąjį Raštą niekinti. Iš čia gana dažnas krikšionių tarpe pabaie- 
žimas skirtumo tarp „ciceronianus“ ir „christianus“, „disertus“ ir 
„desertus“ cultura Dei3). 

Taip jau bene pirmasis lotynų kalba rašęs antrojo šimtme- 
čio apologetas Minucius Felix apie stabmeldžių mitologiją 
labai nepalankiai atsiliepia, sakydamas: „šių pasakų ir klaidų mes 
išsimokome iš neapšviestųjų miisų tėvų ir, kas blogiausia, kad 
mes patys daug darbuojamės studijuodami ir lankydami mokyk- 
las, ypač gi nagrinėdami eilėraščius tų poetų, kurie savo auto- 
ritu labai daug tiesai yra pakemkę. Ir Platonas labai gerai pada- 
rė, aną išgirtąjį ir apvainikuotąjį Homerą išvydamas iš to mies- 
to, kurį šis kalbos mokė“.4) Ir tai sako tas žmogus, kurs, kiek 
tenka patirti iš jo dialogo „Octavius“, tas pasakas puikiai žinojo 
ir mokėjo jas tikrai klasiška kalba atpasakoti. 

Tos pat nuomonės, tik nepalyginamai griežčiau ją formu- | 
luoja ir pareiškia Tertulijonas (Ą-pirmoji 3-j0 šimtm. pu- 
sėje). Sio kraštutinumas, kaip daugely kitų, taip lygiai ir šiame 
klausime, neperdaug tesivaržė ribomis. Jis griežtai draudžia krik- 
čionims taip žemesniųjų taip augštesniųjų mokyklų mokytojams 
mokytojauti viešose stabmeldžių mokyklose. Tokie mokytojai 


1) Sul. Stiglmayr'o minėtojo veikalo 83 p. 

2 Sul, Willmann'o minėtojo veikalo 151 p. ir k. 

3) Sul. W ilmsnn. Ten pat, 152 p. 

4) Octavius, c. 23. G. Rauschen. Florilegium patristicuw. Boanae 1913 
Fasc. VIII. 

(ludimagistri et ceteri professores literarum), kalbėdami savo pa- 
mokose apie dievaičius ir stabmeldžių kultą, patys pasidaro kal- 
ti stabmeldybės. Krikščionys vis delto gali klasiškuosius moks- 
lus eiti./) Tačiau tai jam nekliudo kitoje knygoje pareikšti nuo- 
monę, kuri regis gina net tai, ką jis, kaip augščiau matėme, bu- 
vo sutikęs leisti. Stai jo žodžiai: „Ką gi bendra turi Atėnai su 
Jeruzolima? Akademija su Bažnyčia? Mūsų mokslas eina iš Sala- 
mono portiko... Temato tai visi kurie atnešė stoiškąją, platoniš- 
kąją, ir dialektiškąją krikščionybę. Kristui pasirodžius, mums nie- 
kas nebeįdomu, ir atsiradus Evangelijai, joks tyrinėjimas. Kuomet 
tikime, jau nebenorime daugiau tikėti.“?) 

Nuo Tertulijono mus kelias veda tiesiog pas jo mokinį il- 
gal praktikavusį retorių—mokytoją šv. Kiprijoną (-Ą-258). 

is labai brangina kalbos kultūrą, tačiau mano, įog ausštajai 
gražbylybei teturėtų būti vietos tik teismo ginčuose. Kuomet gi, 
anot jo, kalbama apie mūsų Viešpatį ir Dievą, tuomet tikybos 
reikalui skirtasis grynas ir nuoširdus žodis nebesiremia gražby- 
lybės menu, bet pačiais daiktais. Todel savo draugui Donatui, 
kuriam šie žodžiai taikomi, pataria savo, kaip ir visi kiti jo vei- 
kalai, nepaprastai gražia kalba parašytame rašte, neieškoti to, kas 
iškalbinga bet to, kas pilna įėgos3). 

Daug daugiau drąsos už šv. Kiprijoną rodo „krikščionių 
Ciceronas“ Laktancijus. Kiek aišku, ypač iš jo veikalo 
„Institutionum divinarum libri septem“, Laktancijus yra įsitikri- 
nęs, kad gražia klasiška forma parašytasis veikalas, kuriame dė- 
stomos tikybos tiesos, geriau veikia taip į apšviestūnus taip į 
tamsią liaudį. Nes pirmieji net ir Sventajame Rašte delei jo pa- 
prastos formos nieko svarbaus neranda?), antrieji gi tiek suža- 
vimi gražia forma, kad net gražiai pasakytam melui šventai ti- 
ki.5) Todel su netiesą skelbiančiais filosofeis geriausia yra kovo- 
ti jų pačių naudojamuoju ginklu). 

Tačiau griežtai vakariečių Bažnyčios Tėvų nuomonė tenu- 
sistato tik atėjus didžiųjų Vakarų Bažnyčios ketvirtojo šimtme- 
čio Tėvų periodui. Tiesa, tai įvyksta negreit, po ilgų dvejojimų, 
bet, jau kartą nusistačiusi, su mažomis išimtimis ištveria net iki 
Bažnyčios Tėvų epochos galui ir net pačiame viduramžy atsi- 
liepia. 

i Šventasis Ambrozijus (-4- 395), nors ir buvęs retorius 
ir augštas Romos valstybės valdininkas, nors ir studijavęs kla- 
sikus daugiausia iš paties Virgilijaus ir Cicerono raštų, vis del- 


m — > 





1) De idulolatma, c. 10 Cituoia sulig Stiglmayr'o minėtaja knyga, 86 p 

2) De preeseripiione hiereticorum, c. 7. Gerh. Rauschen. Floril. Pat- 
visticum, Bonnae 1906. Fsc IV. | 

*) Ad DOonaium, Cc. 1. 8. Caec. Cipriani libri ad Donatum etc. Edidit J. 
G. Krabiuger, Tubingae 1559 in 80 min., 6 p. ir k, 

4) Divinarum  Iustitutionum lib. 5, 1. TLucii Caeecilii Firmiani Lactantii 
+pera. Parisiis 1844 in 8o min. Tom. II, 3183 p. ir k. 

5, Ten pat. Lib. 8, 1, 149 p. ir k. | 

Ten pat. 

to, kaip ir Afrikos Bažnyčios Tėvai, dar neturi kalbamuoju klau 
simu aiškaus nusistatymo, bent pilnos drąsos pasisakyti, ką ma- 
nąs. Gana to, kad jis pats sakosi bevelijąs laikytis Sventųjų 
Raštų, o skaityti visa tai, kas yra „aliena ab studio nostro et a 
divinge lectionis serie“, palieka tiems, kurie yra už Bažnyčios 
ribų'). 

Daug vargo, daug vidujinių audrų, gal daugiaus negu visi 
kiti Tėvai, sudarydamas savo pažiūrą į klasiškąją dvasios kultū- 
rą, yra išgyvenęs šv. Įeronimas (--420). Tie jo pergyvenimai 
lygiai originalūs ir įdomūs, kaip originalus ir įdomus visas jo 
asmuo. To šventojo gyvenime galima įžiūrėti net trys tų pažiū- 
rų evoliucijos periodai: jaunatvės, vienuolinės ask:zės ir vėles- 
niojo gyvenimo. Jaunatvės metu gyvendamas Romoje, jis gra- 
matikos bei retorikos mokytojams vadovaujant didžiausiu atsi- 
dėjimu išstudijavo Romos dailiosios literatūros kūrėjus: Plautą, 
Terencijų, Salustijų, Lukrecijų, Horacijų, Virgilijų, Persijų, I.uca- 
ną, Kvintilijoną, Plinijų (antrajį) ir ypač Ciceroną. Jaunatvėje pa- 
1ėgtasis klasiškųjų kūrinių skaitymas taip buvo jo jautrioje sie- 
loje įsiviešpatavęs, kad net turėjo pavartoti didžiausių pastangų, 
kad privertus save skaityti toli nuo kalbos meno reikalavimų 
atsilikusias Sventojo Rašto knygas. Likęs vienuoliu jis išsyk 
dar negali nusikratyti prisirišimo prie klasiškųjų veikalų. Tačiau, 
kuriam laikui praslinkus, jis pasidaro aršiausis klasicizmo prie- 
šas. Persilaužimo metas, kaip jis pats laiške ad Eustochium?) 
nusipasakoja, buvęs tyrų regėjimas, kurio metu Dangiškasis 
Teisėjas jį paklausęs, kokio esąs luomo (conditionis). Jis at- 
sakęs, esąs krikščionis. Tuomet Teisėias jam iaręs: „Mentiris. 
Ciceronianus es, non christianus! Ubi enim thesaurus tuus, ibi 
et cor tuum“3). Užtat tame pačiame laiške jis keletą kartų pa- 
našiai Tertulijonui sušunka: „Ką gi bendra turi Horacijus su 
Psalmių knyga? Maro (Virgilius) su Evangelijomis? Ciceronas 
su Apaštalais? Ar gi nepasipiktins brolis, pamatęs tave stab- 
meldžių šventykloje prie stalo?.... Mes neprivalome vienkart ger- 
ti ir Kristaus ir piktųjų dvasių taurę!“4) O laiške į papą Dama- 
zą klasikų literatūrą jis lygina su kiaulių jovalu, kuriu turėjo 
maitintis sūnus palaidūnas... „Daemonum cibus est carmina 
poetarum, saecularis sapientia, rethoricorum pompa verborum!“). 
Bet toksai ant klasikų veikalų įtužimas nesitęsė iki gyvenimo 
galui. Keliolikai metų praslinkus (397), jis laiške, rašytame į kla- 
sikams nepalankų oratorių Magną su tokiu pat persiėmimu tei- 
sina save ir kitus įžymiuosius Bažnyčios rašytojus, kurie rašė, 
klasišku styliumi ir savo raštuose minėjo stabmeldžių dievaičius, 


1) Sul. Hexaemeron libri sex, lib. 2, 2. Sancti Ambrosii opera. Lugduni— 
Pariaiis 1€53 in 80 min. Tom. J, 18 p. 

2) S. Hieronymi Stridonensis opera omnia, Parisiis 1648 in folio 148 p. 

3) Sį šv. Jeronimo regėjimą biografai yra linkę visaip aiškintį, Bene ar- 
timiausias tiesai bus tų aiškinimas, kurie spėja, tai buvus aštria askėze išvar gin= 
to asmens pataloginį pasireiškimą. Sul. Stiglmayr'o minėtojo veikalo 49 p. nota. 

*) Epistola ad Eustochium. Ten pat. 

5) Ten pat. 788 p. 

kultą ir t. p., o taipogi citavo stabmeldžius autorius?). 
Pagaliau galutinai klasiškosios dvasios kultūros su krikš- 
čionių kultūra santykių problemą vakarams, o vėliaus ir Rytams 
išsprendė didysis Bažnyčios Mokytojas Šv. Augustinas 
(-- 430). Ir Augustino nuomonė apie klasicizmą ne visą gyve- 
nimą buvo vienoda. Ir jo pažiūra, kaip ir Šv. Jeronimo, turėjo 
eiti rimtos evoliucijos kelią. Tiktai toji evoliucija buvo nepaly- 
ginamai nuosakesnė. Tebebūdamas dar Jaunikaitis, visu jaunat- 
vės karštumu būvo atsidavęs klasikų veikalų studijoms. Kaip 
jis pats nusipasakoja, lydėjęs Enėjų visose įo kelionėse ir ap- 
raudojęs Didonos mirtį, Vadinamasias artes liberales (graikų 
šyxbxMios Tu6eia) jis išeina be mokytojo pagalbos; Cicerono Hor- 
tensius užkūręs jame troškimą įgyti nemirtingosios išminties; 
Ambroziejaus pamokslai jį žavėję savo retorine forma. Pagaliau 
didžiu atsidėjimu jis pats visą 12 metų mokina retorikos Tagas- 
toje, Kartaginoje, Romoje, Mediolane. Atėjus persilaužimo va- 
landai, kuri turėjo nulemti, ar Augustinas turi būti krikščionis, 
jis pradeda rimtai perkratinėti visos -metų eilės darbus savosios 
dvasios kultūros dirvoje. Pagaliau Augustinas krikščionis. Ta- 
čiau šis svarbus įvykis nepaveikia jį taip, kaip šv. Jeronimą as- 
kėzės gyvenimas. Augustinas ir likęs krikščioniu nemano kraty- 
tis jaunatvės dienomis ilgų studijų keliu įgytosios dvasios kul- 
tūros. Užtat, apsigyvenęs Kassiciake, toli nuo žmonių, tik su ke- 
leta mokinių viską rimtai apgalvoja. To. galvojimo rezultatus su- 
rašo knygose „De ordine“, kuriose nemaža vietos skiria taipo- 
gi klasiškųjų mokslų bei meno naudai ir šiaip jau reikalui ap- 
tarti. Tačiau visai nusistovėjusi nuomonė tepasireiškia tik jo 
knygose „De doctrina christiana“, kame jis išdėsto visą pasau- 
linių klasiškųjų mokslų ėjimo, kaipo prie Šventojo Rašto studi- 
jų prisirengimo, planą. Tuo būdu, anot Augustino, Sventasis 
Raštas privalo būti visų pasaulinių mokslų centras ir užbaiga. 
Atpasakoti visi šv. Augustino  išvadžiojimai mums tuo tarpu 
nerūpi ir perdaug vietos užimtų. Užteks čia paminėjus jo pa- 
grindinį principą, kuriuo jis remdamasis tuos išvadžiojimus daro. 
Augustino nuomone, kiekviena tiesa, kur jį glūdėtų, vistiek 
yra Dievo savastis. Kaip žydų tauta, išeidama iš Aigipto, Dievui 
reikalaujant išsinešė auksinius ir sidabrinius aigiptiečių daiktus, 
kad jie nebūtų naudojami dievaičiams garbinti, taip lygiai ir 
krikščionys privalo pasiimti iš stabmeldžių 
mokslų tiesos auksąir jį Dievo tarnybai panau- 
doti. Tačiau krikščionys visuomet privalo atsiminti, kad jiems 
tos brangenybės nevalia laikyti lygiomis tam lobiui, kurį yra ga- 
vę iš Siono. Ir tų brangenybių Augustinas tiek yra prisigaudęs, 
kad net tokie išlepinti humanistai, kaip Petrarka, Vives, Erazmas 
ir kiti jį skaitė tiltu, kurs juos jungęs su-klasiškaja senove?). 


3) Ten pat 620 p. ir k. k. Sul. taipgi Stiglmayr'o minet. veik. 45—56 p. p. 


2) Sul. Willmann'o O. minėtojo veikalo 152 ir K. k. p., o taipogi Stigl 
mayr'o minėt. veik. b6—63 p. p. 

Siame Tėvų literatūros šviesiausiame periode galima paste- 
bėti dar vienas charakteringas reiškinys,—dailiosios klasiškosios 
formos pradėta sąmoningai ir be dvejojimų taikinti tikybos rei- 
kalams. Vyriausiais toje krypty veikėjais tenka skaityti šv. Hi- 
larius (-+-366), papa Leonas I (--461) ir labai jam artimas 
šv. Petras Chrizologas (;-apie 450). Pirmojo nuomone, 
įei mes, aiškindami liaudžiai kokio nors karaliaus žodžius, sten- 
giamės tai daryti gražiausia kalba ir didžiausia pagarba, juo la- 
biau privalome rūpintis, kad paties Dievo žmonėms skelbiamie- 
ji žodžiai būtų įvelkami į; atatinkamus rūbus.!) Tos pačios nuo- 
monės laikės ir kituodu minėtuoju Tėvu, kurią jie reiškia ne tiek 
žodžiais, kiek visais savo kūriniais, kuriems taikomas klasiškųjų 
vardas?). 


Augustino ir jo, taip sakant, bendradarbių darbą toliau 
plėtoja ir gyvenime taiko krikščionis filosofas teoretikas Boė- 
tius (--525), praktikas mokytojas Kassiodorius (4-502) ir 
paskutinysis vakariečių Tėvų atstovas, mokyčiausias septintojo 
šimtmečio vyras Sevilijos vyskupas šv. Izidorius (--030). 
Aristotelio veikalų į lotynų kalbą vertėjas ir aiškintojas Boėtius, 
kelia aikštėn filosofijos studijų reikalą, Kassiodorius savo veika- 
le „Institutiones divinarum et saecularium lectionum“, kaip jau 
pati veikalo antraštė rodo, išdeda teologinių ir pasaulinių mok- 
slų planą; pagaliaus šv. Izidorius savo veikale „Etymologiae“, 
kurs vadinamas taipogi „Origines“, ir kurs yra ne kas kita, kaip 
didžiulė taip teologinių taip pasaulinių mokslų enciklopedija, 
pagamina tartum visų mokslų vadovėlius3). 


Kalbant apie Bažnyčios Tėvų ir rašytojų pažiūras į klasiš- 
kąją dvasios kultūrą, negalima palikti neminėjus ir lotynų kalba 
rašiusių ir klasicizmui daug palankumo rodžiusių krikščionių is- 
torikų: Rufino (--410), Sulpicijaus Severo (--apie 420 
—425), Salvijono (apie 480), Orozijaus. Juoba reikia mi- 
nėti patristinio perijodo žymieji lotynai krikščionys poetai, kaip 
Juvenkus, Ausonius (Ą-395), Prudentius (--apie 405) 
Meropius Paulinus (--431), o taipogi nebetaip žymūs: 
Sedulius (--apie pusę V šimtm.), Sidonius (489) Avitus 
iš Vienos (--518), Ennodius (Ą4-521)) Dracontius 
(gale V šimtm.), Venantius Fortunatus (--pradž. VII 
šimtm.), ir kiti, kurie jei ne žodžiais, tai bent darbais arba pa- 
stangomis būti kuoarčiausia klasikų ir juos kiek galint sekti, pa- 
sisako esą jiems nepaprastai palankūs.) 


—— 





1) Tractatus super psalmos, In psalm. 15, 1. S. Hilarii Pictavorum epis- 
copi opera omnia. Recudi curavit Dr. Fr. Oberthūr, Wirceburgi 1785 in 80 min, 
T. II. 205 p. 

2) Sul. Stiglmayr'o minėt. veik. 63—66 p. 


p. 
*) Ten pat, 88—86 ir 94 p. Taipogi Bardeuhewer O., Patrologie. Freib, * 
Br. 1810, trečioji laida 568 p. ir k. 


) Sul. Stiglmayr “o minėt. 67—883 p. p. 

Taip tatai Bažnyčios Tėvai vakariečiai, nors išsyk ir nepa- 
sitikėdami, vis delto pagaliaus klasiškųjų dvasios kultūros fakto- 
rių įtakai gera valia pasidavė, žinoma, dabodamies, kad tai tiky- 
bos grynumui nekenktų. 


Tačiau dar daugiau negu Rytuose buvo čia klasiškajai dva- 
sios kultūrai priešingų, bent labai nepalankių. Tokių tarpe pa- 
vyzdžiui buvo poetas Kommodijonas (Ą-autrojoj pusėje, 
II šimim.) Kasijonas (4-435), papa Gregorius Didy- 
sis (Ą-604) ir kaikurie kiti. Kuo gi šie Bažnyčios Tėvai remda- 
mies šitaip mano? Taip rytiečių, taip vakariečių Bažnyčios Tėvų 
ir rašytojų nuomone 1) krikščionys nieko bendra neturi su stab- 
meldžiais: taigi neprivalėtų turėti nė su jų raštais. 2) Stabmel- 
diškieji raštai krikščionims visai nereikalingi. Tikras gi krikščio- 
nis teprivalo būti užimtas tik tuo, kas reikalinga. 3) Klasiškieji 
mokslai reikalauja iš mūs tokių dalykų, kurių jokios teisės ne- 
turi reika auti, butent mūsų domėsio, tuo tarpu kai šis vyriau- 
siai privalėtų būti kreipiamas į Amžinąjį Tikslą, dorybes, luomo 
pareigas. 4), Patiekdamas mums šlykščių pasakojimų, ypač gi iš 
mitologijos, klasicizmas kenkia mūsų dorai. 5) Sudaro pavojaus 
net mūsų tikėjimui. Pagaliau 6) ekstremistų nuomone klasikų 
raštai yra kilę iš velnio ir todel jau savo esme yra nedori.!) 

Baigdami negalime palikti nepaminėję vieno įspūdžio, kur 
daugelis gauna beskaitydami Bažnyčios Tėvų raštus ir kuris ne- 
vieną priveda prie jais užsivylimo.. Ganą daugeliu klausimų, kar- 
tais net tikybos klausimais pas Tėvus galima sutikti ne- 
maža nuomonių skirtumo, ypač gi dvejojimo. Panašaus įs- 
pūdžio galima gauti ir tyrinėjant Bažnyčios Tėvų bei ra- 
šytojų pažiūras į klasiškąją dvasios kultūrą. Ištikro, gan- 
greit visos Tėvų epochos metu tuo kiausimu visai bendros nuo- 
monės nesimato, o nuomonės nepastovumo net pas tą patį asme- 
nį gana dažnai pasitaiko. Taip žiūrėti į Bažnyčios Tėvų nuo- 
monių skirtumą tikybos dogmų klausimais, paliksime, spręs- 
ti teologijos traktato „De Scripturae et Traditione“ spe- 
cialistams. Ką del nuomonių skirtumo mūsų klausimu, galime 
pastebėti, kad tas visuomet atsitinka, kai tenka spręsti painiis 
klausimai. O kad šis klausimas ištikrųjų buvo painus, aišku kiek- 
vienam, kurs bent kiek daugiau į jį gilinasi. Ištikro, sutaikinti du 
dalyku, kuriuodu pirmuoju pažvelgimu atrodo nesutaikomu, su- 
taikinti stabmeldžių dvasios kūrinius su krikščionių dvasia ir dar 
tą dvasią paduoti anos dvasios kūriniams kultūrinti, atrodė da- 
lykas itin pavojingas. Tai patvirtino jau vėlesniais laikais dauge- 
lio humanistų praktika. Ir jei lyginsime didžiųjų Bažnyčios Tė- 
vų nusistatymą su didžiųjų humanistų nusistatymu, turėsime pri- 
pažinti, kad Bažnyčios Tėvai, iš atsargumo dvejodami, nepalygi- 
namai laimingiau surado būdų krikščionybės dvasios kultūrai tai- 
kinti, negu drąsūs ir neatsargūs humanistai. 


s) Sul. Stiglmayr'o minė:. veik. 87—98 ir 97 ir k. 


i T a 


Amerikos ir Pabaltijos Draugija. 


New-Jorke pirm poros mėnesių susidarė organizacija pasi- 
vadinusi Baltic American Society Amerikiečiai, kaip ir kiti 
angliškai kalbantieji žmonės, mėgsta ir moka dalykus vadinti trum- 
pai vardais. Vienu žodžiu „Baltic“ jie vadina tris valstybes: Esto- 
niją, Latviją ir Lietuvą. 

laurinės Amerikos jungtinėse Valstijose latvių yra mažo- 
ka, estų nedaugiau; lietuvių apie 750 tukstančių arba ir milijonas. 
Tikrų statistikos žinių nėra. Kuomet lietuviai Amerikoje uoliai 
rūpinosi savo tėvynės nepriklausomybe, kuomet jie tuo reikalu 
kreipiasi į Jungtinių Valstijų vyriausybę, tai visuomet randa pri- 
tarimo ir patarimo su savo reikalais kelti taipgi Estijos ir Latvijos 
reikalus. 

Amerika yra taip didelė ir taip galinga valstybė, kad jos 
reikalai pinasi maždaug su visų pasaulio tautų reikalais. Aprū- 
pindama juos Amerika dažnai eina meilingo ir teisingo susitari- 
mo ir suderinimo keliu. Todel Amerikoje yra France-Ame- 
rica Society — Prancūzijos Amerikos Draugija, yra Italy. 
America Society-—ltalijos Amerikos Draugija. Būtu klaida 
mintyti, būk amerikiečiai tepaiso tik didžiųjų valstybių: jie turi 
Society of the Friends of.Roumania, t. y. Rumuni- 
jos Draugų organizacija. Negalima sakyti, kad trijų Pabaltijos 
valstybių reikalų suvedimas į vieną draugiją būtų mums paže- 
minimas. Amerika niekuomet nežemino Svedijos, Norvegijos ir 
Danijos, tačiaus kaip „Baltic American Society“ yra mums, taip 
Scandinavian Foundation yra trims kitoms netolimoms 
nuo mūs valstybėms. į 

Baltic-American Society, kurią aš trumpai vadinsiu B. A. S. 
nusiskundžia, kad didieji telegrafų kabeliai, kurie gulėdami At- 
lantiko dugne jungia Europą su Amerika, tesirūpina pranešti 
amerikiečiams tik žinių apie didžiasias valstybes, o mažųjų gy- 
venimu ir reikalais mažai tesirūpina. Taigi B. A. S. ketina tą tru- 
kumą papildyti, gal netaip greitomis, kaip telegramos, bet visgi 
naudingomis akyvomis žiniomis. Gerų ir tikrų žinių apie naujai 
gemančias iš priespaudos išsigelbėjusias valstybes didžiajai Ame- 
rikai trūkdavo. 

Nuo spalio mėnesio iki pabaigai 1922 metų B. A. S. mokė- 
jo tų žinių paskleisti gan gerą pluoštą. Pirmiausiai ji pagamino 
brošiūrėlę. The Baltic Republics whatthey are, 
whatthey have“, t. y. Pabaltijos respublikos, kas jos yra 
ir ką jos turi. Ta brošiūrėlė yra maža, greitai ir lengvai paskaito- 
ma. Bet ji yra pavyzdys, kaip galima kuodaugiausia žinių tiekti 
kuomažiausiu  spausdiniu.  Brošiūrėlės luobeliai yra musiškių 
trijų valstybių žemlapis. Brošiūrėlės autoriai bendroje da- 
lyje į tris smulkios spaudos puslapius mokėjo sutalpinti 
pačias stambiausias žinias apie visas tris valstybes, kas 
joms yra bendra. Paskui trijuose puslapiuose suglausta 

daugybė akyvų, žinių vien apie Lietuvą Mes kasdien 
skaitydami laikraščius tų žinių nepalaikome galvoje, o brošiūrėlė, 
jas sužvejojo iš plačios medžiagos ir patiekė taip, kad ir ameri- 
kiečiams akyva ir lietuviams naudinga. Toliau maždaug tiek pat 
vietos paskirta Estijai bei Latvijai ir iš jųdviejų gyvenimo parin- 
ktos žinios kaip ir iš Lietuvos. 

Lapkričio mėnesyje B. A. S. pradėjo leisti Baltic Bul- 
letin,newsof Lithuania, LatviaandEstonia, 
t, y. Pabaltijos biuletinas, žinios iš Lietuvos, Latvijos ir Estijos, 
Biūletine yra tik keturi mažo formato puslapėliai, bet juose mo- 
kėta sutalpinti stambiausieji to laiko įvykiai. Lietuvos ir Latvijos 
rinkimų išdavos, visų trijų gretimųjų respublikų vyresnybės sąs- 
tatas, Estijos budžeto priėmimas, litų įvedimas Lietuvoje, Latvi- 
jos ekonominė padėtis, Lietuvos universito gyvenimas, Amerikos 
atstovo Pabaltijai išvažiavimas, mūs operos delegatų viešėjimas 
Amerikoje, Vilniaus jubilėjaus šventė Lietuvoje, prof. Meillet'o 
viešnagė Kaune, mūs ūkio paroda, kiaulių veislės gerinimas ir k. t. 

Draugija B. A. S. dar turi kalbėtojų biūrą (speakers bureau), 
kuris Amerikai pripažinus Lietuvą de iure, žadino jungtinių Vals- 
tijų visuomenę susidomėti Lietuvos šalimi ir žmonėmis. Ameri- 
koje yra daug lietuvių įvairiai organizuotų. Tos organizacijos su- 
rengusios šiek-tiek skaitlingą žmonių surinkimą galėjo kreiptis 
į kalbėtojų biūrą ir gauti žmogų taip gerai pakalbantį gyvu bal- 
su, kaip gerai Draugija leidžia žinias spauda. 

Pereitų 1922 m. Liepos m. 1 d. ta draugija, gal, dar nebu- 
vo registruota, arba, kaip amerikiečiai sako, inkorporuota, bet ji 
vėliau susidarė iš tų asmenų, kurie tą dieną įte kė Jungtinių Vals- 
"tijų prezidentui W. G. Hardingui peticiją, prašančią pripažinti 
Lietuvą de iure. Ta peticija veikiai atvedė gerų vaisių: Amerika 
Lietuvą pripažino. 


Draugijos pirmininkas yra R obert J. Caldwel!stam- 
bus pramoninkas. Karo metu jis pasidarbavo ir politikoje ypatin- 
gai rūpindamasis mažųjų tautų teisėmis. Vice-pirmininkas yra Dr. 
Stephen P. Duggan, New-Jorko valstybės universiteto 
profesorius ir Vasor College'o valdybos narys. Kadangi tos 
kolegijos prezidentas p. H. N. Mac Cracken'as jau viešėjo 
Kaune ir laikė paskaitą mūs universite, tai matyt, jog visa kole- 
gija yra palanki Lietuvai. 

Pildomajame draugijos komitete yra Princeton'o universito 
profesorius Harold H. Benderis. Už mokslinguosius jo vei- 
kalus apie lietuvių kalbą musiškis humanistarinių mokslų fakul- 
tas prieš Kalėdas suteikė jam daktaro laipsnį. 

Tarp draugijos direktorių yra Jungtinių Valstijų Kongreso 
narys Walter Chandleris. Jis 30 gegužio 1921 m. su lie- 
tuvių delegacija ėjo pas prezidentą Harding'ą prašydamas pripa- 
žinti Lietuvą ir po to dar daug darbavosi darydamas naudos 
mums. Direktorius Arthur B, Ruhl yra apvažiavęs Suomiją, 
Estoniją ir Lietuvą. Jis tą visa aprašė savo knygoje New Bal- 

tic“ (Nauja Pabaltija). Toje knygoje yra pora fotografijų iš Lie- 
tuvos gyvenimo, tarp tų ir fotografija D-ro K. Griniaus nuimta 
Mariampolėje, prieš jam tapsiant ministerių pirmininku. 

Yra ir lietuvių B. A. S. draugijoje. Valdybos narių sąraše 
radau dviejų mano pažįstam į vardus, būtent, ku n. Jono Ja- 
kaičio iš Worcester Mass. ir p. Juliaus Bielskio iš 
Washington'o D. C. Tarp paprastųjų narių, man rodos, gana daug 
lietuvių. 

Garbės pirmininkas pirmoje vietoje yra Lietuvos atstovas 
p. V. Carneckis. Jis mokėjo Amerikoje taip apseiti, kad 
ir aagščiausioji tos didžiosios respublikos valdžia pripažino Lie- 
tuvą de iure ir pačioje Jungtinių Valstijų visuomenėje susidarė 
kryptis palanki mūs šaliai. Bepig turėti diplomatų, suprantančių 
kad oticialiai vyriausybės aktai labai sutvirtėja, kuomet visuome- 
nėje susidaro jiems paramos. (Carneckis suprato tai. (Galimas, 
daiktas, kad jis tą ir padarė tiesioginai ar netiesioginai. 


P, Būčys. 
+= 
A, Jakštas. 


Lietuvių Katalikų Mokslo Akademija, 


Spalio 22 d. 19022 m. J. E. Zemaičių Vyskupo rūmuose 
Kaune yr įvykęs steigiamasis „Lietuvių Katalikų Mokslo Aka- 
demijos“ susirinkimas. Tuo vardu tapo pavadinta nauja drau- 
gija mokslui ir krikščioniškajai kultūrai remti. Pirmojon jos val- 
dybon išrinkta šie asmens: pirmininkas J. E. vyskupas J. Skvi- 
reckas, vicepirmininkai prof. Pr. Dovydaitis ir prof. St. 
Salkauskis, sekretorius prof. M. Reinys, iždininkas adv. 
L. Noreika, knygininkas archivaras privatdocentas D-ras 
Alfr. Sennas. Į revizijos Komisiją pateko prof. A. Grigai- 
tis, docentas L. Bistras ir d-ras K. Jokantas. 

Visi šie vyrai savo praeitame gyvenime yra jau šiaip ar 
taip dalyvavę moksle bei mūsų kultūros kėlime, taigi galima ti- 
kėtis, kad ir stoję naujai įkurtos L. K. Mokslo Akademijos prie- 
šakyje, sugebės atsiekti josios sau pasistatytąjį kilnų tikslą. Šio 
gi esama gana plataus. Pasak įstatų (1 $) L. K. Mokslo Aka- 
demija nori „sutelkti lietuvių katalikų mokslininkus, sudaryti 
jiems patogesnių sąlygų mokslui tirti ir vaisingai dirbti mokslo 
srityje, ruošti ir gaminti naujų mokslo jėgų, platinti ir kelti 
mokslingumą ir krikščionišką kultūrą lietuvių tautoje“. 

Mintis išreikšta aiškiai. Bet... ji nauja. O pas mus—kas 
nauja, visada sutinkama nepasitikimai ir net pašiepiamai. „Va, 
SI, dar kas nauja! Ir kam to reikėjo?! Ar negera buvo ir be 

Orla Ir fi. | 

Panašiai atsitiko ir su L. K. M. Akademija. Vieni išgirdę, 
kad kuriama nauja mokslo įstaiga, šaukė, kad tai esąs tuščias 
prasimanymas, kad jau esamų mokslo įstaigų mums visai už- 
tenka, nes nekalbant apie keliasdešimtis augštesnių mokyklų 
turime plačiai žinomąją Liet. Mokslo Draugiją, galop patį Lietu- 
vos Universitą! Vadinas, Lietuvoje yra kas mokslą kelia... ir bė 
L. K. M. Akademijos!... 

Į tai atsakome, jog gimnazijos, nors jų skaičius ir dešimte- 
riopai padidėtų, yra mokinimo, one mokslo įstaigos. Tie- 
sa, jų mokytojai gali dalyvauti ir gryno mokslo kūrime, bet to- 
kiems L. K. M, Akademija, kaip tik ir galės kuodaugiausia pa- 
tarnauti, jungdama juos krūvon ir pateikdama patogesnių mok- 
slui tirti sąlygų, aprūpindama juos naujausia mokslo literatūra 
ir tt. 


Kad yra Lietuvių Mokslo Draugija, tuo galima vien pasi- 
džiaugti. Ji yra nuveikus nemaž gera mūsų kultūriniame gyveni- 
me, ji ir dabar puikiai atstovauja Lietuvos vardui lenkų okupuo- 
tame Vilniuje. Už tai lietuvių visuomenė amžinai tars jai nuošir- 
džiausi ačiu. Bet iš kitos šalies, kaipo įsteigtoji dar prie rusų, 
ji turėjo savo veikimą taikint senojo režimo sąlygoms, Sioms 
dabar žymiai. pakitėjus, kaikurioms net visai dingus, ir mūsų 
gyvenimui platesnėn vagon įėjus, Liet. Mokslo Draugija kai ko 
jau nebeužgriebia, kai ko nebeima domėn, ne vieną svarbią 
mokslo sritį palieka už savo apysiaurių ribų, nors savo užimto- 
je plotmėje ji darbuojas labai sąžiningai. L. K. M. Akademija tai 
pilnai pripažįsta ir to jos darbo nemano nei kliūdyti, nei paglemž- 
ti. Visuotinojo mokslo sritis taip yra plati, kad joje be vargo ga- 
lės išsitekti ne dvi, bet kad ir dvidešimts panašių mokslo įstai- 
gų. Taippat ir principas: „aš augsiu, tu neaugk“ nėra L. K. M. 
Akademijos principas. Anaiptol, ji tepasidžiaugs vien, jei Liet. 
M. Draugija turės kuodidžiausio pasisekimo ir nuveiks mokslo 
srity nuostabių darbų, nustatančių pradžią istorijoj naujiems 
mokslo laikotarpiams. Iš kitos šalies, jei naujai L. K. M. Akade- 
mijai ir pavyktų parodyti žymesnį mokslo produktingumą, o kai 
kuriuose dalykuose net ir pralenkti L, M. Draugiją, tai, čia irgi 
niekam žalos nebus, nes tuomet L M. Draugija, nenorėdama ap- 
sileisti, pasistengs, savo žaru L. K. M. Akademiją būtinai pavyti. 
Taigi tuo savo lenktyniavimu jiedvi netik viena antrai nepakenks 
bet anaiptol abi daug laimės, pasekmingiau pastūmėdami ben- 
drą mokslo darbą Lietuvoje. į 


Lieka dar Lietuvos Universitas. Jis, tiesa, yra kur kas 
universalesnis negu L. M. Draugija, kaipo apimąs beveik visus 
mokslus, neišskiriant net filosofijos ir teologijos. Tai yra daly- 
kas, kuriuo tikrai galima pasidžiaugti. Tačiau save esme Univer- 
sitas nėra mokslo kūrimo įstaiga. Jojo artimiausis tikslas —yra 
teikimas mokslo atsiektųjų rezultatų saviems klausytojams, taigi 
mokinimas, kaip ir gimnazijose, tik augštesnis. Jis gali būti 
sujungtas ir su mokslo kūrimu. Bet tie mokslo kirėjai ar jie 

bus Universite, ar net gimnazijose, kaip tik ir yra numatom 
kaipo L. K. M. Akademijos būsimieji nariai mokslininkai bei ko- 
respondentai (2$). Taigi visokios augštesnės mokyklos ne tik 
nėra L. K. M. Akademijai pavojingos, anaiptol jos jai yra kuo- 
daugiausia naudingos ir pageidaujamos. 


Bet didžiausias L. K. M. Akademijai priekaištas be abejo 
bus daroma del jos „katalikiškumo“; jai bus nedovanota, kam 
jį nori sutelkti „lietuvių katalikų mokslininkus“, kam ji visus 
savo narius žada rinktis vien iš katalikų tarpo. Į tai atsakyti 
irgi nesunku. Pasaulis šiandiena kaskart labiau skyla į dvi dali, 
kurių viena atvirai stoja prieš Dievą, kita už Dievą. Stodama 
prieš Dievą, pirmoji atmeta ir Kristų ir Jo įsteigtąją visuotinę 
Bažnyčią. Antroji stodama už Dievą, drauge kelia Kristaus ir 
bažnyčios vėliavą. Neutralumo čia negali būti. „Kas neina su 
manim, tęs eina prieš mane“—tai jau yr' pareiškęs pats Kristus. 
Kaip politikos gyvenime, kaip pasaulėžiūros klausimuose, taip ir 
zmokslo srity būtinai tenka rinktis krikščionystė ar antikrikščio- 
nystė. Trečios, neutralės padėties nėra ir negali būti. Tarp krikš- 
čionystės ir antikrikščionystės šiandiena visame pasauly eina 
kova netik del valdžios bet ir del mokslo. Kaip politikoj anti- 
krikščionys laiko valdžią savo neatimtinaja nuosavybe, taip ir 
dvasios srity jie bando sumonopolizuoti mokslą, laikydami įį 
geriausiu ginklu prieš religiją ir Dievą. Tam tikslui jie ir sten- 
gias padaryti mokslą vienatiniu naujos gadynės dievuku ir rašo 
jam entuziastiškus pagarbos himnus. „Mokslas, girdi, šiandiena 
jau nebeeinąs progreso keliu, bet tiesiog 1ekiąs žaibo grei- 
tumu; jis skraidąs ore, kaip aras. Jo laimėjimai nesuskaitomi, jis 
spiritizme ir teosofijoj yr priėjęs net antrąjį pomirtinį pasaulį. 
Jis rengias nuversti net pačią mirtį. Žengdamas pirmyn jis pilna 
sauja beria visiems visokių gerybių. Ne Bažnyčia, tik mokslas 
nuolat taiso ir gerina gyvenimo sąlygas. Jis apgalėjo erdvę ir 
teikia nuskriaustiems sveikatos, geresnio gyvenimo ir ištaigų 
Mokslo viltys neturi ribų. Jis vienas teatneš laimės rytojaus pa- 
sauliui“ ... Tais bei panašiais žodžiais Bažnyčios priešininkai 
stengias mokslą į padanges iškelti. Visa tai labai gražu, kai kas 
net ir teisinga. Neteisinga čia tik tai, kad visi mokslo laimėji- 
mai vien antikrikščionims tepriskaitoma. Istorijos nežinantiems, 
gali atrodyti, kad visą šios gadynės mokslą yr sudarę vieni be- 
dieviai, o katalikai tik jiems kliūdę darbą ir persekioję. Tuo tar- 
pu mokslo išradimai, drąsiausios naujos idejos pridera kaip tik 
mokslininkams katalikams, o ne bedieviams. Ir Kopernikas ir 
Dekartas ir Paskalis ir Cavalieri ir Guldinas ir Volta ir Ampė- 
Te'as ir Cauchy ' ir Pasteuras ir Branly ir nesuskaitoma daugybė 
kitų didžiausių mokslo entuziastų, kūrėjų bei rėmėjų buvo ka- 
talikai, kaikurie da-gi kunigai ir net vienuoliai. Jei išbrauktu- 
mėm iš mokslo katalikų mokslininkų vardus, tai neperdaugiausia 
kas ten ir beliktų. Taigi ir L. K. M. Akademijos įkūrimas nėra 
jokia naujiena, bet tesimas senos katalikiškos tradicijos. Tikrą, 

gilų mokslą po teisybei tik katalikas mokslininkas ir tegali kur- 
ti. Nes svarbiausis mokslo pamatas—tai priežastingumo dėsnis . 
ji gi ir tinkamai suprasti ir taikinti tegali tik tas, kas pripažįsta- 
Augščiausiąją Priežastį—Dievą. Dievą atmetus, viskas netenka 
savytarpės jungės, virsta chaosu, apie kurį jau nieko tikra nę- 
begalima pasakyti. Visos mokslo tiesos virsta miglotos, reliaty- 
vios... Užuot kėlę augštyn žmogaus dvasią, jos tik ją temdo, 
nuodija. Ir pats mokslas, atskirtas nuo Dievo, lieka lyg kūnas— 
besielis, negyvas, todel ir pačią kultūrą, užuot kūręs, ima tik 
griauti ir naikinti, vesdamas žmoniją atgal į pirmykščią barbary- 
bę. Pastarasis karas yra puikiausias to bedieviškojo mokslo ir 
jojo sukurtos antikrikščioniškos kultūros pasekmių įrodymas. 

Gerai tai suprasdama L. K. M. Akademija ir nori būti tik- 
rojo t. y. Augščiausios Priežasties pripažinimu paremtojo mok- 
slo kurėja. Tam tikslui ji ir renkas savo nariais vien Augščiau- 
sios Išminties— Dievo garbintojus, Kristaus Bažnyčios sūnus— 
katalikus. Tai darydama įi remias principu: similis simili 
gaudet. Jei nekatalikai mielai bedarbuojas tik su savo viena- 
minčiais antikatalikais, tat nieks ir tenesistebi, kad ir katalikai 
savo bendradarbiais tekviečia vien katalikus. 


Togi katalikų mokslininkų telkimo krūvon, jų organizavi- 
mosi nieks neprivalėtų laikyti blogu. Jėgų subūrimas, tos ar ki- 
tos profesijos vienetų jungimasis draugijosna, sąjungosna ir tt. 
šiandiena juk yra paprasčiausias dalykas. Kur tIk žengi, vien 
tegirdi obalsį: jungkitės! Sujungtomis spėkomis viskas geriau 
vyksta, negu veikiant palaidai, pavieniui. Kaip politika, koopera- 
cija, pramonė, taip ir mokslas yr virtęs šiandien s.ocialiu 
darbu. Taigi ir L. K. M. Akademijos įkūrimas yra tikrai reika- 
lingas ir pageidaujamas. Nėsant L. K. M. Akademijos lietuviai 
mokslininkai būtų buvę palikti patys sau vieni arba priversti dė- 
tis į bendrasias, neva nepartinės, bet ištikrųjų labiau ar mažiau 
antikatalikiškasias mokslo draugijas. Ten jie būdami mažumoj, 
„neturėtų sprendžiamojo balso ir todel neretai jų net ir laba. 
principialės pastabos, galėtų nueiti niekais daugumos nepa- 
laikomos, ir todel katalikas mokslininkas, patekęs tokiosna ben- 
drosna draugijosna būtų nusmelktas ir dingtų įei ne mokslui, 
tai bent katalikystei. Jis patarnautų toms draugijoms vien kaipo 
gera reklamos kitiems minkštesniems katalikams mokslininkams 
įosna traukti. 4 


Siomis keliomis pastabomis aš manau užtektinai jau įro- 
dęs L. K. M. Akademijos reikalingumą ir jos įsteigimo teisėtu- 
mą. Aš manau, kad kiekvienas tikras katalikas tos Akademijos 
įkūrimu tepasidžiaugs ir kiek galėdamas pasisterigs ją remti. To 
rėmimo ji yra tikrai reikalinga, nes turi sau užsibrėžus didelių 
„darbų. Mat ji yra sumanius: a) steigti bibliotekas, laboratorijas, 
muziejus. ir kitas mokslo įstaigas, b) rengti mokslo kursus ir 
paskaitas, c) steigti spaustuves, leisti metraštį, knygas, mokslo 
žurnalus ir kitokios rūšies leidinius, d) steigti savo tikslams 

tatinkamus fondus. e) sudaryti stipendijas, t) įgyti judomo ir 
nejudomo turto (1$). 

į didžiulį darbą L. K. M. Akademija jau yra pradėjusi. Pir- 
mon galvon ji ketina įkurti pačiam Kauno miesto vidury didelę 
katalikiškąją biblioteką. Tam tikslui nori vienon vieton sutraukti 
jau esamasias Kauno kat. bibliotekas, k. š. Seminarijos, Kapitu- 
los ir kai kurių privačių asmenų. Su kapitula derybos jau pra- 
dėtos ir ši tam tikromis sąlygomis yra sutikus savo biblioteką 
atiduoti tai būsimai bendrai bibliotekai. Yra vilties, kad ir Semi- 
narija, bent dalimi, sutiks tą L. K. M. Akademijos sumanymą 
palaikyti. Reikia tikėtis, kad ir kiti plačios L. K. M. Akademijos 
veikimo programos punktai vienas po kitam, laikui bėgant, bus 
vykdomi. Bet tam visam reikia aktyvios visuomenės paramos. 
Toji gi parama yra prieinama visiems, nes L. K. M. Akademijos 
įstatai (38) numato įvairių rėmimo būdų. 


Jų papraščiausis—tai įsirašymas L. K. M.. Akademijon na- 
riais rėmėjais. Tam užtenka įmokėti Akademijai metams 10 
litų O gyvenantiems Amerikoj—5 doleriai. Tas pat mokesnis nus- 
tatyta ir L. K. M. Akademijos nariamsm okslo mėgėjams. 
Nario mokesnio nemoka tik nariai mokslininkai, kurie tebėra, ar 
yra buvę augštųjų mokyklų profesoriai, arba yra pasižymėję mo- 
kslo darbais. 


Be to L. K. M. Akademija galima remti įvairiomis, auko- 
mis, k. š. pinigais, namais, privatinėmis bibliotekomis, atskiromis 
“ knygomis, įvairiais mokslo pabūklais (pav. mikroskopais, telesko- 
pais, elektrai tirti mašinomis, žymių mokslininkų veikalų rinki- 
niais, įvairiais žemlapiais, diagramomis ir t. t.) Tarp lietuvių ne- 
retai pasitaiko karštų mokslo megėjų. Per savo gyvenimą jie 
. neretai priperka gan brangių mokslo pabūklų, retų knygų, įvai- 
rių kolekcijų ir t. t. Seniau, jiems mirus, tie jų brangūs daiktai, 
o kartais ir žymūs kapitalai, tekdavo tai rusų, tai lenkų mokslo 
įstaigoms. Šiandiena to jau neprivalo būti. Kiekvienas lietuvis 
mokslininkas karšinčius turėtų prieš mirsiant būtinai sutvarkyti 
savo palikimą ir visa, kas jam buvo brangu, užrašyti testamen- 
te L. K, M. Akademijai. Tais palikimais laikosi Mokslo Akade- 
mijos kitur, jie turėtų palaikyti ir mūsų naują M. Akademiją. 

Kaip kitos mūsų įstaigos ir L. K. M. Akademija tikis su- 
lauksianti nemaža paspirties iš lietuvių Amerikiečių, ypač iš ku- 
nigų. A. a. kun. A. Kaupas yr atsiuntęs kauniškiui viešam kat. 
knygynui nemažą dalį savos turtingos bibliotekos. Jei jis biitų 
gyvas iki šiai dienai, jis beabejo būtų pavedęs visą savo kny- 
gyną L. K. M. Akademijai ir rėmęs ją savo raštais ir pinigais. 
Taigi L, K. M. Akademijos naujoji valdyba tikisi, kad ir kiti 
Amerikos kunigai lietuviai, supratę L. K. M. Akademijos svarbą, 
parodys augštesniems Lietuvos kultūros reikalams nemažesnį duo- 
snumą už a. a. kun. A. Kaupą. Dėlei to ir baigiame šį mūsų 
pranešimą pareikšdami giliausio pasitikėjimo, jog sujungtomis, 
Lietuvos ir Amerikos katalikų inteligentų spėkomis pavyks nau- 

jai įkurtąją L. K. M. Akademiją netik ant kojų pastatyti, bet ir 
pagaminti jai patogių sąlygų tolesniems kilniems jos darbams. 
Dabar ji tėra nežymi, panaši į mažytį grūdą. Bet Dievo pade- 
dama, ji, tikimes, išaugs išsikėtos, ir taps panaši į didžiulį medį 
nešantį saldžių mokslo vaisių ir tuo garbingai patarnaus mūsų 
tautai ir Bažnyčiai. Lietuviai, apskritai tarus, mokslą myli ir tri 
į mokslą žymaus palinkimo ir atatinkamų gabumų. Todel savų 
Akademikų, teisingai tą augštą garbės vardą nupelnusių savo 
veikalais, turėsime ganėtinai. Taigi valio Lietuvių Ka- 
talikų Mokslo Akademija. Te sekniingai darbuojas ji 
pasirinktoj mokslo srity parodydama savo pavyzdžiu, kad tarp 
tikro moksloir tikros religijos nėra ir negali būti 
jokios priešingybės, jokio nesutarimo. Nes tikybos ir mokslo 
augščiausias šaltinis yra tas pats Dievas, nebereikalo vadinamas 
mokslų Dievu „Deus scientiarum“. Norintieji L. K. M. 
Akademijon įsirašyti ar kitokiais reikalais tekreipias į jos pirmi- 
ninką J. E. vysk. Skvirecką (Rotužės Aikštė 4) arba į sekretorių 
prof. Reinį (Laisvės Aleja 61). 

Kad skaitytojai geriau suprastų L. K. M. Akademijos tikslą 
ir jos organizaciją bei veikimą, dedame žemiau Lietuvių Valdžios 
patvirtintus L. K. M. Akademijos įstatus. Tik, juos skaitant, vi- 
sur, kur yra parašyta „200 auksinų“, reikia pakeisti žodžiais 
„10 litų“. Tas pakeitimas įvesta, steigiamajam L. K. M, Akade- 
mijos susirinkimui nutarus. 


| 
Lietuvių Katalikų Mokslo Akademijos Įstatai. 


I. Vardas ir tikslas. 


S 1. Lietuvių Katalikų Mokslo Akademija yra Draugija, ku- 
rios, tikslas yra sutelkti lietuvių katalikų mokslininkus, sudaryti 
jiems patogesnių sąlygų mokslui tirti ir vaisingai dirbti mokslo 
srityje, ruošti ir gaminti naujų mokslo jėgų, platinti ir kelti 
mokslingumą ir krikšcioniškąją kultūrą Lietuvių Fautoje. 

S 2. Tam tikslui pasiekti Draugija: a) steigia bibliotekas, 
laboratorijas, muzėjus ir kitas mokslo įstaigas; b) rengia kursus 
ir paskaitas; c) steigia spaustuves, leidžia metraštį, knygas, 
mokslo žurnalus ir kitokios rūšies leidinius; d) kuria savo tiks- 
Iams atatinkamus fondus; e) sudaro stipendijas; f) įgyja judomo 
ir nejudomo turto. 

U. Organizacija. 


S 3. Draugija susideda iš garbės narių, narių mokslininkų, 
narių mokslo mėgėjų ir narių mokslo rėmėjų; be to Draugija 
gali turėti dar narių korespondentų. 

S 4. Garbės nariais gali buti keliami: a) asmens, pasižy- 
mėję ypatingais nuopelnais kokioje nors mokslo šakoje; b) as- 
mens, didžiai nusipelnę Lietuvių Tautai; c) asmens, labai daug 

gera padarę Draugijai jau tai stambiomis aukomis, jau tai ne- 
paprastai naudingu jai triūsu. Garbės nariai renkami visam am- 
žiui ir, jei yra buvę Draugijos nariais mokslininkais arba nariais 
mokslo mėgėjais, nenustoja turėtųjų teisių. 

Pastaba. Garbės narių kitataučių skaičius negali būti di- 
desnis negu visų garbės narių !/s. | 

S 5. Draugijos nariai mokslininkai gali būti tie lietuviai 
katalikai, kurie tebėra ar yra buvę aukštųjų mokyklų profesoriai 
aros yra pasižymėję mokslo darbais; jie metinio mokesčio ne- 
moka. | 
S 6. Nariai mokslo mėgėjai gali būti abiejų lyčių lietuviai 
katalikai, išėję bent aukštesniąją mokyklą arba tolygią specialinę 
Jie moka metinio mokesčio nemažiau 200 auksinų!); gyvenantieji 
užsieniuose—nemažiau 5 dolerių. 

S 7. Nariu rėmėju laikomas kiekvienas asmuo, įmokėjęs 
Draugijai nemažiau 200 auksinų?) į metus; gyvenantieji užsieny 
moka nemažiau 5 dolerių. 

S 8. Kad Draugijos veikimas būtų tikslingesnis, jos nariai 
mokslininkai ir nariai mokslo mėgėjai gali pasiskirstyti įvairio- 
mis sekcijomis pagal specialybių. Sekcijų skaičių ir jų regulia- 
minus šių įstatų ribose tvirtina visuotinis Draugijos susirinkimas. 

S 6. Visi Draugijos nariai gauna kasmet Draugijos lei- 
CEAmĄ metraštį, kitus Draugijos leidinius gali gauti papiginta 

aina. 

S 10. Nariai mokslo mėgėjai turi sprendžiamąjį balsą vi- 
suose Draugijos veikimo klausimuose, išskyrus klausimus, nu- 
matytus S 11. 

S 11. Nariai mokslininkai naudojasi bendromis narių mė- 
gėjų teisėmis ir be to jiems dar priklauso teisė: a) spręsti, kam 
suteikti nario mokslininko vardas: b) kas statyti ir rinkti garbės 
nariais, ir c) kas kviesti nariais korespodentais. 0 

Pastaba. Šitie klausimai sprendžiami visuotiniuose narių 
mokslininkų susirinkimuose slaptu balsavimu 2/> balsų dauguma. 

S 12. Garbės nariai kviečiami į paprastus visuotinius Drau- 
gijos susirinkimus ir į iškilmingus Draugijos posėdžius ir juo- 
se naudojasi visomis narių mokslininkų ir narių mėgėjų teisė- 
mis. 

Ii. Draugijos turtas ir lėšos. 


S 13. Draugijos turtą ir lėšas sudaro: a) narių mokesčiai; 
+) aukos ir dovanos; c) palikimai; d) pajamos iš draugijos lei- 
dinių ir įstaigų: e) pelnas iš viešųjų paskaitų ir kursų; f) rinklia- 
vos; g) specialiniai fondai ir kapitalai; 11) nupirktasai arba kito- 
kiu teisėtu keliu įsigytasai judomas ir nejudomas turtas. 

Pastaba. Visuotinis Draugijos susirinkimas, reikalu 
esant, gali keisti narių mokesčių dydį. | 





1) *) Steigiamasai Draugijos susirinkimas, eidamas Draugijos įstatų 13 
pastaba, 200 auks. pakeitė 10-čia litų. Valdyba. | 

IW Draugijos Valdyba. 

S 14. Draugijos reikalus veda Valdyba, kurios kompetenci- 
jon įeina šie dalykai: a) vykinti visuotinių susirinkimų nutarimai; 
b) prižiūrėti ir koordinuoti Draugijos įstaigų, sekcijų ir komisijų 
veikimas; c) priiminėti nauji Draugijos nariai mokslo mėgėjai ir 
nariai rėmėjai bei išbraukti iš narių skaičiaus nusidėjusieji Drau- 
gijos įstatams; d) šaukti visuotiniai Draugijos susirinkimai, pa- 
tekus jiems dienotvarkę, ir rengti iškilmingi Draugijos posėdžiai; 
e) patiekti visuotiniam Draugijos susirinkimui Draugijos veiki- 
mo apyskaita; f) sudaryti ir patiekti visuotiniam susirinkimui 
nauja sąmata, g) skirstyti stipendijos, h) prižiūrėti Draugijos tur- 
tas, daryti reikalingos išlaidos ir rūpintis surasti naujų lėšų ir i) 
apskritai svarstyti ir spręsti visi iškilę Draugijos gyvenime tiek 
mokslinio, tiek administratyvinio bei materialinio pobūdžio klau- 
simai, nerezervuotieji visuotiniams Draugijos susirinkimams. 

I. Pastaba. Metinio visuotinio susirinkimo dienotvarkė, 
metinė piniginė apyskaita ir nauja sąmata siunčiama nariams, kvie- 
čiant juos į visuotinį susirinkimą. 

II. Pastaba. Prašalintieji Draugijos nariai gali skųstis vi- 
suotiniam Draugijos susirinkimui. | 

S 15. Draugijos Valdyba susideda iš pirmininko, dviejų 
vice-pirmininkų, sekretoriaus, iždininko, archivaro ir iš sekcijų 
atstovų po vieną nuo kiekvienos. 

S 16. Visi Valdybos nariai renkami 2 metams. Pirmąją Val- 
dybą sudarant pirmininkas ir sekretorius renkami 3 metams. 

S 17. Pirmininkas renkamas visuotiniame Draugijos susi- 
rinkime iš narių mokslininkų tarpo. Vienas vice-pirmininkas turi 
būti renkamas taip pat iš narių mokslininkų tarpo. Sekretorius 
turi būti išėjęs aukštąjį mokslą. Sekcijų atstovai deleguojami 
Valdybon einant sekcijų reguliaminais. 

S 18. Draugijos pirmininkas: reprezentuoja Draugiją ir rū- 
pinasi jos tarpimu; kviečia Valdybos posėdžius, patiekia dieno- 
tvarkę ir pirmininkauja Valdybos posėdžiuose: pasirašo apyskai-- 
tas, sąmatas ir įsakymus mokėti iš Draugijos kasos ir prižiūri 
visuotinių susirinkimų bei Valdybos nutarimų vykinimo. 

S 19. Draugijos vice-pirmininkai: pirmasis mokslo reikalų 
srityje, antrasis administracijos ir ūkio reikaluose padeda pirmi- 
ninkui ir jo nėsant jį pavaduoja. . | 

S 20. Draugijos sekretorius: vedaValdybos posėdžių proto 
kolus, laiko savo žinioje Draugijos raštinę ir veda visą Draugi- 
jos susirašinėjimą, veda Draugijos narių sąrašus; išduoda Val- 
dybos nutarimų nuorašus ir juos pasirašo ir pristato Valdybai 
metinę Draugijos veikimo apyskaitą. 

S 21. Draugijos iždininkas: veda Draugijos pajamų ir išlai- 
dų atskaitomybę su pateisinamais dokumentais; išmoka pinigus, 
gavęs įsakymą su Draugijos pirmininko parašu; patiekia metinę 
kasos ir Draugijos turto apyskaitą; paruošia ir pristato Valdybai 
svarstyti naują Draugijos sąmatą tris mėnesius prieš metinį vi- 
suotinį Draugijos susirinkimą. 


- 

$ 22; Arehivaras turi savo globoje visą Draugijos archivą 
ir veda tikslią Draugijos dokumentų ir inventoriaus registraciją. 


V. Revizijos komisija. 

$ 23. Valdybos veikimui patikrinti visuotiniame Draugijos 
susirinkime vieniems metams renkama 3 narių Revizijos Komisija. 

S 24. Revizijos Komisija bent sykį į metus ištiria Draugi- 
jos turto stovį: patikrina metinę Valdybos apyskaitą, kasos sto- 
vį ir padarytų išlaidų teisėtumą bei tikslingumą; apie padarytosios 
revizijos pasekmes surašo protokolą ir praneša visuotiniam 
metiniam Draugijos susirinkimui. 


IV. Visuotiniai susirinkimai ir posėdžiai: 


S 25. Visuotiniai Draugijos susirinkimai būna metiniai ir 
nepaprasti, be to būna iškilmingų Draugijos posėdžių. 

S 26. Visuotinis metinis Draugijos susirinkimas šaukiamas 
Draugijos veikimo metams pasibaigus. Jis skaitomas teisėtas, 
jeigu jame dalyvauja nemažiau!/4 visų Draugijos narių moksli- 
ninkų ir narių mokslo mėgėjų. Pirmam neįvykus antras paskir- 
tas susirinkimas laikomas teisėtu nepaisant susirinkusių narių 
skaiciaus. 

S 17. Visuotiniame metiniame Draugijos susirinkime skai- 
tomi mokslo referatai ir svarstomi bei sprendžiami šie dalykai: 
a) priimama metinė Draugijos ir visų jos įstaigų apyskaita; b) 
tvirtinama sąmata ateinantiems Draugijos veikimo metams; c) 
sprendžiami nejudomo turto įgijimo ir likvidavimo klausimai; d) 
sprendžiamas fondų ir stipendijų steigimo ir panaikinimo klau- 
simas, e) skelbiamos premijos Draugijos nustatytiems konkur- 
sams; t) nustatomas sekcijų skaičius ir tvirtinami jų ir atskirų 
Draugijos įstaigų reguliaminai; g) renkama Draugijos Valdyba 
ir Revizijos Komisija ir h) renkami garbės nariai einant $4 ir $11. 

Pastaba. Sprendžiant klausimus, įvardintus punktuose c 
ir h, reikalaujaria 2/> balsų dauguma. 

S 28. Nepaprastieji visuotiniai Draugijos susirinkimai šau- 
kiami svarbiam reikalui atsiradus arba pačios Valdybos iničiaty 
va, arba Draugijos narių mokslininkų ir narių mokslo mėgėjų!/s 
pareikalavus. Juose svarstomi ir sprendžiami tiktai tie klausimai, 
del kurių buvo šaukiamas nepaprastasis visuotinis susirinkimas. 

S 29. Iškilmingieji Draugijos posėdžiai daromi ypatingiems 
mokslo bei viešojo gyvenimo įvykiams pažymėti. Į juos be drau- 
gijos narių gali būti Draugijos kviečiami ir svečiai. Draugijos 
reikalai tuose posėdžiuose fiesvarstomi. 

S 30. Nariai mokslininkai ir Draugijos sekcijos daro po- 
sėdžius, eidami savo reguliaminais. 

S 31. Draugijos Valdybos posėdžiai daromi reikalui esant, 
bet ne rečiau vieno karto į mėnesį. 

S 32. Valdybos posėdžiai šaukiami Draugijos pirmininko 
jo iniciatyva arba valdybos narių pusei raštu pareikalavus. 

S 33. Valdybos posėdžiai yra teisėti, atvykus valdybos 
narių bent pusei ir jų tarpe esant Draugijos pirmininkui arba jo 
pavaduotojui. 

S 34. Susirinkimų ir posėdžių nutarimai daromi atvykusių- 
jų narių balsų dauguma; balsams lygiai pasidalinus pirmininko 
balsas nusveria. 

S 35. Narių mokslininkų nutarimai, svarstant klausimus, 
numatytus $11, ir visuotinių Draugijos susirinkimų nutarimai ne- 
judomam turtui įgyti, likviduoti ($ 27 c), garbės nariams rinkti 
(5 27 h), Draugijos įstatams pakeisti ($ 38) ir Draugijai likvi- 
duoti ($ 40 ) daromi ?/; balsų dauguma. 

S 36. Visi susirinkimų ir posėdžių nutarimai, liečią asme- 
nis, atliekami slaptu balsavimu. 

S 37. Visų sisirinkimų ir posėdžių vedami protokolai pa- 
sirašomi bent pirmininkaujančio ir sekretoriaujančio. Ė 


Vli. Įstaių pakeitimas ir Draugijos. likvidavimas. 


S 38. Valdybos nutarimu metinio visuotinio Draugijos su- 
sirinkimo dienotvarkėn gali būti įneštas Draugijos įstatų pakeiti- 
mo. klausimas. Tam klausimui išspręsti reikalinga visuotinio 
susirinkimo +/> balsų dauguma. 

S. 30, Sių įstatų paragrafas pirmasis, kuriame nustatomas 
ar Draugijos tikslas, negali būti pakeistas be Draugijos likvi- 

avimo. 


S 40. Metiniam ar nepaprastam visuotiniam Draugijos su- 
siriakimui 2; balsų dauguma nutarus likviduoti Draugiją, pavė- 
dama Draugijos Valdybai sudaryti likvidavimo planas. Tasai 
Draugijos likvidavimo planas svarstomas ir sprendžiamas?/s bal- 
sų dauguma nepaprastame visuotiniame Draugijos susirinkime, 
sušauktame vien tik Draugijos likvidavimo reikalu. Likvidacinis 
visuotinis susirinkimas negali būti šaukiamas ankščiau 3 mėne- 
sių nuo visuotinio susirinkimo, kuriame buvo nutarta likviduoti 
Draugija. 

S 4t. Draugiją likvidavus visas judomas ir nejudomas jos 
turtas Lietuvos Episkopato arba jo deleguoto asmens nurodymu 
paskirstomas atatinkamoms lietuvių katalikų draugijoms ar įstai- 
goms, 


VIII Bendros taisyklės. 


S 42. Draugijos veikimas apima visą Lietuvos kraštą. 

S 43. Draugija yra juridinis asmuo, turįs teisę įgyti judo- 
mo ir nejudomo turto ir galįs stoti, ieškoti ir atsakyti prieš 
teismą. 

S 44. Draugija turi savo antspaudą ir žetonus, 

1922 m. rugpiūčio 12 d. šie įstatai užregistruoti Kauno 


Miesto ir Apskrities Viršininko rastinėje Draugijos rejestro 34217, 
Miesto ir apskrities Viršininkas (pas.) Morkus. 

Bibliografija ir Kritika 
Mūsų dailioji literatūra. 


Pr. Penkaičio Raštai. Pirmas tomas. Kaunas 1922, 273 psl. 
in 16. Kaina 2 litu. 


Sekdamas kitais ėmė leisti savo „Raštus“ ir Pr. Penkaitis 
Jų tur būt susirinks nemaža, nes autorius lietuviškai rašyti yr 
pradėjęs 1905 m., taigi mūsų literatūroj, darbuojas jau apie 20 
metų. Keista tik viena, jog išleidęs savo „Raštų“ pirmąjį tomą, 
teišsiuntinėjo jį toli gražu ne visoms redakcijoms. Nėr jo gavus 
nei „Draugija“, nors prieš pat karą ir buvo joj įdėta gan įdo- 
mus Penkaičio vaizdelis. Keno čia kaltė, mes nežinom. Konsta- 
tuojam vien faktą, galintį Penkaičio raštams nemaž pakenkti, nes, 
laikraščiams jų neminint, retas juos ir bepirks. Neveltui juk pa- 
sakyta: Ignoti nulla cupido. 

Nurodę, ko autorius nėr padaręs, pažiūrėkim, ką jis savo 
„Raštų“ pirmam tome publikai yra davęs. 

Pirmiausia čia randame autoriaus autobiografiją. Už tai jis 
tikrai pagirti vertas. Nes skaitytojui svarbu gerai suprasti rašy- 
tojas. O tam reikia žinoti, kas per vienas pats autorius, kur jis. 
gimęs, augęs, mokinęsis, ką skaitęs, veikęs, kaip gyvenęs ir tt. 
Tuo žvilgsniu Penkaičio autobiografija, kad ir trumputė, skaity- 
toją pilnai patenkina. Iš jos sužinome, autorių esant jautriaširdį 
lietuvį, karštą patriotą, kokį laiką buvusį iš tėvynės pabėgusį, 
bet vėliau jon vėl sugrįžusį, jai mielai tarnauti pasiryžusį ir jos 
apleis!i nebežadantį. Dieve, padėk autoriui ištverti ir savo darbų 
vaisiais tėvynėj pasidžiaugti. Iš savo šalies mes tegalim čia tik 
pridurti, kad ši autobiografija turi nemaža vertės, net ir litera- 
to akimi į ją žiūrint. 

Tolesnį šio tomo turinį sudaro autoriaus originaliai vaiz- 
deliai. Jų viso labo 13. Pirmieji šeši ir pastarieji penkti yra trum- 
pučiai. Atrodo, lyg tai būtų pirmieji autoriaus bandymai. Pav. 
„Prie karsto“ autorius rauda mirusios savo dukrelės. Rauda 
nuoširdžiai, jausmingai, bet miisų kaimo moterėlės kartais sugeba 
paraudoti dar gražiau.—,„Elgetoj“ matom geraširdį studentą ati- 
duodantį „tris dienas nevalgiusiam vargšui“ paskutinį auksiną 
ir liekantį be pietų, bet užtat to pat elgeta apsimetusio pono 
gausiai atlygintą. „Nemnigoj“ gyvai nupiešta antitezė tarp triukš- 
mingai puotaujančios namų savininkės ir alkano nei dirbti nei 
užmigti negalinčio vargšo studento. „Naujametis numeris“ tai 
tragikomiškas vaizdas nusidirbusio redaktoriaus, kurs Silvestro 
vakare iš nuovargio užmiega ir del tos priežasties naujametis 
laikraščio numeris lieka neišleistas. „Labdarys“—tai praturtėjęs 
daktaras lietuvis, nelaikąs savo pareiga imti biletą į labdaringą 
lietuvių studentų vakarą. „Lekia“—tai aeroplano skraidymo ir 
žemėn kritimo vaizdelis ir tt. Visi jie, kad ir apidailiai, bet gi- 
lesnio įspūdžio nepalieka ir estetiškai išlavinto skaitytojo nepa- 

tenkina. Išimtį sudaro tik du platesniu dalyku: „Laimę atradus“ 
ir „Besibastant“. 


Pirmame iš jų inžinieris Anzelmas Roputis organizuoja lie- 
tuvius „pabėgėlius“ dideliame rusų. pramonijos mieste. Darbas 
jam vyksta. Jo iniciatyva dygsta specialės pabėgėliams dirbtu- 
vės, jų vaikams prieglaudos ir mokyklos. Roputis ligšiol tetar- 
mavęs rusams, nori atsilyginti savo tautiečiams; jis dirba, pasi- 
švenčia, nori palengvinti jų buvį. Bet jo padėjėjai lietuviai savo 
intrigomis ir demagogija priverčia idealistą inžinierį išeiti iš ko- 
miteto pabėgėliams šelpti ir stoti privačios fabrikos direktorium. 
Mat jo turėta viena silpnybė - pamylėta graži, dora išmintinga 
mergaitė rusė—Marusia. Roputis įtarta del jos aikvojąs komite- 
to pinigus... Naujoj vietoj išpradžių Roputis karštai imasi dar- 
bo, bet po kiek laiko apsileidžia apimtas noro keltis Lietuvon 
ir jai darbuotis. Pagalios metęs Rusiją ir net mylimąją Marusią, 
grįžta tėvynėn ir čia kūria naują miestą ir jaučiasi, galop sura- 
dęs savo laimę. Sis naujas miestas, žinoma, yra autoriaus fanta- 
zijos padaras. Bet pabėgėlių psichika, lietuvių nemokėjimas iš 
vien dirbti, Ropučio priešų žemas būdas, egoizmas, intrigos, 
nupiešta gyvai, realiai ir teisingai. Autorius čia yr parodęs tikrą 
beletrislo talentą. Prikišti galima tik paties Ropučio charakteri- 
stikos neaiškumas. Tai jis stebina visus savo sumanumu, ener- 
gija, savim pasitikėjimu, tai virsta kažkokiu ištyžėliu, apsileidėliu, 
he valios, be energijos, kurį jo Marusia turi kaip vaiką globti ir 
visukuo aprūpinti. Dėlei to skaitytojo simpatiją traukia ne Ro- 
putis, tik Marusia. Josios apleidimas meta gan tamsų šešėlį į 
Roputį, netik kaip į vyrą, bet ir kaip į žmogų. Normalis, svei- 
kas, sąžiningas žmogus taip pasielgti nieku būdu nebūt' galėjęs. 
Nebūtų jam to leidus jau pati savygarba. Sąžinė gi tiesiog jam 
pakuždėtų, jog paimti jauna nekalta mergina, pasidžiaugti ja ko- 
kį laiką ir paskui mesti—yra nedoras darbas. Ropučiui tai visai 
neateina į galvą. Nuo jo visa tai lengvai nurieda, lyg vanduo nuo 
žąsies. Jis nedaro sau jokių priekaištų ir nejaučia jokių gilesnių 
susikrimtimų. Taigi autoriaus Ropučiu—pusiau didvyriu, pusiau 
Molio Motieju, pusiau niekšu—pasidžiaugti negalime. Jojo pas- 
tarasis susitikimas ir apsiėjimas su Marusia yra tikras disonan- 
sas. Veikalui būtų buvę kur kas sveikiau, jei jame tas epizodas 
būtų buvęs visai apleistas. Rasti laimę, sugriovus kito laimę, te- 
gali nebent koks kvailys arba anapus „gera ir bloga bestovįs 
Nitzschės velniažmogis... 


Antras veikalas, kuris verčia skaitytoją ilgeliau stabtelti, tai 
„Besibastant“. Autoriaus, matyt, norėta iš jo padaryti tikras ro- 
manas. Jo turinys yra šitoks! Jaunas studentas, gimęs Lietuvoje, 
bet nuo savo krašto nutolęs, pasilgsta galop gimtinės ir va- 
žiuoja jos aplankyti. Jis plaukia Nemunu, geris gamtos reginiais 
tr garlaivyje susitinka rusę mokytoją Kasę, mokytaujančią vie- 
noje Lietuvos mokyklų, rmokančią gerai lietuviškai ir turinčią 
drąsos pirmais mokslo metais mokyti vaikus lietuviškai. Gerų 

tėvų duktė, daili, inteligentinga, Kasė daro įspūdžio į studentą 
ir tarp judviejų prasideda susirašinėjimas. Jis yra nuoširdus, tę- 
sias gan ilgai, iki galop Kasė laiške prisipažįsta pamilusi savo 
korespondentą. Šis, gavęs tą žinią, išpradžių nudžiunga ir nori 
tuojau skristi pas mylimąją. Bet išsimiegojęs, atšala ir net per- 
traukia susirašinėjimą. Po kiek laiko vėl pasilgsta meilužės, iš- 
sirengia Lietuvon pasitikėdamas ją ten pamatysiąs, bet, atvykęs 
Vilniun, susimąsto ir. pasuka Kijevan. Cia dailės parodoj neti- 
kėtai pamato savo Kasę, bet jau susižadėjusią su kitu. Vargšas 
griaužias, atsiprašinėja ir maldauja būti jojo. Bet ši pasirodo 
tvirtabūdė ir duotojo sužadėtiniui žodžio nemaino, teka už jo, 
kad ir be meilės. 

Praeina keletas metų, Kasė tampa našlė ir atvykus Birštonan 
susitinka su savo pirmuoju meilužiu. Ji vėl atveria jam savo šir- 
dį, išgelbi jį nuo paskendimo, siūlosi padėti jam mokslus išei- 
ti ir, tapus josios vyru, pas ją apsigyventi. Bet jis ir čia pasi- 
rodo silpnavalis; prižadėt, prižada, bet žodžio neišlaiko ir pa- 
bėga. Tuo viskas ir baigias. 


Ką autorius turėjo omenėje rašydamas šią apysakaitę, mes 
nežinom. Jei jo norėta, kad skaitytojai pasibjaurėtų Kasės mei- 
lužiu, tai tikslas visai atsiekta. Slykštesnis tipas sunku ir sugal- 
voti. Tai ne žmogus, bet kažkoks bekaulis moliuskas. Į jį pa- 
veizėjus noris tik nusispjauti. Autorius vadina įi žmogum „be 
vairo“. Tai tiesa, bet to permaža. Jis ne tik „be vairo“, jis ir be 
dogmato ir be sąžinės, o ypač be valios. Lietuviškai jis reiktų 
pavadinti paskutiniu Molio Motiejum, o rusiškai—kvadratan pa- 
keltuoju Oblomovu. Jis svajoja Lietuvai patarnauti, bet visą lai- 
ką bastos po Rusijos miestus, lanko mažne visas Rusijos poli- 
technikas ir universitetus. Jis yra amžinas studentas, eina paei- 
liui visus mokslus: inžinieriją, matematiką, teisę, agronomiją, me- 
diciną, nei vieno jų  nebaigdamas. Jis svajoja Lietuvai ilgainiui 
patarnausiąs, bet faktiškai nieko jai nedaro, tik jos duoną veltui 
valgo. Tai tiesiog „tfu Žmogus“!... Visos jo būdo ypatybės ža- 
dina pasibjaurėjimą juomi. Bet skaudžiausia tai tas, kad jis visgi 
nėra grynai fantazijos padaras. Jo ypatybės nėra iš piršto išlauž- 
tos. Sumažintoj dozėj jos galima pastebėti netik mums artimuo- 
se žmonėse, bet ir pačiuose mumyse, bent tam tikrais gyveni- 
mo momentais. Mat plaukti „be vairo“ pavandeniui, kur srovė 
neša, kur kas lengviau, negu aktyviai kovoti su aplinkybėmis 
bei kitų Žmonių nusistatymais. Taigi nors šia apysaka ir negali- 
ma pasigerėti, tačiau ji turi bent tą gerą pusę, kad verčia skai- 
tytoją pagalvoti, be nesu kartais panašus ir aš į aną Lietuvos 
Oblomovą. 


Dailės žvilgsniu „Besibastant“ stovi žemiau už „Laimę ra- 
dęs“. Dialogai vietomis perilgi, pasitaiko nereikalingų pasikarto- 
jimų. Daug kas drąsiai būtų galima išbraukti Pav. 193 pusl. au- 
torius leidžia Kasės meilužiui atsiminti savo bastymąsi. Šis tuo 
pasinaudoja ir išskaito net... 21 miestą! Tų miestų sąrašas uži- 

ma tekste mažne visą puslapio pusę. Skaitytojui tai visai neįdo- 
mu, o ir autoriaus tikslui—visai nereikalinga. Iš šalies žiūrint at-" 
rodo, lyg autoriaus tyčia norėta padauginti eilučių skaičius, kad 
gauti daugiau honoraro... 

„O da labiau reikėjo autoriui išbraukti šlykščią sceną 225— 
226 pusl. arba bent kiek ją pridengti. Taip, kaip ji yra ten nu- 
piešta, savo perdideliu realizmu, ji tiesiog teršia skaitytojo sielą. 
Autorius aukodamas šį pirmąjį savo „Raštų“ tomą savo miru- 
sios dukrelės paminėjimui, vadina ją „Gaugelių minčių įkvepėja“. 
Tuo mielai tikim. Bet aną šlykščią sceną autoriui be abejo yr 
įkvėpusi ne jo nekaltoji dukrelė, tik purvina pasaulio dvasia. 
Labai gaila, kad autorius jos čia yr paklausęs. Jei jo skaisti duk- 
relė galėtų šiandiena iš dangaus prabilti, ji be abejo tartų: „Tė- 
veli, tai ne mano mintis. Jei aš būčiau gyva, nebūčiau tau lei- 
dusi tai apysakon įdėti. Netik tujen, bet ir kiti tėvai turi skais- 
čių dukrelių. Aš apleidžiau šį pasaulį, jos tebegyvena. Neviena 
iš jų ištroškusį skaitymo, paims į rankas ir tavo pirmąjį tomą— 
ir joms pasidarys šlykšta, kaip ir man. Kam to reikėjo?!. Tikras 
grožis to nereikalauja!.. Gaila man tavęs tėveli“!.... 

Tiek apie turinį. Ką del kalbos, tai ji gan graži, gyva. Be- 
reikalo tik autorius dažnai vartoja žodį „atliepia“. Gal Suvalki- 
joj kartais taip ir tariama. Bet plačioji Lietuva niekur taip nesa- 
ko. Rašyboj irgi yra užsilikusių nereikalingų senovės liekanų 
pav. traukties viet trauktis ir tt Spaudos klaidų gana 
daug. Bet šiaip jau leidinys gana švarus, spauda aiški, kaina 
nebrangi. Suaugę gali tą tomą pirktis, jaunimui nepatartina. 

2 . 4. Jalkšias. 


Kunt Hamsum Gyvenimo žaislas 4 veiksmų drama, išvertė 
P. Vaičiūnas. Kaunas 1922, 136 p. in—12. 


Dramos pavadinimas neatitinka turiniui. Kur kas labiau jai 
pritiktų vardas „Pamišėlių draugija“, nes atskyrus antrykščius 
veikiančius asmenis, k. š. kalno darbininkus, žmonės mugėje, tar- 
naitę, vaikus, visi kiti yra čia tikri pamišėliai. Pirmiausia susitin- 
kame čia tą patį Ivarą Kareno, kurs figuravo jau to pat autoriaus 
dramoj „Vakarų aušra“ (žiūr. „Draugiją“ 1922 482—484 psl.). 
Jis užsiima Otermano vaikų mokymu ir drauge pasiryžęs baigti 
savo filosotiškąjį veikalą, kuriam neranda leidėjo. Kad rašymo 
darbas geriau vyktų, rengias ant Otermano dovanoto žemės 
sklypo statyti augštą medinį bokštą ir ten apsigyventi, bet ne- 
apleisti ir Otermano vaikų mokymo. Šis garbaus filosofo pasi- 
šventimas nuobodžiam pedagogijos darbui iš pradžių nesupran- 
tamas, greit aiškėja, pasirodant scenoj Otero dukteriai Terezitai, 
ekzaltuotai ir nevisai normalei mergaitei. Ivaras jos nemokina, bet 
daro jai įspūdžio, kaip ir ji jam. Užsimezga flirtas, nors Ivaras 
yra už Terezitą daug vyresnis ir yra vedęs, tik metęs savo žmo- 
ną. Prasideda projektuojamam bokštui pamatų rengimas. Besprog- 
dinant kalną bokšto pamatams, pasirodo apačioj puikaus mar- 

muro klodai. Otermanas parduoda tą žemę bendrovei, bei inži- 
nieriams beatrandant vis naujų marmuro klodų gyslų, nusimina 
perpigiai pardavęs ir įgauna maniją, būk jį apiplešę ir padarę 
vargšu beskatikiu. Tuo būdu geraširdis ir dosnus Otermanas 
virsta galop pamišėliu šykštuoliu a Ia Pliuškinas. 

Terezita be lvaro turi dar du jaunikiu pretendentu į jos 
ranką: telegratfistą Spirą ir inžinierių Bredę. Kurį iš jų ji myli, 
nežinia. Nes išpradžių, kad ir kabinas pati Ivarui ant kaklo, bet, 
paskui ji.atrodo užjaučianti ir Spirai, jai gyvybę išgelbėjusiam 
ir Bredei, su kuriuo mokinas šaudyti. Paėmus iš šio pištalietą, 
ji paduoda įį trečiam ramiam pamišėliui Tiui, kad nuneštųSpi- 
rai. Tiu netikėtai paleidžia šūvį ir peršauja Terezitą, nuo ko ji ir 
miršta, Tuo pačiu laiku pamišęs Otermanas padega Kareno bo- 
kštą; ištinka gaisras, kuriame supleška visi Ivaro rankraščiai ir 
abu Otermano vaiku. Spira pareiškia noro irgi nusišauti. Kareno 
šauksmu: „Protingoji Nemeze“! baigiasi ši Hamsuno drama. 

Kur ji tiktų vaidinti? Nebent kokiame mugės balagane, 
nes rimtam teatrui ji visai netinka. Del buvimo, tiesa, yra joj ir 
mergaitės nušovimas ir gaisras ir vaikų sudegimas ir ne vienas 
pamišimas, bei tos baisenybės nei skaitytojo nei žiūrovo neikiek 
nejaudina, nes visa tai negyva, mechaniška, iš piršto išlaužta, 
netikusiai suiebedyta, ir atsiduoda nesūdytomis Norvegijos sil- 
kėmis. Nei skonio, nei gyvumo, nei gražumo, nėra čia nei už 
skatiką. Trumpai tarus—tavoras paskutinės rūšies. Jei jis galė- 
jo pasirodyti pasaulinėj rinkoj, tai vien del išreklamuotos Ham- 
suno firmos. Bet jei Hamsunas nieko geresnio nėr parašęs, kaip 
tik „Vakarų aušrą“ ir „Gyvenimo žaislą“, tai jis visai ne dra- 
maturgas, bet paprasčiausis tušeris. Jei P. Vaičiūnas nerado nieko 
geresnio, kaip tik tuodu Hamsuno šlamštu, tai matyti, jis visai 
nėr apsipažinęs su Europos literatūra, nes šioj pastarojoj yra šimtą 
kartų dailesnių veikalų, negu ši abi Hamsuno drami. Jų vertėją 
P. Vaičiūną, matyt, yr suklaidinus begėdiška šios gadynės rek- 
lama, kuriai rūpi gešeftas, ne grožis. 


Vertimas irgi neperpuikiausias. Kai kur, randas nesupran- 
tamų vietų. Pav. 27-am pusl. išversta: 
eu šitų syk Z a0uės e-6i paamerk:i sunkiai kentėti (atspausta La: tėt) 
„1 ateina pas juos, ww niekas nežino, Iš kur ji. 

Kas ta „ji“, iš teksto atspėti negalima. Be to „pasmerkti 
kentėti“—grynas rusicizmas (osuždeny stradat), taip pat kaip ir 
„mūsų prisistatymai“ (naši predstavlenija) viet. įvaizd i, „aš tams- 
toms paslaugoms“ (ja k vašym uslugam), „jis nedakepėlis“, o 
girdite, kuo einasi“ (o čem dielo idiot) ir t. t 

Yra dar tekste „dilginių šiltinė“, kurios medicina, rodos, ne- 
žino, kaž kokia nesuprantama „palčių papavietė“ ir keletas kitų 
panašių Vaičiūno stiliaus perlų. | 
„ Korektūra šį kartą išvesta rūpestingiau. Trumpai tarus, pa- 
dirbėta ne maža, bet netikusio veikalo padaryti įmanomu neįs- 
tengta. A. Jakštas 

Pr. Mašiotas. Gimnaziją alsiminus. Kaunas 1922, 74 psl. in-16 


Kam nemalonu atsiminti gimnazijos laikai? Ar yra, kas ne- 
turėtų ką įdomu papasakoti apie juos? Man rodos, nėra. Bet, 
deja, nors visi mielai pasakoja apie savo gimnazijoj buvimą žo- 
džiais, retas tuos pasakojimus tesurašo. Pr. Mašiotas, dailiai nu- 
piešęs savo vaikystės laikus knygutė „Kaip aš mažas buvau“ 
šičia paduoda ir savo gimnazijos atsiminimus. Juose daugiausia 
vietos, užima patys mokiniai, jų savytarpiai santykiai, mokslas, 
kvotimai, klasių kovos; toliau eina mokytojai, šeimininkės, direk- 
torius, gimnazijos sargas, žydas obuolių ir šokolado pardavinė- 
tojas ir k. Visa tai aprašyta trumpai, gyvai, objektyviai. Pradė- 
jus knygelę skaityti, sunku padėti nebaigus. Ji tinka ir jaunimui 
ir seniams. Jauni iš čia patirs, kokio būta gimnazijos gyvenimo 
seniau, seniai su pasigėrėjimu prisimins senuosius laikus ir tars 
autoriui nuoširdų ačiu. 4. J. 

J. Saviclis. Šventadienio sonetai. Berlynas 1922, 144 psl. in-8. 


Delko „Sonetai“? Delko „Šventadienio“? Pats veikalas į tai 
neduoda atsako. Kur kas labiau pritiktų šie autoriaus rašiniai 
pavadinti „Dekadento sapaliojimai“. Kam yr tekę gulėt šiltinė: 
je, tas, be abejo žino, kaip galvoje viskas sukas, reginiai mai- 
nos, plaukia vienas po kiiam, jokiais logikos, bei idejų asociaci- 
jos dėsniais nesurišti. Panašaus įspūdžio daro ir autorius pseu- 
do „Sonetai“. Rašyti jie dekadentiška proza su tūlomis simboliz- 
mo, psichologizmo ir realizmo pretensijomis. Bet iš arčiau paž- 
velgus simbolizmas pasirodo nevykęs, miglotas, psichologizmas ne 
gilus, šabloniškas, realizmas —neestetiškas, šaržuotas. Iš tų „So- 
netų“ įmanomesniais laikom „Vagį“ „Ad astra“ ir „Kaukės“. Pir- 
mame vaikas, pasigailėjęs surišto ir sumušto vagies, paleidžia įį 
ir tuo sužadina jame gerų jausmų. Antrame kaimietis skandina 
eketėj šunį, bet pats paslydęs, įkrinta vandenin ir to pat šuns lie- 
ka išgelbėtas. Žmogus daro apžadus tris dienas pasninkauti, bet 
grįždamas atgal visgi savo išgelbėtoją paskandina. Šis pastara- 
sis žiaurumas gadina įspūdį, nes atrodo visai nepanašus į tiesą. 
„Kaukėse“ Jadviga lengvabūdė mergaitė pereina ištisą puolimų eta- 
pą, iki galop atsiduria pačiame nusigyvenimo dugne, iš kur gelbi ją 
kunigas, buvęs pirmiau ją įsimylėjės. Čia vėl keistumas. Jadvygą 
mylįs kunigas, žino, kuriuo keliu ji yr nuėjus ir pagalbos ranką 
tepaduoda tik pat gale. Cia autoriaus aiškiai nusidėta psicho- 
logijai. Nes viena iš dviejų, arba kunigo įsimylėjimas čia įvesta 
vien del „pikantnumo“ ir parašyta gryna netiesa, arba, jei tokio 
įsimylėjimo ir būta, tai lieka neaišku, delko to kunigo savo mei- 
lužės ankščiau negelbėta, delko leista Jadvigai taip žemai nugrimsti. 

Apskritai visas šis rinkinys dailės žvilgsniu yra nevykęs; 
jokio jame nėra grožio, jokios gilesnės minties, delei to jis ne- 
daro jokio gyvesnio įspūdžio. Menkam knygos turiniui atitinka 
nevykusi kalba ir rašyba. Autorius vartoja tokias grafemas, kaip 
vienog,atveyje ir p. Ar autorius ateity parašys ką geres- 

nio, mes nežinome. Spėjant iš šventadienio „Sonetų“ jo talen- 
tas nedisciplinuotas, pasišiaušęs. Savickiui belieka vien ta garbė, 
kad jis tarp mūsų diplomatų yra pirmutinis beletristas. 
A. Jakštas. 
*S8788553> 


Mokslo Irieraira, 


Mažvydas Seniausieji lietuvių kalbos paminklai iki 1570 metams. 
Spaudai parūpino Dr. Jurgis Gerullis. Kaunas, Sviet. Minist. lei- 
dinys 1922, 592 psl. in 16. 


Ši storoka knyga susideda iš dviejų dalių. Pirmoje leidėjas 
teikia žinių apie Mažvydo gyvenimą, jo raštus ir jo bendradar- 
bius; antroje paduoda manuliškai atspaustus šiuos Mažvydo 
veikalus: Catechismusa prasti szadei, Giesme S. Ambraszeijaus, 
Forma chrikstima, Paraphrasis ir Gesmes chriksczioniskas. Ne- 
prošalį bus arčiau prisižiūrėjus jų turiniui. | 

1. Savo „Katekizmo prastuose žodžiuose“ autorius ragina 
lietuvininkus ir žemaičius skaityti ir permanyti šias knygeles, 
gyventi pagal šventąjį mokslą, mesti seną pagonystę: 

Kaukus, Szemepatis ir laukasargus pameskiet, 
Wisas welnuvos deiwes apleiskiet, 


Toliau graudoja, kad iš šimto žmonių nerasčiąs nei vieno, 
kuris Dievo įsakymus žinotų, kuris per dešimtį metų būtų bent 
vieną kartą aplankęs bažnyčią, kad daugelis bevelija „su šventa 
burtininke gaidį valgyti“, negu „bažnyčioj šauksmą žekų klau- 
syti“. Baigia paraginimu mokytis „švento mokslo“ ir autoriaus 
darbą „už gerą priimti“. 

Po prakalbai eina „pigus ir trumpas mokslas skaityti ir ra- 
šyti“ arba elementorius ir tik nuo 17 puslapio teprasideda pat- 
sai katekizmas. Jis padalintas penkiomis dalimis: dešimts Dievo 
įsakymų, Credo bei Tikiu, Viešpaties malda, Sakramentai (Krik- 
štas ir Eucharistija) ir įvairių luomų priedermės. 

Tekste randas ne viena įdomybė. Pav. ketvirtas Dievo įsa- 
kymas skamba pas Mažvydą šiaip: „Cestavoki tėvą ir motiną 
tavo, jei nori ilgai gyventi ant Žemės“, šeštas— ,„neįžagki sveti- 
mos moters“, ašmas—,„neliūdyki prieš artimą tavo neteisaus liū- 
dymo“, devintas—negeisk ūkio artimo tavo“. 

„Credo“ prasideda žodžiais: „Tikiu ingi Dievą Tėvą visa- 
galintįjį Sutvertoją dangaus ir žemės“. Toliau randame:... gimęs 
iš Marijos mergos čystos,... numirė ir pakastas,. tikiu ingi 
Dvasią Šventąją... tikiu surinkimą visų šventų krikščionių“... Šiuo 
pastaruoju terminu išreikšta čia „visuotinoji bažnyčia“. 

Mažvydiškį „Tėve mūsų“ tekstą perrašome ištisą išlai- 
kydami net jojo rašybą. Štai kaip jis atrodo: 

Tewe musu, kurs essi dangusa, schweskiese wardas tawa, 
ateik karaliste tawa, buki tawa walla, kaip dągui taip ir szemeie. 
Dona musu wyssu dienu dodi muūmus nū ir atleid mūumus musu kal- 


tibes, kaip mes atleidem musu kaltimus. Newed mus ingi pagundima, 
bet gelbiek mus nogi wysa pikta.. Apaen. 


Tai parodo, kad posakis „taip ir- žemėje“ yra labai senas, 
siekiąs XVI amž. ir todel visai bereikalo poteriuose nūn pakei- 
čiamas daug velesniu „taip ir 4nt žemės“, 

Sakramentai-—- Krikštas ir Eucharistiia išdėti Evangelijų žo- 
džiais, o luomų priedermės—ištraukomis iš šv. Pauliaus Ap. 
gromatų. 

Gale padėta įvairios giesmės, pav. 10 Dievo įsakymų eilė- 
mis, himno „veni creator“ vertimas, „Tėvų mūsų“ eilėmis, ei- 
Huotoji litanija ir kelios psalmės. 
| is seniausis Mažvydo veikalas yr „išbruktas Karaliaučiu- 
į>“ 1547 metais. 


2. „Giesmė šv. Ambraziejaus“ yra himno „Te Deum lau- 
damus“ vertimas. Versta gražiai, atskyrus vieną kitą polonizmą 
(roczyk--racz, čestingas, smertis). Prie to vertimo pridurta pora 
giesmių apie Kristaus iš numirusių atsikėlimą. 

Šis veikalėlis jau nebe „išbruktas“, bet „Išspaustas Kara- 
liaučiuje“ 1549 m. 

3. „Forma krikštymo“ —tai lietuviškas krikšto ritualas su vi- 
somis apeigomis, maldomis ir giesmėmis, kaip jis vartota Pru- 
sų „hercikystėje“ ir kitose „žemėse“ Liuterio mokslo sekėjų 
XVI amžiuje. 


Tame rituale daug kas palikta iš katalikiškų apeigų (pav. 
kaikurios maldos, velnio atsižadėjimas, pareiškimas noro krik- 
štytis, „Tikiu“ kalbėjimas, vandeniu aplaistymas kalbant krik- 
štijamuosius žodžius), išmesta tik egzorcizmai, druskos burnon 
dėjimas, aliejais tepimas ir kaikurios kitos apeigos, bet užtat pri- 
dėta pamokslėlis apie Krikšto įstatyma, „pagraudinimas“ gimdy- 
tojų, genčių ir kūmų vaiką apkrikštijus ir Liuterio  sustatytos 
krikšto giesmės (Christ unser Herr zum Jordan kam) vertimas. 
Visa tai parodo, kad pirmieji protestantai Lietuvoje stengės krik- 
štą apstatyti iškilmingomis apeigomis ir, pasinaudojant taja pro- 
ga paveikti ir į suaugusiuosius. Išvertę visą krikšto ritualą lie- 
tuviškai ir pridūrę lietuviškus pagraudinimus, jie  pasekmingai 
masino puskrikščionius XVI am. lietuvius ir tuo nemaž padėjo 
protestantizmni Lietuvoje trumpu laiku išsiplėsti. Neprošalį būtų 
ti katalikų kunigijai krikšto apeigoms priduoti daugiau religinės 
dvasios ir šiltesnio nuoširdumo, ypač jei krikštas esti atlieka- 
mas privačiuose namuose, kuomet nėra reikalo skubintis. 

4. „Paraphasis“ tai Liuterio sugalvotas „Tėve mūsų“ pra- 
plėtimas bei paaiškinimas ir „graudinimas“ priimantiems „Chri- 
staus sakramentą“ su giesmėmis ir maldomis. Yra tai neva pro- 
testantiškos „mišios“, Jos labai trumputės ir skystutės. Pabaigoj 
“pridėta dar giesmės prieš valgant ir pavalgius. 

5. Visų didžiausias Mažvydo veikalas tai jo „giesmės 
krikščioniškos“. Jų yra dvi dalys. Pirmojon sudėtos giesmės 
giedamos per Adventą ir Kalėdas iki gramnyčių, antrojon per 
Velykas, Sekmines iki Advento. 

Kas čia pirmiausia stebina, tai didelis skaičius Advento ir 
Kalėdinių giesmių. Kalbą ištaisius ir vienos ir kitos tiktų ir ka- 
talikų bažnyčioj giedoti, ypač Kalėdinės, kurios yra daug rimtes- 
nės už kaikurias mūsų sulietuvintas lenkų „Kolendas“. Tas pat 
pasakytina ir apie Velykų giesmes. Pas mus lig šiol tegiedama 
tik dvi: „Linksma diena mums prašvito“ ir „Per tavo šventą 
atsikėlimą“. Tuotarpu pas Mažvydį jų paduota 15. Kaikurios ir- 
gi būtų galima įtraukti į misų kancionalus bei giesmynus. 

Ypač idomi antroji „krikščioniškų giesmių“ dalis. Čia ran- 
dame Specialę giesmę „apie šlovę Dievo žodžio“, kitą apie Jė- 
zaus Kristaus „deivystę ir žmogystę“, giesmę prieš pamokslą, 
giesmę Jono Huso „apie Sakramentą altoriaus“, padėkos giesmę 
„už maloningą apsaugojimą nuo visokių iškadų ir priegadų“, 
giesmė numirėlį laidojant, daugybė psalmių tinkamų giedoti ry- 
to ir vakaro maldose (Mišparuose ir Jutrinose). Yra ir „Litanija 
lietuviška, pataisyta pagal vieros krikščioniškos“. Jos tekstas 
imtas iš katalikiškos Visų Sventų litanijos, tik iš jos išmesta 
visi šventieji, neskiriant net Jėzaus motinos Marijos ir šv. Juo- 
zapo. Užtat pridėta daug naujų prašymų, pav. „idant Viskupus, 
Plebonus ir tarnus Bažnyčios prieg teisaus žodžio ir švento 
gyvenimo palaikytumbi“, „idant velnią po mūsų kojų sutrintum- 
bi“, „idant moteriškėms snnkioms, žindančioms linksmą vaisiaus 
pagimdymą ir užauginimą duotumbi“ ir tt. 

Giesmėse viešpatauja krikščioniška maldingumo ir meilės 
dvasia; sektantiška neapykanta apsireiškia tik labai retai (pav. 
giesmėj apie šlovę Dievo žodžio). Kiek žymiau prapliumpa ji 
tik 371 psl. ir tai visai netikėtai. Nes pradėjęs versti gražų baž- 
nytinį himną „Pange lingva gloriori corporis mysterium“ Maž- 
vydas nei iš šio nei iš to meta šalin originalo tekstą ir drožia 


katalikams šitokį pamokslą: 
Klausyk kožnas Popiežiški: 
Jog Ponas neliepęs esti: 
Kūną savo nešinėti, 
Nei skrynelėsna rakinėti 
Nei mišias parduoti, pirkti 
Nei žvakių apžadus statyti. 
Todel, broliai, nekliedėkit: 
Nei večerės gvoltavokit, 
Nei rakinėkit nei nešiokit, 
Nei parduokit neigi pirkit 
Bet kožnas valgyk irgi gerk, 
Smertį kančią Jėzaus minėk. 


Katalikai tai ir daro po šiai dienai. Ir didžiausias skirtumas 
tarp protestantų ir katalikų kaip tik ir yra tame, kad protestan- 
tai labiau mėgsta Kristų pasaulin ateinantį, gimstantį, kelusisį iš 
numirusių, o katalikai kenčiantį. Taip bent atrodo sprendžiant 
iš lietuviškų giesmių. Pas katalikus apie Kristaus kančią rasi 
„kantičkose“ didelę daugybę įvairiausių giesmių, nekalbant jau 
apie „Kryžiaus Kelius“, „Graudžius Verksmus“, „Stacijas“ ir tt. O 
pas Mažvydą apie Kristaus „mūką“ teradome viso labo tik dvi 
giesmi. | 

Tiek apie Mažvydo veikalų turinį. Kalbos žvilgsniu jie la- 
bai įdomūs. Neviena čia yr užsilikus senovine žodylytis pav. 
dodi, leid, ved, pamumsdėk, saliubyta ir tt., viet. 
duok, leisk, vesk, padėk mums, sužadėta ir tt. Bet nemaž joje ir 
biaurių polonizmų pav. ročyk (lenk, racz), čestingas, iš- 
kados, priegados, kozonis ir k. Kaikur Mažvydas yr 
tiesiog nenuoseklus, nes šale tikrų lietuviškų žodžiu dvasia, 
garba r K vartoja tokius barbarizmus kaip chvola, Du- 
chas ir k. 


Visi Mažvydo veikalai aispausta fototipiškai. Tai turi savo 
ir gerų ir blogų pusių. Bloga tai, kad senas raštas sunku 
įskaityti; bet gera, kad skaitytojas turi prieš akis knygą, kuri nuo 
seno originalo nieku beveik nesiskiria. Prof. Geruliui, kurs Maž- 
vydo veikalus surado ir Mūsų Šviet. Ministerijai, kuri davė lėšų 
tam brangiam veikalui dailiai išleisti, mūsų visuomenės vardu ta- 
riame nuoširdžiausį padėkos žodį. Toks leidinys bet kokiai tau- 
tai padarytų garbės, juoba mums lietuviams. Mūsų teologai ir 
kalbininkai ir net muzikai būtinai turėtų šį veikalėlį įsigyti ir 
atidžiai jį pastudijuoti. Jis yr įdomus įvairiausiais žvilgsniais. 

A. Jakštas. 


D-ras Jonas Totoraitis, Lietuvos Atgijimas. Spauda „Draugas“ 
Publ. Co. Chicago III. 1922 p. 128. 

Prie Lietuvos istorijos raštų prisidėjo dar vienas, būtent 
Totoraičio „Lietuvos atgijimas.“ Jis apima pačius akyviausius mūs 
šalies laikus nuo 1863 iki 1883 metų, t. y. nuo lenkmečio iki 
„Aušros“. 

Autorius kreipia domės tik į vieną mūs tautos gyvenimo 
veiksmą toje dvidešimtyje metų—į tą, kaip Lietuva ėmė susiprasti 
esant tauta. Tą mintį autorius išreiškia pirmame vardo puslapy=- 
je dėdamas Maironio eiles: „Ilgai miegojo mūsų žemė, didžiavos 
vien tėvų kapais;—prašvis laikai ligšiol aptemę: naujais didžiuo- 
simės darbais“. | | 

Totoraitis, matomai, rašė 1010 ir 1920 metais, nes sako 
„Dabar Lietuva kariauja už savo nepriklausomybę. Lietuviai ka- 
reiviai deda galvas už savo šalį. Ir kurie karo lauke su ginklais 
gina savo tėvų žemę ir kurie rūpindamiesi jų pasisekimu namie 
savo darbą dirba, visi jaučiasi lietuviai esą“. 1921 ir 1922 me- 
tais, ačiui Dievui, Lietuvos kareiviams nebeteko dėt galvų karo 
lauke. Mūs nepriklausomybė jau atkovota ir beveik visų pasaulio 
valstybių pripažinta. > , 

Laikraščio „Draugo“ spaustuvė teikė lėšų tai knygai atspaus- 
ti nesitikėdama - pelno iš jos; delto ir įžanga tapo atspausdin- 
ta ant to paties lapo, ant kurio yra knygos pavadinimas ir turi- 
nio sąrašo neduota visai, kad mažiau popieros išeitų. 

Tačiaus knygutė naudinga ir akyvi. Ji prasideda baisiais 
Muravjovo laikais. Totoraitis jį aprašo lyg gyvą, nors nededa- 
mos jo biografijos į savo knygą, tik vaizdžiai aprašydamas 
lenkmečio įvykius. Skaitant Totoraičio knygą jausite jauti; kaip 

korikas slėgė Lietuvą. Bet Totoraitis yra istorikas: jis moka pa- 
rodyti, kiek buvo Lietuvai naudos ir iš Muravjovo. To dar, tur- 
būt, nei vienas mūs istorikas nebuvo minėjęs. | 
Autorius naudojasi Kornilovo ir kitų rusų veikalais. Bet 
„Lietuvos atgimimas“ nėra disertacija tvarkanti spausdintų šalti- 
nių medžiagą. Ta knygutė yra ir bus šaltinis mūsų istorikams 
ateityje, nes Totoraitis surinko iš gyvų žmonių dar niekur ne- 
užrašytų Žinių. | Bo 
Nestebėtina, kad tų tiesiog iš pirmosios versmės semtųjų žŽi- 
nių daug daugiau skelbia iš dzukų, kapsų ir zanavykų gyvenimo, nes 
Totoraitis zanavykuose gimęs, dzukijoje dirbęs, kapsuose gyvena. 
Mums sunku bus parsigabenti ta knyga iš Amerikos, nes 
spausdiniai tenai perbrangūs, bet reikėtų kad ta knygutė taptų 
perspausdinta Lietuvoje. | 
Perspausdinant reikėtų pataisyti kaikurias spaudos klaidas 
kenkiančias veikalui. Taip 89 p. yra „badas“, kur reikia „būdas“, 
108 p. parašyta „Dukšiuose“, kur reikia „Lukšiuose“; 125 p. 
parašyta „ištiko“, kur reikia išliko, p. 93 Santakų kaimas pa- 
vadintas Santakos kaimu. Matyt korektorius taisė iš dalies 
autorių ir suklydo. Permainyta Lubienskio pavardė į Lubians- 
kio. Blogiausia, kad 46 puslapyje, kur aprašyta, kaip kunigas 
Ant. Petkevičius įsimylėjo į rusaitę, korektorius pridėjo žodžius, 
„ją vedė“. Nors Petkevičius perėjo į pravoslaviją, bet savo myli- 
mosios negavo vesti, nes pravoslavų Sinodas pripažino j0 ku- 
nigystę ir po šventimų neleido stoti moterystėn, tik uždarė į 
Pažaislio vienuolyną. Pats autorius man nusiskundė del korek- 
toriaus „pataisos“, bandžiusios įterpti į sakinį tą žodį, kurį min- 
tijo, kad autorius bereikalo buvo praleidęs. „M 
Kaip kiti taip ir šitas Totoraičio veikalas labai lengvai ei- 
na skaityti ir traukte traukia neatidėti iki pabaigiant. 
P. Būčys. 


A. Klimas Lietuvos geogratiia. Kaunas— Mariam polė 1923, 72 p 
in-8 maj. 


Sis Lietuvos geografijos vadovėlis skiriama vidurinių mo- 
kyklų mokiniams ir apskritai tiems žmonėms, kurie nori geriau 
savo kraštą pažinti. Ąutorius duoda išpradžių trumpą istorinę 
mūsų krašto praeities apžvalgą ir svarbiausiųjų pastarųjų laikų 
įvykių paminėjimą. Tikroji Lietuvos geografija teprasideda tik 
nuo 12 psl. Čia aprašyta Lietuvos paviršius, žemė ir jos turtai 
girios, jų žvėrys ir paukščiai, upės, ežerai, Baltijos jūra, klimatas, 
gyventojai, pagalios žemės tikis, pramonė, prekyba, susisiekimo 
keliai, ir vyriausiosios valstybės įstaigos. | 

Po savęs pažinimo visa tai būtinai reikėtų žinoti kiekvie- 
nam Lietuvos piliečiui, juoba kad čia surinktosios žinios yra iš- 
tikrųjų labai įdomios. Imkim pav. kad ir mūsų klimatą. Stebi- 
mės šįmet, kad žiemos kaip ir nėra, kad kai kur pav. Pagiry 
po Kalėdų imta laukai arti. Daug kam tai atrodo keista, nepa 

prasta. Tuo tarpu iš Klimo Lietuvos geografijos sužinome, kad 
panašių žiemų būta ir seniau. Uav. 1407 metais apie Naujuosius 
Metus žydėjo kai kurie augalai. 1506 metais sausio mėn. grūšios 
ir kiti medžiai žydėjo. 1532 m. sausio pabaigoj pradėta laukai 
dirbti. 1721 metais sausio mėn. buvo sugrįžę gandrai ir kiti 
paukščiai. Bet būna ir labai šaltų ir ilgų žiemų. Pav. 1557 m. 
žiema tęsėsi nuo lapkričio pradžios ligi kovo pabaigos. 1640, 
1651, 9708, 1701 m. gegužės mėn. jūra dar buvo užšalusi. 1728 
m. šešis mėnesius buvo rogių kelias. Bet vidutinė metų tempe- 
ratūra Lietuvoje nėra žema. Ji siekia Kaune 6, 6, Vilniuje 6, 5, 
Marizmpolėj 7, 0, Klaipėdoj 6, 7 Reaumore'o gradų. 

Būna Lietuvoj ir baisių audrų. Tokia viena audra buvo 
1618 m. Ji Prūsijoj suardė 131 bažnyčią, apie 250 malūnų, apie 
40,000 įvairių trobesių, užmušė apie 4000 arklių ir kitų gyvulių 

Lietuvoje yra 

ariamosios žemės 22. 740 kv. klm. arba 46 nuošimčiai. 


pievų > 2 6920 >> 14, 
ganyklų - - - 5030 „| „12 0) 
daržų, sodybų, sodų, 1530 „|, 3 
girių > > >> 8364 „|, 169 „ 


netinkamos žemės 3.950 „| 8 2) 
Žemės ūkių yra apie 214.000 (neskaitant valstybinių dvarų). 
Didumo atžvilgiu ūkiai yra tokie: 


ligi Il hektarų - - 67.106 ūkiai arba 31,4 nuošimtis 
nuo Il ligi 22 hekt 107000 „ „ „50 
5 48 533. 20000 17 22 
„343 4427 B08 S 28 „ 
4 os 07, 

535 „10 ,-- > 320 03 15 5 


Daugiau per 110, - 3.000 > 14 
Gyvulių Lietuvoje esama 

arklių apie 46 „007 

galvijų » 050.000 

avių ir ožkų 750.000 


kiaulių 1.600.000 


Nemažiau įdomios žinios ir apie mūsų pramonę. Mes čia pa- 
žymėsim vien, kokių pramonės įmonių pas mus yra daugiausia ir 
kokių mažiausia. Daugiausia yra malūnų 1140 (vėjo m. 513, van- 
dens 443, garo 193); toliau eina karšyklos — 280, kepyklos — 
188, lentpiuvės — 165, odų dirbtuvės — 123, kalvės ir šatkal- 
vės — 903, limonado ir min. vandens dirbtuvės — 87, laikrodžių 
taisymo dirbtuvės — 87, aliejaus dirbtuvės — 84, elektros sto- 
tys 70 ir t. t. Mažiausia yra kaulinių miltų ir klijų dirbtuvių — 
tik 1, bet ir ta nūn yra užsidarius. Toliau eina kvepalų dirbtu- 
vės — 2, degtukų, šiaudelių ir medinių vinučių dirbtuves—3, 
optikos dirbtuvės — 3, tiek pat yra litografijų, rukomojo popie- 
ro dirbtuvių; kavos, cikorijos d - vės — 4 stiklo — 4, koklių 
— 4, popierio — 5 ir t. t. 

Pačių lietuvių Lietuvoje autorius tepriskaitė tik 1. 788. 759 
arba 76.59/0 


Žydų esą 247500 +“ > > 4 Alba I Ją 
Lenkų 46.900 , » » » „» » » 2,2 2 
Apienkėjusių tie 45000 i 2 
Gudų (baltarusių) 27000 „„ „> > > „ 1,2 . 
Vokiečių 251 DO ai a AA L 
Rusų 22.500 || » » » „ J] y 1 „ 
Kitų tautų SA000: a 8 


Dabartinis Lietuvos plotas siekia 50.000 kv. kilometrų, su 
2.250.000 gyventojų. Klaipėdos kraštas tur 2.500 kv. klm. su 
140.000 žmonių; lenkų okupuotas Vilniaus kraštas 25.000 kv. 
klm. su 1.110.000. Tuo būdu matom, jog Klaipėdos kraštas tiek 
savo ploto didumu, tiek gyventojų daugumu nepasižymi. Jo visa 
svarba tik ta, kad per jį Lietuva tegal pasiekti jūrą. 

Trumpai tarus Klimo „Liet. geografija“ yra lyg mažytė en- 
ciklopedija, kurios kiekviename puslapy galima rasti įdomių įdo- 
miausių žinių apie Lietuvą. Viena, ko tai erniciklopedijai trūksta, 
tai Lietuvos gamtos grožio aprašymo. Sis klausimas Klimo vi- 
sai nepaliestas. O tuotarpu šiandieną geografijos moksle reiškia- 
si nauja srovė, kuri kaip tIk stengias įvairių kraštų gamtos gro- 
žį apibūdinti Tos srovės žymiausis atstovas yra Sir Fr. 
Vounghusband'as, išleidęs neseniai tuo klausimu dailų 
veikalą vardu: Das Herz der Natur. Leipzig, Brockhaus 
1922. Patartumėm gerb. autoriui šį veikalą pasiskaityti ir nauja- 
me savo L. geografijos leidime pridurti naują straipsnį apie Lie- 
tuvos gamtos grožį. Bet ir šį pirmąjį leidimą mielai visiems re- 
komenduojame. Jis yra dailiai išleistas, papuoštas gražiomis iliu- 
stracijomis ir Lietuvos žemlapiu. A. Jakštas. 


Profes. R. Viperis Viduriniųjų amžių istorija su paveikslais ir 
žemėlapiais. Vertė P. Lastienė. „Dirvos“ leidinys. Mariampo- 
16—19022 — Kaunas. 153 p. in 8. 


Šiame vadovėlyje vidurinių amžių istorija išdėstyta yra pen- 
kiuose skyriuose: I. Vidurinių amžių pradžia. II. Arabai ir Bizan- 
tija nuo 600 lig 1100 metų. III. Vakarų Europa 600-—1100 metų 
tarpe, IV. Miestai, šv. Tėvai ir kryžeivių žygiavimai. V. Naujos 
valstybės ir naujas švietimas“. i 

Vidurinių amžių istorijoje patys svarbiausieji veiksniai yra 
naujos germanų tautos su jų įsikurtomis naujomis valstybėmis 
ir krikščionystė arba, tikriau sakant, katalikų bažnyčia. Katalikų 
bažnyčia tas laukines stabmeldžių tautas pakrikštijo, jas mokino 
ir auklėjo, drauge su jomis pagamino krikščionišką civilizaciją, 
turėjo didžiausios įtakos visose gyvenimo srityse, neišskiriant ir 
politikos. Nė vienas istorijos rašytojas, kalbėdamas apie vidūri- 
nius amžius negali likti nekalbėjęs apie bažnyčią, turėjusią tiek 
reikšmės. Delto apie „Romos Bažnyčią“ kalba ir šis vadovėlis. 
Reikia tik žiūrėti, ką jis apie ją pasako. L 

Dirstelkime, ką ir kaip jis kalba apie bažnyčios galvą po- 
piežių. Apie popiežiaus valdžios pradžią šiaip kalbama: Vis la- 
biau stiprėjo įsitikinimas, kad pirmuoju Romos vyskupu buvo 
šv. Petras kuriam Išganytojas pasakė žodžius: „Tu—uola (Pet- 
ras) ir ant jos Aš pastatysiu Mano bažnyčią, o pragaro vartai 
mepergalės įos“ (44) Čia neaišku, ar šv. Petras buvo Ryme 
ar ne. Šį neaiškumą aiškina kita vieta, kur paduota teisininko 
Marsilijaus nuomonė, būtent: „Sv. Tėvas nėra apaštalo Petro 
papėdininkas: tai—pramanymas, ir nematyti iš Šv. Rašto, 
kad apaštalas Petras būtų buvęs bet kuomet Romoje“. (134). 
Tuo tarpu visam vadovėlyje nėra paminėtas istorijos faktas, kad 
šv. Petras apsakinėjo Ryme Evangeliją ir Ryme mirė. Iš tokio 
dėstymo savame darosi išvada, kad popiežius prisisavinęs tą val- 
džią, kuri buvo duota šv. Petrui, nors to vadovėlyje nėra aiš- 
kiai pasakyta. 


Vadovėlis, nelaikydamas popiežių šv. Petro įpėdiniu, mano 
kad jis senovėje neturėjęs didesnės valdžios už kitus vyskupus 
ir buvęs lygus su kitais vyskupajs o valdžią įgijęs tik istorijos 
aplinkybėms susidėjus. Jis šiaip rašo: Senobinės vyskupų lygybės 
įau nebuvo susirinkimuose, Sv. Tėvas šaukdavo juos savuose 
rūmuose. Laterano susirinkime 1215 m. dalyvavo 453 vyskupai, 
bet jie tik išklausė ir paklusniai patvirtino šv. Tėvo nutarimą, 
tartum rūimininkai surinktieji tik tam, kad duotų žibėjimo nevar- 
žomojo valdytojo apystovoms“. (95), | 

itie žodžiai rodo, kokia šviesa vadovėlis nušviečia popie- 
žius. Tą šviesą dar ryškesnę daro toki išsireiškimai, kaip bažny- 
čios valdytojų gobšumas, gudri politika ir t, t. Kad ši ypatinga 
popiežiams teikiamoji šviesa meta ir ypatingą dėmę ant jų dar- 
bų, nereikia nei aiškinti. : 


Popiežiai visur vadovėlyje vadinami yra šv. Tėvais (visur 
rašoma didžiąja raide). Rodos, kad šv. tėvu mūsų kalba vadina 
popiežių, kol jis valdo bažnyčią, ir ta prasme tas žodis yra var- 
tojamas tik vienskaitoje. Daugiskaitoje tas žodis, rodos, reiškia 
visai ką kitą: šv. Jeronimas, Augustinas ir t. t. yra šv. tėvai, bet 
tie nebuvo popiežiai. Delko vadovėlis popiežius vadina šv. tė- 
vais, niekur nepaaiškinta. Iš vadovėlio nežinia, ką reiškia tas 
šventumas.  Sventumas gali būti įgytas labai keistu būdu. Vie- 
noje vietoje pasakyta: Makedonijos dinastijos carai, norėdami 
duoti sosto paveldėtojams nepaprasto šventumo, sumanė vadinti 
„purpūroj gimusiais“ tuos sūnus, kurie tėvui bevaldant gimdavo 
tam tikrame rūmų purpūrinės spalvos kambaryj, (37). Ispani- 
jos inkvizicija vadovėlis vadina švenčiausiąja (128). 
Šventiems tėvams vadovėlio teikiamas šventumas nedaug ką pa- 
gelbsti. Vadovėlis juos pagalios nejučiomis sukiša į pragarą, 
šiaip rašydamas: „Pragare jis (Dantė) mato šv. Tėvus, vieną jų 
ligi kaklo pinigų maiše“; nors apie Dantę, kurio Dieviškąją Ko- 
mediją, nežinia delko vadina Dieviškąja drama, nedaug ką pami- 
nėjo, tačiau šv. Tėvus pragare pasakyti nėužmiršo. 


— 59 — 


Vadovėlis paskandinęs vidurinių amžių popiežius pragare, 
neužmiršo ir tų, kurie gyveno po Dantės. Kalbėdamas apie Ita- 
lijos tironus, vieną jų ypalybę šiaip piešia: „Tirono valdymas Jai- 
kėsi aštriausiu piliečių įtarimu ir negailestingu priešininkų perse- 
kiojimu“ (142—3) ir po kelių eilučių sako: Antroje XV a. 
pusėje Italijos tironų skaičiun reikia priskirti ir šv. Tėvą (143) 

Taigi popiežiams vadovėlio teikiamas likimas yra tironų 
draugija ir pragaras. 

Taip kalbėdamas apie popiežių vadovėlis nepalieka nelietęs 
ir Jėzaus Kristaus ir teikia jam tokio savo supratimo, kokis vi- 
duriniams amžiams buvo svetimas. Jis rašo apie Kristaus tė- 
vus (p. 104) 

Nušviesti katalikų bažnyčią ir tikėjimą tokia pat šviesa, kaip 
ir popiežius, vadovėliui duoda progos mokslas eretikų, vadovė- 
lio vadinamų paklydėlių: „Bažnyčia ėmė juos įtarti paklydime, o 
jie taip pat vadino bažnyčia ištvirkusia ir nuodėminga. Paklydė- 
liai  nepripažindavo skaistyklos ir vėlinių maldų, kurios, baž- 
nyčios mokymu, išvaduoja iš pomirtinių kančių; jie, priešin- 
gai, skelbė, kad vėlės eina tiesiai rojun ar pragaran, o dvasinin- 
kai negali duoti palengvinimo po mirties; todel bažnytinės aukos 
ir atminimai—tik žmonių apgauliojimas ir gobšių kunigų prasi- 
manymas. — Liaudies pamokslininkai (eretikai katarai) tapo dar 
griežtesniais, kai jie pažino pauliečių, arba bogomilų, mokymą. 
Sis mokymas dalina pasaulį į dvi dalį: dorą, dvasinę, dievišką 
ir nuodėmingą medžiaginę, velnišką; į paskutiniąją paklydėliai 
priskirdavo ir katalikų bažnyčią; joje jie matė viso pikto susijun- 
gimą; jų nuožiūra tatai buvo melo namas, piktadarių maldykla, 
o klirikai ir vienuoliai—Dievo pasmerktieji parizėjai“ (09), 

Apie atlaidus arba indulgencijas yra kartojamas rusų vadovė- 
lių pasaka: Gobšūs Romos bažnyčios siekimai buvo labiausiai 
pastebimi platinamose indulgencijose, t. y. nuodėmių dovanojimo 
pardavinėjime, kurį įvedė šv. Tėvas Bonifacijus VIII (133). 

Kiek supratimo vadovėlis turi apie katalikų tikėjimą, gali 
parodyti ši nesąmonė: „Daugybė maldininkų keliaudavo... Ro- 
mon, kad pasimelstų šv. Petro karstui. (47). | 

Ydos, į bažnyčios gyvenimą įsibrovusios, vadovėlyje visur 
yra piešiamos ryškiai, vaizdingai, o katalikų bažnyčios darbai, ku- 
riais buvo taisomos tos ydos, yra įstumti į šešėlį, kad nebūtų 
pastebimi, arba prisegama jiems koks lopas, nors istorijoje ne- 
buvęs ir istorijai netinkąs. Taip vadovėlis kliūniečius vienuolius, 
kurie bažnyčioje darė daug gerų reformų, vadina kairiaisiais. 
(71). Kitoje vietoje rašo: „Kadangi klirikai, kaip ir seniau, men- 
kai patenkindavo liaudies švietimosi troškimą, daugybė žmonių 
ėio savais keliais. Niderlanduose įsikūrė draugija bendro gyve- 
nimo brolių, kurie perrašinėjo ir platino pigias knygas. Daugiau- 
sia jie parduodavo neturtingųjų Biblijas“ (139), Prie to reikia 
pastebėti, kad tie broliai buvo katalikai vienuoliai, iš katalikų baž- 
nyčios dygę: ėjo ne savais keliais, tik katalikų keliais; jų vienas 
parašė knygą „Apie Kristaus sekimą“ (to vadovėlis nemini). 

Katalikų bažnyčios darbams segdamas kokį lopą arba ap- 
dengdamas šešėliu, vadovėlis vaizdingai piešia eretikus, jų dar+ 
bus ir mokslą. O kai reikia piešti katalikų veikėjų darbus, stab- 
džiusius jų mokslą, vadovėlio plunksna netenka to vaizdingumo 
arba kreipia į priešingą katalikų bažnyčiai pusę. Pav., vadovėlis 
aprašęs eretikus valdensus ir katarus rašo apie elgėtaujančias 
brolijas, kurios, savo pamokslais dėstydamos tikėjimo tiesas, su- 
laikė tų eretikų klaidų plitimą; aiškiai to neminėdamas, apie šv. 
Pranciškaus Asyžiečio įsteigtąją minoritų broliją, ar tikriau vie- 
nuoliją sako: Minoritai buvo panašūs į valdensus; tamsūs rūbai, 
virvelės juosta, kelionės dviese, sveikinimasis įeinant trobon: tai- 
ka šiam namui „suprantami pamokslai liaudžiai.“ Bet kad tais 
pamokslais skelbiamos tiesos buvo visai į valdensų nepanašios, 
to veltui iš vadovėlio lauktum. Vadovėlio nuomone, jie būtų bu- 
vę panašūs ir tuo žvilgsniu jei ne popiežiai. Siai ka jis toliau 
rašo: Sv. Tėvai nepasitikėjo minoritais ir paskubėjo sunaudoti 
jų siekimus saviems tikslams! Svajotojas Pranciškus matėsi Ro- 
moje su šv. Tėvu Inocentu III; paskutinysai nesutiko leisti lais- 
vą Evangelijos draugiją; jis pareikalavo, kad Franciško pasekėjai 
taptų tikraisiais vienuoliais, įsišventintų ir visiškai priklausytų 
bažnyčiai. Taip visur vadovėliui darosi nelaimės, kur tik popie- 
žiai geriausių bažnyčios veikėjų ir didžiausių šventųjų valdo ir 
tvarko darbus. (160 ). 

Tokiu pat būdu vadovėlis rašo ir apie vidurinių amžių 
mokslą. Jis kalba: Viduriniųjų amžių mokslą sudarė ne matomo- 
siąs gamtos arba žmonių visuomeninio būvio tyrimas, bet šv. 
Rašto dalių, Justiniono kodekso ir Aristotelio aiškinimas. Klau- 
simai įdomūs mokytiniams, dabar rodos mums sugalvoti ir gu- 
droki. Pavyzdžiai. „Ar gal Dievas žinoti daugiau, nei jis žino? 
Ar buvo matomos žaizdos prisikėlusio Kristaus kiine? Ar kar- 
velis, pasirodęs kaipo Šventoji Dvasia, buvo tikras paukštis“. 

Taip vidurinių amžių mokslą nustūmęs į gudrokus klausi- 
mus, vadovėlis smerkia bažnyčią. Po tų klausimų taip rašo: 

Romos bažnyčia buvo reikalinga profesorių paramos. Tų 
mokytinių padėtis, kurie drįsdavo priešintis Romai, buvo labai 
pavojinga, XII a. pusėje Francijos dvasininkų susirinkimas pas- 
merkė, kaipo paklydėlį, Paryžiaus profesorių Abelarą, nepaprastą 
lektorių ir gabų pamokslininką. Labiausiai jis buvo kaltinamas 
del kūrinio įvardinto: „Taip ir ne“, kuriame jis pastebėjo priešta- 
ravimo bažnytinių rašytojų kūriniuose. Didžiausiu jo priešinin- 
ku buvo Bernardas iš vienuolyno Klervo, uolus pamokslininkas, 
kuris įsigijo nepaprasio šventume garbės kankindamas kūną ir 
atsižadėjęs visų žemės reikalų“ (103 ). Po to dar truputį rašo 
apie Tomą Akvinietį ir Rodžerą Bekoną. Na, ir visas vidurinių 
amžių mokslas. 

Pradedant nuo VI iki IX š. vadovėlis Konstantinopolyje ir 
rytų šalyse jau randa pravoslavų ir pagalios pravoslavijos šven- 
tę. Tik tuo laiku nei to žodžio, nei sąvokos, kurią tas žodis 
reiškia visai dar nebuvo. Tada dar buvo visi katalikai. 


Bizantijos ciecorius vadovėlis vadina lietuviškame vertime 
carais delto, kad juos slavai taip vadina. Laikantis istorijos me- 
todos, įei lietuvių kalboje ciecorius nepatinka, reikėjo vadinti grai- 
kišku arba lotynišku pavadinimu. Bet vertėja rodos, nei graikų 
nei lotynų kalbos nemoka. Ji ir graikų vardams ima nežinia del- 
ko, rusų formą, pav. Caras Vasilius I Makedonietis (35 ). I 
rusų tarimą nusižiūrėjus, ji rašo: klirikas, Krita.Komni- 
nas, ritorius,ritorikair t. t. nors.žiūrint į graikų ir lotynų 
kalba, reikėtų rašyti- klerikas, Kreta, Komnenas, retorius, retorika, 

Vadovėlio kalba nevisur taisyklinga, pv. iškeliaujančius va- 
dovaudavo vikingai (56 .), rugpjūtį kirio duoną (66 .), neprasi- 
švietę Žmonės (68 ) ir t. t. 

Del klaidų ir tendencinio katalikų bažnyčios niekinimo šis. 
vadovėlis mokiniams katalikam netinka. 

Dr. J. Totoraitis, 


Dr. Fr. V. Yevsteris Jaunuomenės auklėjimas. Knyga tėvams, mo- 
kytojams ir dvasiškiams. Vertė V. Pečkauskaitė. Kaunas 1922. 
543 psl. in-8, 


Siandiena, įsigalėjus demokratijai, kiekvienas atskiras pilie- 
tis turi galimybės dalyvauti aktyviai politikos ir visuomenės gy- 
venime, daryti įsravos į valstybinės tvarkos nustatymą, trumpa- 
tarus, sunaudoti visas savo dvasios įėgas tiek savo paties tiek 
savo krašto gyvenimui pagerinti, patobulinti. Tuo būdu kiek- 
viena asmenybė įgauna šiandien kaskart didesnės vertės ir neša 
kaskart didesnę atsakomybę už kiekvieną savo viešąjį žingsnį ir 
darbą. Iš čia savaime kaskart didėja tėvų ir mokytojų atsakomy- 
bė auklėjant priaugančią kartą, Kokia bus ta naujoji karte, to- 
kia bus ir tautos ateitis, Jei nauja karta dorai išauklėta panešės 
į angelus, — galės žemej savaime įvykti Dievo karalystė bei ro- 
jus; jei nauja karta taps ištvirkusi, suvelnėjusi, tai ir ateities gy- 
venimas bus tikras pragaras. 

Ateidamas į šį pasaulį kiekvienas žmogus atsineša ir gerų 
ir blogų palinkimų. Tinkamai išplėtoti geri palinkimai gali jį 
padaryti angelu; netramdomi blogi palinkimai, gali paversti jį 
gyvu velniu. Tatai auklėjimo uždavinys padėti glūdintiems jau- 
noj kartoj angeliškiems dvasios elemeniams sustiprėti, kad jie 
įsigalėję nutremtų priešingus demoniškus sielos gaivalus. Tai-yra 
kiekvieno pedagogo vyriausiasai uždavinys—dėti vaiko sielos 
dirvojį gerą sėklą, ir naikinti blogus diegus. Tarp pedagogų ge- 
rai tai suprantančių Fersteris šiandiena užima vieną iš. pirmųjų 
vietų. Todel ir nenuostabu, kad jo veikalai yra plačiai skaitomi 
ir įvairiomis Europos kalbomis verčiami. Jie pasirodė ir pas mus 
dailiame M. Pečkauskaitės vertime. Pirmas tomas yr išėjęs dar 
prieš karą 1912 m., dabar mūsų Švietimo Ministerija yr išleidus 
antrąjį. | 

Skaitytoją stebina jis netiek savo turiniu, kuriame galima 
rasti nevienas panašumas į kitų pedagogų veikalus, kiek dėsty- 

ao metoda. . Ji galima pavadinti evangeliška. Nes kaip Kristus 
mokė žmonės ne sausomis schemomis bet gyvais prilyginimais, 
taip ir Fersteris, išdėstęs keiiais žodžiais tą ar kitą pedagogikos 
taisyklę, tuojau duoda tinkamai parinktų gyvenimo paveikslų ku- 
rie sykį patekę skaitytojo sielon, jau lieka ten amžinai nebeišdi!- 
domi. Stai pav. vienas kitas toks pavyzdys. 

Kalbėšamas apie reikalingumą save pažinti, Fersteris sako: 


Nebijokite, aš nesakau, kad reikia kiauras dienas apie save mąstyti, neno- 
rim, kad jūs nuolat landžiotumėt po visas savo sielos kerteles. ieškodami tenai be 
paliovos visokių blogybių. Bct taip užmigti, kaip kok a katė ar karvė, 
taipvisai nė sykį nepažiūrėjus į savo sąžinės ke mpus, tai atrodo 
man perdaug nežmoniška ir perdaug neišmintiuga ( 63 ) 

Kieno sąžinė dar nesumbėjus, tas perskaitęs šią vietą be 
abejo tars sau: Ne, aš nenoriu migti kaip katė ar karvė, aš steng- 
siuosi padaryti nors trumpą pergyventos dienos apžvalgą ir pa- 
žiūrėti. ar viskas ten buvo tvarkoj... 

Kitoj vietoj kalbėdamas apie fantastiškus ateities išradimus, 
autorius pasisako ir pats besvajojąs apie aną nebetolimą laiką, 
„kuomet, chemijos mokslas galės perdirbinėt akmenines anglis į 
maistingą sriubą ir daryti duoną iš medžių“. Jis laiko tai ga- 
limu daiktu, nes anglyje yra visų tų dalių, kurių reikia sriubai, 
tik jos ten yra nesutirpusios ir kitaip sumaišytos“. Bet tai pa- 
reiškęs autorius priduria: 


O mumyse argi nėra visų dalių, reikiamų geram žmogui, tik irgi nesutir- 
pusių, ir sumaišytų su piktu ir klaidomis. Ir ar negražu būtų, išradus tie stebu- 
klingi žodžiai, su kuriais galima būtų storžieviai ir puklydėliai paversti švelniais? 
Bet kas iš visų tų prasimanymų su medžiu ir anglimis, jei prie tos uaujosios sriu- 
bos ir prio nau osios duonos vis tebesėdės tie patys senovės Žmonės su savo pyk- 
čiu ir neapykanta? Kažin. ar kada nors išras tokį mokslą paleisti paslaptingoms 
gtroms šmogaus jėgoms iš piktų gaivalų glėbio? (407). 


Kokia, gili ir kaip puiki mokytojų profesijos charakteristika. 
Mokytojas kuris žinių teteikia, yra tiktai amatninkas; moky:ojas kurs lavi- 
n4 būdą, yra artistas (431) 


Tuo trumpu aforizmu Fersteris netik tiesą pasako, bet drau- 
ge išreiškia ir kilnų paraginimą. „Mokytojai, būkit artistai, ne 
amatninkai? Ir šis paraginimas, tariamės, nepasiliks be pasekmės 
Nes kas gi iš mokytojų nepanorės tapti „artistu“. 

iandiena kas kart dažniau tenka girdėti balsų, kad religi- 
jos mokslas yra išmestinas iš mokyklos. Jie praskambėjo net 
mūsų Seime. Ką gi mano apie tai Fersteris? Jis netik pasisako 
„giliausiai gerbiąs neišsemiamas dorines krikščionybės įėgas“, 
bet ir senąjį Įstatymą laiko „niekada nepasensiančiu“. Tačiau 
jis teisingai primena jog tikybos dalykai, reikia tinkamai vaikams 
dėstyti. Jis tai netik primena bet ir bando duoti keletą pavyzdi- 
nių pamokų toje srity. Taip pirmųjų tėvų nuopuoliu jis naudo- 
jas nuodėmės bei gero ir pikto sąvokoms paaiškinti. Ezavo Ie- 
šiene — susivaldymo dorybei įvertinti, Kristaus prilyginimu apie 
kupranugarį ir adatos skylute — turtų pavojams nurodyti ir t. t. 
Autorius sakosi panašiai bandęs vaikams aiškinti net Šv. Pau- 
iaus gromatas. 

Tuo būdu matom, jog šis pedagogas didvyris tikybos reikšmę 
mokyklai pilnai pripažįsta. Jos namato vien mūsų pedagogėliai 
nykštukai. 

Autorius savo veikalą yr pavadinęs „Knyga tėvams, moky- 
tojams ir dvasiškiams“. Jo turinys visai pateisina tą vardą. Nes 
tėvai deda vaiko auklėjime pamatus. Jei tėvai sugebės suprasti 
vaiko sielą, įo psichiką, jie geriausiai prirengs jį mokyklai. Mo- 
kytojai, kad galėtų vaiką toliau tinkamai lavinti, privalo būti irgi 
geri vaikų psichologijos žinovai. Be to jie gali tik savo moki- 
nius sugadinti. Galop dvasiškiai ir mokykloj ir klausykloj ir sa- 
kykloj privalo užbaigti jaunų žmenių auklėjimą, kas irgi negali- 
ma gerai atsiekti, nežinant tikrų auklėjimo taisyklių ir dėsnių. Ir 
vieni ir antri ir treti visa tai ras nurodytame Fersterio veikale. 

Jei kas galima tam veikalui beprikišti, tai nebent tūlas ne- 
sistematiškumas dalykų paskirstyme, nes tarp atskirų veikalo da- 
lių nesimato aiškaus sąryšio ir plano. Tačiau, nežiūrint to, jo 
„Jaunuomenės auklėjimas“ reikia pripažinti netik nauju, bet ir 
praktiškiausiu šių dienų pedagogijos mokslo vadovėliu. 

Kadangi šiandien Vakarų Europoje yr mada virtęs seksua- 
lis jaunimo švietimas, tatai ir Fersteris skiria nemaža vietos 
„seksualinei pedagogijai“. Lyties dalykų aiškinimas, kurį siūlo 
Fersteris, del švelnumo, yra švelnus, bet idealiu pripažinti jo ne- 
galime. Yra daug geresnių, paremtų religiniais motyvais, pav. 
„Angelo pasveikinimo“ žodžiais: „ir palaimintas tavo įsčios vai- 
sius Jėzus“. Beto nepaaiškinta čia, ar tas seksualis švietimas visa- 
da ir visiems vaikams -yr būtinai reikalingas. 

M. Pečkauskaitės vertimas yra pavyzdingas. Jos suvartota 
net naujausieji Terminologijos Komisijos nustatytieji pedagogijos 
terminai. Viršujė leidinio pusė irgi daili. Tik spaudos klaidos nevisos 
teištaisytos. Betspausdinant užsieniuose to sunku buvo išvengti. 
Mokytojai šį veikalą privalėtų kasdien dalimis skaitinėti, ir šios 
sveikos pedagogijos principus savais padaryti. Mokytojas šio vei- 
kalo neskaitęs būtų ne mokytojas, bet ignorantas. A. Jakštas. 


V. Ruokis Analizinė chimija. (Kokybinis analizis). Tilžėje 1022, 
440 psl. in-8. 


Ši knyga yra išleista Žemės Ūkio ir Valstybės Turtų Mi- 
nisterijos švietimo skyriaus. Išleista dailiai, tik nežinia delko vi- 
sa surinkta kursyvu. Panašių leidinių kitomis kalbomis ikšiol 
neteko matyti. 

Autorius sakosi pasinaudojęs žiniomis, surinktomis Fread- 
well'io, Menšutkino“. Kiek žinau, Menšutkinas yr profesoriavęs, 
prieš 20 metų, todel jo sustatytasis analizinės chemijos vadovė- 
lis yra gerokai pasenęs. Žinių apie naujausius išradimus chemi- 
jos srity pav. apie radijų polonijų ir kitus radioaktyvius kūnus 
jame matyt, nebuvo; jų nerandam ir Ruokio vadovėly. Tai la- 
bai keista atsižvelgiant į tai kokią didelę rolę vaidina radioaty- 
vūs ktinai šiandienėje fizikoj ir chemijoj. Naujoj laidoj tas tru- 
kumas būtinai reikėtų prašalinti, | S 


sa 


Autorius savo mokslą vadina chimija ir to pavadinimo lai- 
kos įsikibęs, nors tai yra gryniausias rusicizmas. Vakarų Euro- 
poj jis visai nežinomas, nes vokiečiai vadina tą mokslą Che- 
mie, francūzai chemie, lenkai chemija ir tė. Bet Ruokiui 
išėjusiam rusų mokyklą patiko chimija ir jis ją lyg ką, gera 
bruka savo klausytojams. 0 

Rusų „zakon“ Ruokio vadovėly išversta „tiesa“ (chiminiai 
veikiamų masių tiesa) Bet tiesai atatinka rusų „istinaą“ 0 ne 
„Zakon“. Mūsų išmanymu, čia labiau tiktų terminas dėsnis. 

Iš rusų olov o autorius pasidarė alavą. Žmonės tą žo- 
dį seniai yr sutrumpinę į alvą Slg. liaudies daina: 

Einam mudu pro ksmarą... 
Kas kamaroj šneka?.. 


Alvytėle uzbonėli 
Pasirtus plaka... 


I Taigi ir moksle al v as bitų kur kas geresnis už autoriaus 
„alavą“. 

Vietoj gyvoj kalboj vartojamo uksuso bei acto vado- 
vėly įvesta lotyniškasis ac etas. Teorijos žvilgsniu jis geras, 
bet būt galėjęs likti ir senas uksusas ar uksus. 

Autorius rašo metalas, | +atanas, chloras, fluo- 
ras,bet polius, liuminiscencija. Šis nenuoseklumas 
rašyboj išaiškinamas vieni tuo, kad taip rusai taria Bet pripažin- 
ti rusų tarimas privalomu mūsų kalbai nėra jokios racijos. 

Nėra nuoseklumo ir kitur. Pav. autorius rašo a m monis 
su dviem m, o disocinti su vienu s. Reikėjo jau ko nors 
vieno laikytis. 

Ruokio vadovėly pilna tokių posakių „gulasi milteliai“, 
šis junginys gaminasi deginant sausą natrį ir tt. Jie visi yra 
gryni rusicizmai. 

Lietuvis pasakytu gula, leidžias, sėda milteliais, junginys 
gaunama deginant natrį ir tt. 

Taigi kalbos žvilgsniu Ruokio vadovėlis yra nepertobūlas. 
Daug kas jame reiktų taisyti. 

Apie patį mokslo išdėstymą reiktų plačiau pakalbėti. Bet 
tai specialio gamtomokslio žurnalo uždavinys. Kaip teko iš ša- 
lies girdėti toks žurnalas žada netrukus pasirodyti. Duok, Dieve, 
kad tai kuogreičiausiai įvyktų. 


=— 2: 
Iš svetimų literatūrų. 


A. Jakštas. 


R. P. Fr. Naval Uheologiae Asceticae et Mystitaė eirsus 
ad usum sėminariorum, institutorum, religiosorum, clericorum nec 
non moderatorum animarum. Prima versio Jatina iuxta 2-am edi- 
tionem hispanicam a R. P. M. Fernande. Augustae Taurinorum, 
Marietti, 1920, 407 p. in-16. 

Pastarais laikais kunigų seminarijosna įvedamą asketikos ir 
mistikos mokslas. Tam mokslui dėstyti ir jo mokytis prireikė! 
atatinkamų vadovėlių. Francūzų kalba tokį vadovėlį yr išleidęs 
1920 m. A. Farges: Les Phenomėnes Mystigues. Traitė de Theo- 
logie Mystigue. Paris, La bonne Presse, 638 p. in-12. Ispanijoj dar 
ankščiau yr pasirodęs Navalio asketikos ir mistikos vadovėlis, 
Sis pastarasis tapo išverstas lotynų kalbon ir tuo būdu bus nūn 
prieinamas viso pasaulio katalikų dvasiškijai. Jis pasižymi savo | 
trumpumu, aiškumu ir sistematiškumu. Padalinęs visą veikalą 
dviem dalim, autorius pirmoj—dėsto bendrus asketikos principus 
ir taisykles, laikydamasis tradicinio padalinimo (via purgativa, 
illuminativa, unitiva), antroj supažindina skaitytoją su mistikos 
pamatais, objektu ir atskirais mistiškais fenomenais (regėjimais, 
apreiškimais, kalbų dovana). Pirmoj daly ypač pažymėtini skirs- 
niai apie kovą su didžiomis nuodėmėmis: apie pagundas, dvasios 
atšalimą, skrupulus, o taipgi ir apie morales ir teologiškąsias do- 
rybes, antrame — paskutinioji dalis apie dvasios stovių pažinimą 
(discretio spirituum). 

Autorius yr gerai apsipažinęs su dėstomųjų dalykų naujau- 
sia literatūra, taigi pasinaudodami paduotais prierašuose nurody- 
mais jauni teologai galės kiekvienu klausimu ir plačiau apsiskaityti 

Vadovėlio tikslas prirengti jaunus kunigus būti gerais dva“ 
sios vadovais, ypač sieloms pasiekusioms tobūlesnio gyvenimo- 
bei siekiančioms krikščioniškos tobūlybės. Savo tikslui jis labai 
atitinka, ką parodo ne vien dvi jo laidi ispanų kalboj, bet ir jo 
išvertimas lotynų kalbon. Būtų ne prošalį, kad ir lietuviai stu- 
dentai juo pasinaudotų. 

Griežtai laikydamos savo tikslo—pagaminti trumpą asketi- 
kos ir mistikos vadovėlį, autorius, nerado reikalo ieškoti naujų 
klausimų. Delei to pav., nurodęs vieną iš tobūlinimos priemonių 
Communia spiritualis— dvasiškojį komunija ne- 
mini visai kitos analogiškos priemonės — confessio spi- 
ritualis — dvasiškosios išpažinties. O tuotarpu ši pastaroji, 
ypač mūsų laikais, taip labai nuo tobūlybės ir nuo Kristaus nu- 
tolusiais, būtų labai naudinga ir išganinga, kaipo patobūlintas 
kasdienės sąžinės sąskaitos metodas. Būtų geistina, kad Europos 
Vakarams tą nuoširdų ir vaisingą metodą ignoruojant, lietuviai 
kunigai plačiau išdirbtų jį ištobūlintų ir padarytų priimtiną 
visoj Bažnyčioj. Jis pilnai to vertas. Jei ik šiol buvo beveik ne- 
vartojamas, tai tik delto, kad nežinomas, nes ignoti nulla 
cupido, | A. Jakštas. 

Išskyrus pastarąją, visos šios knygelės yr išleistos Konstan- 
tinopoly, brolių Zeličų firmos, 1922 metais. Tik Fedosiejėvo vei- 
kalėlis apie Lourdą yr pasirodęs užperniai. Tų leidinių tikslas 
parodyti rusų inteligentui katalikų Bažnyčią, jos gyvenimą ir vei- 
kimą tikroje šviesoje, ir tuomi pat išgriauti prietaras, būk Rytų 
ir Vakarų Bažnyčios negalinčios sueiti vienybėn. Būdami para- 
šyti įvairių autorių šie veikalai skiriasi ir savo turiniu, forma ir 
net stilium. Taigi bus ne prošalį tarus apie kiekvieną jų skirium 
keletą žodžių. | 

1. Savo „Sventame Ganytojuje“ Fedosiejevas teikia trumpą 
Arso klebono kun. J. Vianneyo biografiją Autorius aprašo ne 
vien ilgą kun. Vianneyo klebonavimą Arse, jo ganytojavimo me- 
todus, jo pasišventimą, bet drauge stengias nupiešti ir jo vidaus 
gyvenimą, geriausiai nušviestą paties jo žodžiais: „Tikėjimas yra 
tai, kai mes kalbame Dievui taip kaip žmogui“. Nežiūrint trum 
pumo veikalėlis daro malonaus įspūdžio ir vertas yra to, kad 
kiekvienas kunigas jį perskaitytų. 

2. Tas pats autorius šioį knygutėj paduoda trumpą Lour- 
des'o istoriją.  Aprašęs D. Motinos apsireiškimus Bernadetei, |i- 
kusią veikalėlio dalį skiria įvairių stebūklingų išgydymų aprašy- 
mui, k. š. džiovos, žaizdų ir vočių, vėžio, apakimo, apkurtimo, o 
taipgi ir vidaus opų. Autorius remias žinomais D-ro Boissarie 
G. Bertrino ir H. Laserre'o veikala's. Dėlei savo trumpumo šis 
veikalėlis naudinga būtų išvertus ir lietuviškai, juoba kad kun. 
Bučio Lourdo apsireiškimai jau išpirkti. 

3. Garsi rašytoja Handel-Mazzetti savo dailioj apysakoj 
„Ritas Briefe“ nurodo, kaip šv. Benedikto Labro gyvenimas iš- 
ganingai yr veikęs į dievobai ningos mergelės Ritos dvasią. To 
šv. Benedikto Labro gyvenimą trumpai, bet gyvai ir įdomiai ap- 
rašo Falkovskis šioje knygutėje. Savo giliu tikėjimu Labras bu- 
vo gyvas smerkimas XVIII amž. bedievybės; savo nusižeminimu 
ir atgaila jis gėdino ano laiko žmonių pasiputimą ir pasileidimą, 
savo stebuklais užčiaupdavo burnas netikintiems į stebūklus, savo 
neturtu—smerkė minių besotį turtų troškimą. Ir ši knygelė vertė- 
tų sulietuvinti. 


4. Bruselio cerkvės klebonas šventikas P. Izvolskis yr per- 
niai išleidęs brošiūrą „K voprosu o sojedinienijic erkvei“, kurio; 
yr pareiškęs, kad bažnyčių suėjimas vienybėu yra negalimas, „kad ji 
įvykdinti  teįstengtų vien Dievas stebūklo keliu, tą gi stebūklą 
galėtų priartinti vien abipusė bažnyčių meilė. S. Bostorovas šioj 
knygutėj atsako Izvolskiui, kad bažnyčių suėjimas vienybėn būtų 
negalimas tik tuomet, jei tikroji Kristaus bažnyčia būtų negalima 

atskirti nuo netikrų. Bet tai yra netiesa: tikroji Bažnyčia 
atskirti: nuo pseudobažnyčių galima ir lengva, todel ir atsiski- 
rusių nuo tikrosios Bažnyčios pseudo bažnyčių sugrįžimas tikro- 
jon yra galimas. Tikroji Bažnyčia galima pažinti iš įos esminių 
žynių: vienybės, šventenybės, katalikybės ir apaštališkumo. Au- 
torius įrodo, kad visos tos žymės terandas vienoj tik katalikų 
Bažnyčioj.  Veikalėlis parašytas originaliai, gyvai, įdomiai—ir ver- 
tas perskaityti kiekvienam teologui. 

5. Kun. Sipiaginas teikia čia trumpą, bet dailiai, nuoširdžiai 
ir originaliai parašytą Sv. Petro primato įrodymą. Remdamasis 
ir Evangelijos tekstais ir Sv. Tėvų žodžiais ir pačios pravoslavų 
Bažnyčios liturginėmis knygomis autorius konstantuoja faktą, jog 
šv. Petro primatas yra ne vien katalikų, bet ir pravoslavų dog- 
matas, tik laikui bėgant, Rytų bažnyčiai ėmus į jį žiūrėti per 
trilinkus „samoderžavijos, pravoslavijos ir narodnosti“ akinius, 
js tapo nebeįžiūrimas. Dabar samoderžavijai atkritus ir tau- 
tybės elementui savo liguisto įtempimo netekus, niekas jau ne- 
bekliudo rusams šv. Petro primato dogmatą išvysti tikroje švie- 
soje. | į 

„ Pažymėtina autoriaus pastaba, įog uola (kamien) rusai va- 
dina net uoluotas kalnų viršūnes, pav. Urale Die- 
nėžkin Kamien ir k. 

6. Aštuoniuose šios knygelės skirsniuose: („Bažnyčios atei- 
tis“, „Bažnyčia ir mokslo ateitis“ „Bažnyčia ir religijų ateitis“, 
„Bažnyčia ir šeimynos ateitis“, „Bažnyčia ir tėvynės ateitis“, 
„Bažnyčia ir tautos ateitis“, „Bažnyčia ir žmonijos ateitis“ „Baž- 
nyčia ir anapus ateities“), autorius dailiai įrodo Bažnyčios būti- 
numą žmonijai. Be Bažnyčios žmonija turėtų vėl grįžti barbary- 
bėn ir net galutinon pražūtin. Ateitį teturi tik viena Kristaus 
Bažnyčia.—lr šis veikalėlis būtų neprošalį sulietuvinus. 

8. -Zabužno veikalas — tai perdirbimas jo seniau išleistos 
knygos „V zaščitu viery i pravdy“. Dabar jis pavadintas „Kato- 
ličestvo i pravoslavije“ delto, kad čia nurodoma, kuo skirias ka- 
talikų mokslas nuo pravoslavijos. Tie skirtumai nėra esminiai ir 
todel pravoslavija galinti ir privalanti sugrįžti katalikystėn. 

Mums, kaipo artimiausiems pravoslavų rusų kaimynams, pa- 
tiektos čia žinios apie pravoslavijos mokslą yra ypatingai įdo- 
mios- ir reikalingos. 

0. Kun. d' Herbigny, didis V. Solovjovo gerbėjas, išleidęs 
«lailią knygą apie tą „rusų Newmaną“ šioj brošiūroj įrodinėja 
būtiną reikalą, vienybės Kristuje. Šių dienų krikščionija nieku 
būdu neatsieks tos vienybės, jei vieni krikščionys tik kitus kal- 
tins. Ta vienybė teįgijama tik meile, apimančia visus. Sv. Petro 
primatas tai vienybei palaikyti ypatingai yra skirtas. Jis visai nė- 
1a kilęs iš Romos papų garbės troškimo (čestoliubije), bet yra 
tiesioginė pasekmė Kristaus žodžių užrašytų Evangelijose. Aiš- 
kinti Sv. Petro primatą tuo, kad Roma. buvus, vakarų imperijos 
sostinė, nėra jokio pamato. Tą aiškinimą yr pasmerkęs jau pats 
slavų apaštalas Metodijus savo pastabose apie 28 Chalkedono vi- 

suotinojo susirinkimo kanoną, Šis svarbus dokumentas neseniai 
atrastas prof. Pavlovo, tapo autoriaus moksliškai sunaudotas 
"šiame veikalėly. Polemikoj su pravoslavais tai labai stambus ar- 
gumentas. Nurodymu, jog vienybės troškimas apsireiškia nūn 
net ir protestantų bažnyčiose, baigias ši įdomi brošurėlė. Ji dai- 
liai išleista Pragoj. A. Jakštas. 


Kasz Kalendarz na 1923 rok. Druk; naklad „Swiatlo“ Rok wy- 
"dawnictwo trzeci. 


Nors gyvenantieji Lietuvoje lenkai, kasžin kieno liepiami, 
keliais būdais išreiškia piktos paniekos lietuviškai kalbantiems 
žmonėms, tačiau ne visi yra už tai kalti Dar vis yra lenkiškai 
kalbančių Lietuvos piliečių mylinčių tą žemę, iš kurios duoną 
valgo. „Nasz Kalendarz“ yra šitų rašytas. 

To kalendoriaus informacijų dalis gausi ir teisinga, tik 
Evangelijų sąrašas sekmadieniams bereikalo įdeda 4 ir 5 sekma- 
dienius po Trijų karalių. Šiemet senosios užgavėnės bus po 3 
sekmadieniui. Yra kaikurių spaudos klaidų, pvz. 20 p. parašyta: 
„Katechizm Ledeszny“, kur reikia „katechizmi Ledesmy“. P. 61 
parašyta „Galilei“ vietoje „Galicyi“. 

Kalendoriuje yra daug gražių ir gerai parinktų paveikslėlių. 
Kadangi Kalendorius pavestas Vilniaus jubilėjui, tai ir paveiks- 
lėliai vaizduoja Gedimino miestą, būtent, jo įkūrimą, jo katedrą, 
jo vyskupą. Yra Suvalkų konferencijos fotografija. Tos konfe- 
rencijos sutartį sulaužę, lenkai užėmė Vilnių. Tik lenkas endekas 
raidžių statytojas iškirto redakcijai skaudų juoką, kad 40 pusla- 
nyje, padėjo žodį. „zachėd“, vietoje „wschdod“. Taip išėjo būk su- 
lig Suvalkų sutarties lenkų ir Lietuvos riba turėjo eiti į vakarus 
nuo Vilniaus. Nežinau kur yra spaustuvė „Sviatlo“ nei kokis ze- 
ceris joje dirba, bet iš šitos „klaidos“ matyti, kad jis yra narys 
lenkų organizacijos veikiančios Lietuvoje tikslu jai kenkti. 

Tarp naudingų straipsnių apie Lietuvos tautą ir valstybę 
yra įterpta eilių originaliai lenkiškai parašytų ir verstų iš kitų 
kalbų. Eilės gražios. Sakmė apie papūgą ir žvirblį, nors šiaip 
labai gera teisinga ir gerai parašyta, tačiau ji perskaudi tiems 
Lietuvos vaikams, kurie dar nesugebėjo grįžti prie lietuvių kalbos. 

Prie informacijų, straipsnių ir eilių yra pridėta dar akyvų 
anekdotų ir turiningų sentencijų. 

Nuoširdžiai geidžiu kad tas kalendorius kuolaubiausiai 
praplistų tarp lenkiškai kalbančių Lietuvos piliečių. ' 

P. Bačys. 

J. Wittigas. 
Nuo pasakos tikrenybėn. 


Man teko skaityti viename giliai moksliškame veikale, kad 
Švenč. Sakramento paslaptis delto esanti taip sunki suprasti ir 
tiek teikianti abejojimų, kad prašokstanti visokį jautulinį prity- 
rimą ir net esanti jam priešinga. Reikią esą giliau pastudijuoti 
filosotiškoji propedeutika, norint tikrai suprasti duonos ir vyno 
transsubstanciaciją. Tik įgudusiems spekuliatyviai galvoti 1e- 
atsidarą bent kiek tos paslapties durys, bet ir tai neleidžia do- 
rai įspitrėti, kas ten už tų durų yra. 

Ai man vargšui neturinčiam į spekuliaciją nei mažiausio 
gabumo, o ir filosofiškoji propedeutika dėstyta man dvejopu 
viens antram priešiagu būdu taip, kad dabar aš nei nebežinau 
ištikrųjų, katra iš jų pati tikroji. 

O jau ką bekalbėti apie mažus vaikus, kurie tas gudreny- 
bes dar mažiau supranta negu aš. Argi ir jiems bus atimta teisė 
giliau pažinti Švenč. Sakramentas? 

Mane visada labai stebino, kad dvylika apaštalų tą taip 
sunkiai suprantamąją paslaptį yr priėmę kaipo dalyką savaime 
aiškų. Ir man atėjo mintis, kad žmogaus prigimtyje turi būt 
gabumų vidujoms daiktų esmėms ir jų kitimui įspitrėti, viršu- 
joms jų išvaizdoms (formai, spalvai, kvapui, skoniui) nekintant. 

Ir kažin, tas nuo išvaizdų nepriklausomas mintijimas, tas 
tiesioginis į daiktų esmę įžvilgis, ar nebus tik žmogaus evoluci- 
joj pats pirmučiausis. Kad jo esama vaikuose, tuo netenka abe- 
joti. Vaikui pav. viskas gali būti arkliuku. Jis ima lazdelę, ap- 
žergią ją ir tariasi raitas jojąs. (O kiek meilės reiškia mergaitės 
medžio pliauskai įvyniotai skarmalėlin! Vaiko valia ir pasirinki- 
mas padaro lazdą arkliuku ir pliauską— lėle. 

Labai ypatinga ir dar psichologijos gerai neišaiškinta vaiko 
meilė reiškiama tokiems daiktams, kurių išvaizdai visai neatitin- 
ka vaiko duodamieji pavadinimai. Šiandienė vaikų žaislų pra- 
monė tarėsi, patarnavus vaikams gamindama lėlių kuopanašiau- 
sių mažyčiams kūdikiams, bet skaudžiai apsiriko. Suaugusiems 
tokios lėlės patinka, tuotarpu vaikai labiau mėgsta senasias lė- 
les, savo išvaizdos dailumu visai -nepasižyminčios. 

To pavydėtino vaikų palinkimo, to laimingo išvaizdos pa- 
niekinimo yra nemaž likę ir liaudyje Man tai ypatingai puolė į 
akį, kuomet prieš kiek laiko turėjau progos dalyvauti Šv. Pane- 
lės Censtakaviškės paveikslo atidaryme ir uždaryme. Tamsia- 
veidė, svetimo, bizantiško tipo, metališkame, brangiai, bet neper- 
dailiai nukaldintame rūbe, žiūrėjo pagarbintoji tarp moterų į žmo- 
nes. Ir žmonės tame tamsiame veide matė savo Užtarytoją, An- 
gelų Karalienę, nekalčiausią Mergelių Mergelę. Ta pat esu pas- 
tebėjęs ir kituose stebuklinguose paveiksluose. Žmogui inteli- 


*) Iš knygos J. Wittig Herrgottsyissen von Wegrain und Strasse Freiburg 
Hoerder 1933. 


gentui estetui, jie atrodo šlykštūs, dailės parodijos. Tuotarpu liau- 
dis kaip tik tokius paveikslus ir gerbia ir prie jų sakosi stebuk- 
lingų Marijos malonių prityrusi. Ar čia ištikrųjų apsireiškia Die- 
vo malonė, ar veikia į žmonių psichiką liaudyje paplitusieji pa- 
sakojimai apie stebuklus, tam spręsti čia ne vieta. Pažymėsime 
tiktai, kad tariamieji ar tikri stebuklai įvyksta paprastai prie pa- 
veikslų nepasižyminčiu savo dailumu. Del buvimo yra paveiks- 
lų, kurie tikrai galima pavadinti grožio stebuklais. Liaudis jiems 
lenkias, juos gerbia, bet tikrojo užtarimo ieško prie paveikslų 
neturtingų savo grožiu. Ten kartais net ir iš labai toli keliauja 
ir šaukia: „Cia mūsų tikra motina“! Aiškinti tai vien skonio 
trukumu pas liaudį būtų labai paviršutiniška ir nerimta. Prie- 
žastis greičiau bus beglūdinti vidujame gražume to, kurs netur 
jokios išvaizdos. Inteligentui tai sunku suprasti, liaudis instinkty- 
viai tai nujaučia. | 

Juo labiau koks žmogus ar tauta pasaulin įauga ir konkre 
tesnę tormą įgauna, juo labiau nustoja žmogus ar tauta sugebė 
jimo tiesioginiu žvilgsniu vidują daiktų jėgą nežiūrint jų formos ir 
išvaizdos, suvokti. Žmogus ir tauta virsta išvaizdos, matomybės 
vergais. 


» Kai aš buvau dar mažas vaikas ir visas mano pa“ 
saulis baigės mano tėvo gryčia ir keturiais artimais kaimynų na“ 
mais, teko man gulėti šieno kupetos viršūnėj. Pažvelgęs į tolu“ 
moj stovintį ant kalvelės kaimyno kiemą, pamačiau aiškiai bal“ 
tas namo sienas ir raudonų čerpių stogą. Šis namas atrodė man 
mažytis, kokios vienos uolekties ilgio ir ketvirtdalį uolekties augš- 
čio. Žmogus pasirodęs duryse atrodė mažesnis už mano pirštu- 
ką. Aš buvau tvirtai įsitikrinęs kad mano matavimai objekty- 
vis ir rimtai patariau tėvui aną mažytį namelį su jo gyventojais 
- parnešti ir mūsų triušidėį patalpinti. Bet čia tėvas paėmė mane 
ant rankų ir ėmė nešti anų namukų linkui. Mudviem besiartinant 
i jį, augo namukas, augo ir žmogus prie jo bestovįs, iki galop na- 
mukas tapo didesnis negu mano tėvo namas, 0 Žmogus pasi- 
rodė didesnis negu mano tėvas. Mane tai dideliai nustebino, 
bet drauge ir atšaldė. Nepatenkintas aš tariau tėvai: „Aš no- 
rėčiau bent kartą pamatyti tikrąjį žmogų, kurs yra tokio didumo, 
kaip mano pirštukas“.—,„Kvailiukas esi, tarė tėvas, žmonės visur 
tokio pat didumo“. Bet aš nesidaviau įtikrinti, kad didumas 
yra tikrenybė o ne matomybė, ir buvau tikras, kad Žmogaus es- 
mė visai nepareina nuo didumo. Aš nuolat svajojau apie tik- 
rąjį žmogų, kūrį aš radęs, galėčiau savo pirštais laikyti. 

O kaip uoliai aš ieškojau to mažyčio žmogaus. Kada sy- 
kį suarė pirmą kartą mano tėvo lauką, aš vaikščiojau vagomis ir 
žiūrinėjau, be ne glūdi kur mažytis žmogus po apversta žeme. 
Įeškojau jo ir nupjautų rugių gubose. Mane visai netraukė 
suaugę, dideli žmonės, man rūpėjo surasti tikrasai žmogus, ma- 
žesnis, kitaip sudarytąsai. Šis mano troškimas pastumėjo mane 


paieškoti jo ir nepertoli augančiame krūme. Ten už krūmo + 

stuksojo didžiulės uolos. Tai, tariau sau, bus uždarytos tvirtovės. 
Man atrodė, jos slepią savy tai didžiūs. turtus, tai išminties kny- 
gas iš pasaulio kūrimo gadynės, ar bent iš Kristaus ir apaštalų 
laikų, tai galop aną mažytį žmogų, pasiliuosavusį iš po kasdienės 
žmogaus išvaizdos. 


Ieškojau jo net ir gėlių žieduose ir paukščių lizduose, 

Tėvo padedamas anksti išmokau skaityti. Mano tikslas buvo 
įsigyti žynių ir stebuklų knygą, paduodančią geriausių nurodymų, 
kaip ištirti daiktų, o ypač uolų vidų ir ten galutinai rasti, ko tiek 
buvau ieškojęs. Bet man į rankas patekusios knygas pasakojo 
vien apie paprastus žmones ir aprašinėjo daiktus tokius, kokius 
aš visados savo akimis buvau matęs. O žynių knygas, sakydavo 
mano protinga mama, esąs šv. Tėvas iškeikęs lygiai kaip ir senas 
raganas. Tąjį iškeikimą aš sau vaizdavausi kaipo uždarymą tam 
tikran plačiomis lentomis aptvertan kluonan. Cia mano meilę šv. 
Tėvo kovodavo su troškimu žvilgtelt per tvorą kas ten viduj da- 
ros ir prie tos progos, jei būt galima, paglėmžti nuo prakeiktų 
raganų kokią stebūklų knygą. 


Galop susilaukiau anos laimingiausios dienos, kurioj apsi- 
lankė pas mus turtingoji teta. Ji netik pripirko man žaislų bet 
ir padovanojo dailią pasakų knygą. Tiesa, knyga buvo kaip Die- 
vas, be pradžios ir be pabaigos, bet pilna gilios išminties, pir- 
moji knyga, kuri mane visai patenkino. Mat ji man pranešė apie 
mažyčius žmones ir apie paslaptingą daiktų gyvenimą, kurie 
žmogaus akiai lyg negyvi atrodo, Ji mane pamokino, kad uolos yra 
milžinai kurie tik atrodo tyliai bestovį, bet ištikrųjų tur sa- 
vo dailią kalbą ir gražią kilnią sielą, kad žolės ir gėlės yra ma- 
žytės augštos kilmės panelės, dailiai senovės būdų kinkuojančios 
vienos kitoms sakydamos „Labas rytas“, „Laba diena“, Labas va- 
karas“, o gult eidamos atsisveikinčios švelniu „sudiev“. 


Dabar kelione iš mokyklos namon man visados užimdavo 
mažiausia dvi valandi. Mat aš turėdavau pakeliui toms mažy- 
tėms panelėms bei „ponaičiams bekinkuojant prisižiūrėti, ar ne- 
suprasiu, ko ir aš iš tos jų švelnios kalbos. Ypač nudžiuginda- 
vo mane, jei aš kur pakelėj pastebėdavau išaugusi rimtą grybą 
pasipainiojusį tarp įvairiaspalvių panelių ir ponaičių. Jis man at- 
rodydavo drūtu rimtu ponu, tarnaujančiu karaliaus rūme 


Dogmatiškąjį mano naujos pasaulėžiūros patvirtinimą aš 
radau viename mūsų kunigo klebono pamoksle. Jis taip gražiai 
kalbėjo apie Viešpatį Dievą besirūpinantį kiekvienu galvos plau- 
ku, kiekvienu žvirbleliu ant stogo, kiekvienu akmenėliu kelyje. 
Visuose daiktuose veikianti Jo visagalybė, o V. Jezus kartą net iš- 
sitaręs, kad Dievas galįs Abraomui vaikų prikelti net iš akmenų. 
Iš čia aš logiškai išvedžiau, kad akmenyse turi.būti kaž kas žmo- 
niška, jei. Dievas gali iš jų žmones prikelti, žinoma, iš didelių 
akmenų didelius žmones, iš mažų akmenukų — mažyčius, kaip 
tik, tokius, kurių aš nuolat troškau. 

) Be ypatingos Dievo globos aš toliau nebūčiau pažengęs 
ir būčiau likęs mažyčiu mokslinčium su neišspręstomis proble- 
momis. Nes atvejų atvejais aš nešiojau ir mūsų pievoje dėda- 
vau ypatingai gražių akmenėlių ir melsdavau Dievo, kad man iš 
tų akmenėlių prikeltų mano trokštamųjų mažyčių žmogiukų; 
Bet Dievas to nepadarė, bent aš ryto metą visados rasdavau 
tuos pat akmenėlius. Jų aš visgi nemesdavau, bet laikiau savo 
dėžutėje, kurioj buvo sukrautas visas mano turtas k, š. įvairūs 
žaislai, dailūs šabelbonai ir kitkas. Mat aš maniau, kad ma- 
no akmenėliai ilgainiui visgi virs mažyčiais žmogiukais, tik be 
žmogiškos išvaizdos, spalvos, judėjimo ir balso. Nusivylimas 
mane nei syk nebuvo pagavęs. 

Galop vieną kartą grįžau aš iš mokyklos namon visai nu- 
liūdęs, nes savo mylimojo mokytojo buvau skaudžiai nubaustas 
už tai, kad būdamas užimtas savo pasaulėžiūros klausimais, ne- 
atidžiai beklausiau dėstymo. Susikrimtimui bent kiek numalšinti, 
ėmiau valgyti motinos man įdėtąji dvi sviestu aptepti duonos 
rieki. Bet čia susitikau apdriskėlį klajūną darbininką, kuris labai 
domiai pažvelgęs į mano pusryčius tarė: „Vaike, duok man po- 
rą kąsnių duonos“. Aš mielai išpildžiau jo prašymą, nes visada 
tikėjau, kad Išganytojas gali man pasirodyti vargšo pavidale, 
juoba, kad aš nesyk buvau Jo to prašęs, ir buvau pasiryžęs Jį 
gerai pavaišinti. Bet mano apdriskėlis į Išganytoją nelabai tepa- 
nešėjo, nes aš iš jo burnos užuodžiau „burnelės“ kvapą, kurią 
jis, matyt, pakeliui buvo išmetęs. Mano sviestu pateptoji duone- 
lė, jam matyt, labai patiko; aš sustojau prie jo, jis gi atsisėdo 
kelio pakrantėje. Pirmiausia jis padėjo duoną ant žolės ir nusi- 
šluostė rankas į savo kelnes, o paskui į žolę. Tuomet paėmė jis 
duoną į rankas, nusišypsojo, padarė kryžiaus ženklą, ir kaip 
man rodės, prieš kąsiant, ją pabučiavo. Paskui tarė man: „Tu 
nei nežinai gerai, kas yra duona. Duonoj glūdi visa Dievo mei- 
lė reiškiama mums vargdieniams, o kunigas gali iš tokio duo- 
nos gabalėlio padaryti net Viešpatį Dievą. Dabar eik, meiluti, 
namon, mama tavęs laukia“. 

„Kunigas gali netik iš akmens, bet ir iš duonos padaryti 
net Viešpatį Dievą“! Del tolimo ir gan sunkaus kelio į bažny- 
čią, aš savo pirmais gyvenimo metais negalėdavau eiti mišių 
klausyti. Man stipresnes kojas įgijus, sena bažnyčia tapo nu- 
griauta ir pamaldos buvo laikoma daržinėje, kurioj didelė žmo- 
nių minia negalėdavo sutilpti. Taigi aš ir buvau nuo bažnyčios 
atskirtas. Tėvui pavykus bažnyčion patekti, atsidurdavau ten ir 
aš jo rankos laikydamos, bet patekęs tarp suaugusių žmonių, 
kaip tarp miško augštų medžių, per visas mišias nieko nema- 
tydavau, kaip tik juodas ar pilkas vyrų kelnes ir jokio kito kva- 
po neužuosdavau kaip vien tabokos. Aš da buvau kvailas ir 
man neateidavo į galvą paklausti tėvo, kas ten daroma altoriuje, 
o taipgi ir nemano galvai buvo suprasti mano senutės to daly- 
ko aiškinimai, kurių ji retkarčiais man teikdavo. Bet ano klajū- 
no žodžiai nušvietė man tą paslaptį visai nauja šviesa. 

Aš įpuoliau namon ir susidūriau su savo vyresniąja sesu 
te dviem metais pirma manęs pradėjusia lankyti mokyklą. 

— Klausyk, tariau, ar tai tiesa, kad kunigas iš duonos ga- 
li padaryti Viešpatį Dievą? 

— Argi da tu to nežinai? Jis tai daro kasdien mišiose. 

—O kaipgi atrodo Viešpats Dievas? 

—)jis yra tikras Išganytojas, bet mažo baltos duonos ga- 
balėlio išvaizdoje. | 

— Tai kunigas gali jį pirštais laikyti? 

— Taip, jis laiko Jį savo pašvęstuose pirštuose ir rodo Jį 
žmonėms bažnyčioje, arba deda blizgančion monstrancijon ir 
tuomet Išganytojas atrodo Tyg tikras Karalis. Ryt Dievo Kūno 
šventės procesijoje tu privalai gerai prisižiūrėti: klebonas neš Jį 
monstrancijoje gatvėmis, grieš dailiai muzika, žmonės giedos 
šventas giesmes, baltai pasirėdžiusios mergaitės barstys prieš 
Ji gėles, nes Jis yr didelis Karalis. 

—O delko Jis nepasirodo mažyčio žmogaus pavidale, klau- 
sinėjau aš toliau, nors ir nebuvo man sunku įtikėti, kad Kris- 
tus Satu yra pasislėpęs duonos išvaizdoje. Seselė protingai 
atsakė: | 

—Delto, kad Jis norėjo tapti mūsų maistu, nes jis tam ir 
nužengia altoriun, kad mes iš kunigo rankų galėtumėm Jį savo 
širdysna priimti, kur Jis nori kaipo Karalis viešpatauti. 

Čia tai pilnai tapo pasotintas mano pasiilgimas mažyčio 
žmogaus, turinčio ne paprastą žmonių išvaizdą, bet galimą pir- 
štuose laikyti. O be to Jo būta da ir didelio Karaliaus, žvelgian- 
čio viena akimi į šį pasaulį iš auksinės monstrancijos! Kad Jis 
drauge yra ir Dievas, man tai tuomet atrodė ne taip svarbu, mano 
protas tos tiesos nesugebėjo dar gerai suprasti: 


Ir tik ryto metą, kuomet aš tą mažytį Karalį išvydau bal- 
tos duonos pavidale spinduliuotoje monstrancijoje, tarp margų 
žiedų ir degančių žvakių, nudžiugo mano siela, kad Dievas tei- 
kėsi mano vaikiškąjį ilgesį išpildyti. Aš pažinau tuomet, kad 
tik vienas Dievas tegalėjo tai padaryti. Apie išvaizdą, aš žino- 
jau, kad žmogus sugeba ją patiekti, nes mano senelis mokėdavo 
iš medžio išdrožti dailių stovylų, o mano teta iš popierio dirb- 
davo dailių gėlių visai panašių į gyvąsias, kurios kokį laiką net 
kvepėdavo, kai ji jas tam tikru skystimu apšlakstydavo. Bet vie- 
mo daikto esme perkeisti kita, tai tegalėjo tik Dievas. 


Iš dėkingumo aš meldžiausi tuomet daugiau neg paprastai 
iš maldaknygės. Mano atminty ypatingai užsiliko šie žodžiai: 
„Jezau, tu amžinos garbės Karaliau“! Aš nepermaniau gerai, kas 
tai yra toji amžinoji garbė, bet vaizdavausi ją kaipo ištisą pasa- 
kų karalystę, pilną laimės, šviesos meilės ir gerybės. 

Ir kuomet mažytės baltai aprėdytos mergelės iš savo pil- 
nų krepšiukų barstė gėles keliu einančiam garbės Karaliui, aš 
atsiminiau savo santykius su mažytėmis pievos panelėmis ir po- 
naičiais, kurie dabar aukojo savo gyvybę tam garbės Karaliui 


TĄ — 


ir aš ėmiau skaičiuoti po kiek metų galėsiu ir aš tą transub- 
stanciacijos stebūklą vykdinti ir tą Garbės Karalį savo rankose. 
nešioti. 

„Tuo pačiu laiku vienas doras Italijos vyskupas tyrinėjo 
vaikų širdį ir priėjo įsitikrinimą, kad maži vaikai gali užtektinai 
suprasti Eucharistijos esmę ir amžinąjį garbės Karalį duonos iš- 
vaizdoje nuo paprastos duonos atskirti ir Jį savo širdelėsna 
priimti. Užtai Dievas jam vėliau įteikė šv. Petro raktus ir žiedą. 

Pavargėliui darbininkui, kurs man už mano duonos kąsnį 
tokį gražų žodį yr taręs, aš linkiu, kad šcentoji Ostija, kurioje, 
glūdi visa Dievo meilė mums vargšams žmonėms, taptų jo pas- 
taruoju duonos kąsneliu. Jis mane nuo pasakų yr atvedęs tik- 
renybėn. Vertė A, J. 

Rėsumė des articles de fond. 


D-r. S. Šultė, La mystigue et I'ascetisme. A 
peu prės tous les croyants ont eu guelgue expėrience mystigue. 
Napolėon I ne fait pas Kexception. Le bonheur de sa premiėre 
Communion a laissė dans son me Nempreinte plus forte gue 
ses victoires et les solennitės du couronnement. L'ascetisme, ėtant 
identigue au renoncement, est indispensable dans tout travail 
de succės. En matiėre de religion il est le seul chemin gui con- 
duit aux bonneurs du mysticisme. La vie plongėe dans les jouis- 
sances de la chaire ou pėnėtrėe du materialisme theorėtigue est 
incapable de comprendre ce gu'il ya de sublime dans I'ascetis- 
me et dans la mystigue; elle est comme un enfant gui ne con- 
nait gue son village natal. Pourtant la science, expėrimentale 
ėtend sa methode sur Ie domain de Ia psychologie et ėtudie tou- 
jours davantage les faits extraordinaires mais reels et nombreux. 
L'emportance de ces faits a ėmmenė le D-r Th. Pascal 4 admet- 
tre gu'il y aie en nons deux sens de plus, sept en tous. Le 
psychologue de Genėve est persuadė, gue P Europe, ayanteu 
sa rennaissance d'arts et de science il y a guaittre siecles va avoir 
une autre plus scientifigue encore, mais entiėrement developpėe 
dans Ie domain religieux. D-r Šultė s'associe au D-r Th. Pas- 
cal sous certaines conditions. L'ėcvivain lituanien ne pense pas 
gue Ies dogmes de !YEoelise puissent ėtre negligės. II avoue 
pourtant gue ėlėvation mystigue dans certains cas puisse s'ėlėver 
jusgu' 4 gue la vertue de la foi soit ecartėe par la vision de la 
veritė elle mėme, conme c'ėtait le cas du frėre Aegide, compa- 
gnon de s. Francois d'Assise. . 

La redaction, inserant Tarticle de -Dr Sultė, trouvė dans les 
papiers de Vėcrivain prėmaturement mort, dėcline toute responsa- 
bilitė en ce gui touche ses opinions et la valeur scientitigue de 
ses preuves. 


M. Morkelis, Les Pėres d Egliseet la cultureclas- 
sigue. 

Le christianisme naissant se trouvait en face de la haute 
culture intellectuelle de Vancien monde classigue. Ce fait soulevat 
la problėme des rapports entre Ie christianisme et VP Antigue. 
Deux courants se dessinent dans le christianisme. Les Pėres 
orientaux, en gėnėral, sont plus favorables 4 la culture et a la 
pihilosophie grecgue. Ce sont surtout s. Justin M., Atheno- 
goras, Theophile d' Antioche, Clement d' Alexandrie, Origėne 
ainsi gue trois grands Cappadociens Basile et deux Grėgoirs. 
St. Jean Chrisostone montre une certaine dėfiance. 

Les Pėres orientaux sont, en gėneral, assez favorables 4 la 
culture classigue, car, pour la plupart, ils sont les elėves des per- 
sonnes respectables eprises du classicisme, en gui ils ne voient 
d'adversaire rėdoutable, mais plutėt une operation preparatrice 
du Logos d'avant Vincarnation 

Les Pėres Latins se mefient de Y'ethnicisme classigue, Mi- 
nutius Fėlix, Tertulien, S. Cyprien, S. Ambroise, S. Jėrome et 
Lartance sont adversaires de V ethnicisme. Mais St. Augustin 
S. Hilaire se rattachent plutėt aux Pėres Orientaux. Il, sont sui- 
vis par Boėce, Cassiodore et s. Isidore de Seville. 

Le courrant pacificateur emporte, mais Ie courrant opposė 
effectue Pepuration de U'ancienne philosophie et de Ia literature 
antigue. Ainsi Ie problėme se resout. Guelgues siecles plus tard 
il est repris de nouveau par les humanistes gui n'ont pas apportė 
4 la solution ni cetamour de veritė ni cet ardeur de foi gui dis- 
tinguait les Pėres. Les conseguences de la solution patristigue 
ėtaient supėrieures aux celles de V! humanisme. 


P. Būčys, La sociėte baltigue-americaine Court 
article d' Information sur la societė dont le siėge central est 
New-York, sur son commitėe et sur ses travaux. 


A. Jakštas, L' Acadėmie des savantscatholigues 
lituaniens: introduction historigue et statut de la societė, 
registrė la 12 d'oct. 1922. L'idėe de la societe ėtait suggerėe par 
VP encycligue „Pascendi“ et formulėe en Lituanie en 1908, mais 
ne put ėtre rėalisėe gue I4 ans plus tard. La societė porte son 
activitė sur la fondation de la bibliothėgue appropriėe aux ėtu- 
des scientifigues dans toutęs les branches du savoir humain. 

